കുടിയേറ്റ തൊഴിലാളികളോട് കേന്ദ്ര സര്‍ക്കാര് ചെയ്യുന്നത് | വഴിപോക്കന് | Migrant Workers| Train Journey| Ticket Charge| Vazhipokkan\nകുടിയേറ്റ തൊഴിലാളികളോട് കേന്ദ്ര സര്‍ക്കാര് ചെയ്യുന്നത് | വഴിപോക്കന്\nMay 5, 2020, 12:12 PM IST\nകൊറോണ കാരണം മുടങ്ങിപ്പോയ പ്രധാനമന്ത്രിയുടെ യാത്രകളുടെ കണക്കുകള് ധനമന്ത്രാലയത്തിന് ഒന്നെടുക്കാവുന്നതാണ്. അതിന്റെ കാല് ഭാഗം പോലും വേണ്ടിവരില്ല ഈ പാവങ്ങളുടെ യാത്രയ്ക്ക്.\nരണ്ടര നൂറ്റാണ്ടു മുമ്പ്, കൃത്യമായിപ്പറഞ്ഞാല് 1759-ലാണ് ആഡം സ്മിത്ത് സദാചാര വികാരങ്ങളുടെ സിദ്ധാന്തം(Theory of Moral sentiments ) എന്ന പുസ്തകമെഴുതിയത്. ഈ പുസ്തകത്തിന്റെ പേരിലല്ല ആഡം സ്മിത്ത് ഇന്നറിയപ്പെടുന്നത്. ധനതത്വശാസ്ത്രത്തിന്റെ പിതാവ് എന്ന ബഹുമതി സ്മിത്തിന് നേടിക്കൊടുത്തത് 1776-ല് പുറത്തിറങ്ങിയ വെല്‍ത്ത് ഒഫ് നേഷന്‍സ് എന്ന വിഖ്യാത കൃതിയാണ്. ആദ്യം പറഞ്ഞ പുസ്തകത്തില് സ്മിത്ത് മനുഷ്യരുടെ വികാര വിചാരങ്ങളെക്കുറിച്ച് രസകരവും അര്‍ത്ഥപൂര്‍ണ്ണവുമായ നിരവധി നിരീക്ഷണങ്ങള് മുന്നോട്ടുവെയ്ക്കുന്നുണ്ട്. അവയിലൊന്ന് മറ്റു സ്ഥലങ്ങളില് സംഭവിക്കുന്ന ദുരന്തങ്ങളോടുള്ള നമ്മുടെ പ്രതികരണങ്ങളെക്കുറിച്ചാണ്.\nചൈനയില് ഒരു ഭൂകമ്പമുണ്ടായെന്ന് വിചാരിക്കുക. ലണ്ടനില് ഈ വാര്‍ത്തയറിയുന്ന ഒരാള് കുറച്ചുനേരത്തേക്ക് ചൈനയില് ഭൂകമ്പത്തില്‍പെട്ട് മരിച്ചു പോയ ആയിരക്കണക്കിന് പേരെയോര്‍ത്ത് ദുഃഖിക്കും. മനുഷ്യ ജിവിതം എത്ര ഹ്രസ്വവും നശ്വരവുമാണെന്ന് അയാള് മനസ്സിലോര്‍ക്കും. ഒരു നിമിഷം കൊണ്ട് തകര്‍ന്നു പോവുന്നതാണല്ലോ മനുഷ്യര് സമ്പാദിച്ചു കൂട്ടുന്നതെന്നയാള് ആകുലചിത്തനാവും. ചിലപ്പോള് അയാള് ഈ ഭൂകമ്പം യൂറോപ്പിന്റെ വാണിജ്യത്തെ എങ്ങിനെയാണ് ബാധിക്കുക എന്നുപോലും ചിന്തിച്ചേക്കും. പക്ഷേ, ഇതെല്ലാം കുറച്ചു നേരത്തേക്ക് മാത്രമേയുണ്ടാവൂ എന്ന് ആഡം സ്മിത്ത് പറയുന്നു. കുറച്ചുകഴിയുമ്പോള് അയാള് സ്വന്തം കാര്യങ്ങളില് മുഴുകും. പ്രണയസല്ലാപങ്ങളില്, കുടുംബകാര്യങ്ങളില് എന്നിവയിലൊക്കെ അയാള് പതിവുപോലെ വ്യാപരിക്കും. എല്ലാം കഴിഞ്ഞ് രാത്രി സുഖമായി കൂര്‍ക്കം വലിച്ചുറങ്ങുകയും ചെയ്യും.\nഎന്നാല് അയാളുടെ ഒരു ചെറുവിരല് അടുത്ത ദിവസം മുറിച്ചുകളയേണ്ടിവരും എന്ന് അയാള് അറിയുകയാണെങ്കില് ഇതാവില്ല അവസ്ഥയെന്ന് സ്മിത്ത് പറയുന്നു. അന്ന് രാത്രി ഒരു പോള കണ്ണടയ്ക്കാന് അയാള്‍ക്ക് കഴിഞ്ഞെന്നുവരില്ല. മുഴുവന് സമയവും അയാള് അസ്വസ്ഥനായിരിക്കും. കാരണം അയാളുടെ സ്വന്തം ചെറുവിരലാണ് നഷ്ടപ്പെടാന് പോവുന്നത്. ഈ സ്വഭാവം മനുഷ്യസഹജമാണെന്ന് സ്മിത്ത് ചൂണ്ടിക്കാട്ടുന്നു. എന്നാല് ഇതിനൊക്കെ അപവാദങ്ങളുണ്ട്. അവയവങ്ങള് ദാനം ചെയ്യുന്നവരെ ഓര്‍ക്കുക. സ്വന്തം വൃക്കകളിലൊന്ന് ദാനം ചെയ്ത ഫാദര് ഡേവിസ് ചിറമ്മലിനേയും കൊച്ചൗസേപ്പ് ചിറ്റിലപ്പിള്ളിയെയുമൊക്കെ നമിക്കാതിരിക്കാനാവില്ല. ഇങ്ങനെ മനുഷ്യര് പെരുമാറുന്നത് മനഃസാക്ഷിയുള്ളതു കൊണ്ടാണെന്നാണ് ആഡം സ്മിത്ത് തന്റെ ഗ്രന്ഥത്തില് എഴുതിയത്.\nഒരു കൊല്ലം കൊണ്ട് സമ്പാദിച്ച കാശുമായി പുതപ്പ് വാങ്ങാന് പോയ ഭര്‍ത്താവ് നിരാലംബനും അശരണനുമായ ഒരു ചെറുപ്പക്കാരനേയും കൂട്ടിവരുമ്പോള് ദേഷ്യം കൊണ്ട് വാതിലടയ്ക്കുന്ന ഭാര്യ പിന്നീട് വാതില് തുറന്ന് വീട്ടില് അവശേഷിച്ചിട്ടുള്ള അവസാന റൊട്ടിയെടുത്ത് ഭര്‍ത്താവിനും അതിഥിക്കുമായി നല്‍കുന്നത് ടോള്‍സ്റ്റോയ് ഒരു കഥയില് വിവരിക്കുന്നുണ്ട്. അനുകമ്പ, സഹാനുഭൂതി, മനഃസാക്ഷി എന്നൊക്കെ നമ്മള് വിളിക്കുന്ന മാനസികാവസ്ഥയാണ് ആ സ്ത്രീയെ ഇതിന് പ്രേരിപ്പിക്കുന്നത്.\nആഡം സ്മിത്തിനെയും ടോള്‍സ്റ്റോയിയെയും ഇപ്പോള് ഓര്‍ക്കാന് കാരണം കുടിയേറ്റ തൊഴിലാളികളുടെ തീവണ്ടി യാത്രയാണ്.\nകുടിയേറ്റ തൊഴിലാളികളുടെ യാത്രക്കൂലി സംസ്ഥാന സര്‍ക്കാരുകള് വഹിക്കണമെന്നാണ് കേന്ദ്ര സര്‍ക്കാര് ആവശ്യപ്പെടുന്നത്. എന്താരു നിഷ്ഠൂരമായ സമീപനമാണിത്. മാര്‍ച്ച് 24-ന് നാലു മണിക്കൂര് മാത്രം നോട്ടിസ് നല്‍കി കേന്ദ്ര സര്‍ക്കാര് നടപ്പാക്കിയ ലോക്ക്ഡൗണില് കുടുങ്ങിപ്പോയവരാണിവര്. ജനവരി 30-ന് കേരളം ആദ്യ കൊവിഡ് 19 കേസ് റിപ്പോര്‍ട്ട് ചെയ്തിരുന്നു. എന്നിട്ടും 53 ദിവസങ്ങള്‍ക്കപ്പുറത്ത് വെറും നാലു മണിക്കൂര് മാത്രം ഇടവേള അനുവദിച്ചാണ് കേന്ദ്ര സര്‍ക്കാര് ലോക്ക്ഡൗണ് നടപ്പാക്കിയത്.\nവാസ്തവത്തില് അതിനും മുന്‍പ് ഒരാഴ്ചയെങ്കിലും കുടിയേറ്റ തൊഴിലാളികള്‍ക്കായി മാത്രം തീവണ്ടികളും ബസ്സുകളും ഓടിക്കേണ്ടതായിരുന്നു. സംസ്ഥാന സര്‍ക്കാരുകളുമായി കൂടിയാലോചന നടത്തിയിരുന്നെങ്കില് കേന്ദ്ര സര്‍ക്കാരിന് ഇതിനുള്ള തയ്യാറെടുപ്പുകള് നടത്താനാവുമായിരുന്നു. അതൊന്നുമുണ്ടായില്ല. പകരം ജനത കര്‍ഫ്യുവിനു പോലും പൊതുഗതാഗതം തടയപ്പെട്ടു. ജനത കര്‍ഫ്യുവിന് തലേന്ന് മാര്‍ച്ച് 21-ന് കിട്ടിയ വണ്ടികളില് കയറി വീടു പറ്റാന് ശ്രമിച്ച കുടിയേറ്റ തൊഴിലാളികള് അന്യനഗരങ്ങളില് അടുത്ത ദിവസം ഒരു വണ്ടിയുമില്ലാതെ കെണികളില് കുടുങ്ങിയ എലികളെപ്പോലെയായി.\n46 ദിവസങ്ങള്‍ക്കിപ്പുറത്ത് മെയ് ഒന്നിനാണ് കേരളത്തില്‍നിന്നും തെലങ്കാനയില്‍നിന്നും ആദ്യ തീവണ്ടികള് കുടിയേറ്റ തൊഴിലാളികള്‍ക്കായി യാത്ര തുടങ്ങിയത്. തിരിച്ച് നാട്ടിലേക്കുള്ള യാത്രയ്ക്ക് ഈ തൊഴിലാളികളില് പലരുടെയും കൈയ്യില് പണമുണ്ടായിരുന്നില്ല. കടം വാങ്ങിയും യാചിച്ചും സ്വരൂപിച്ച പണം കൊണ്ടാണ് ഇവരില് പലരും ടിക്കറ്റുകള് വാങ്ങുന്നതെന്ന വാര്‍ത്ത പുറത്തുവന്നപ്പോള് അതില് ശക്തമായി പ്രതികരിച്ചത് കോണ്‍ഗ്രസ് പ്രസിഡന്റ് സോണിയ ഗാന്ധിയാണ്.\nകോണ്‍ഗ്രസിന്റെ അദ്ധ്യക്ഷയോട് പല കാര്യങ്ങളിലും ഇതെഴുതുന്നയാള്‍ക്ക് വിയോജിപ്പുണ്ട്. പക്ഷേ, കുടിയേറ്റ തൊഴിലാളികളുടെ യാത്രയ്ക്കുള്ള പണം കോണ്‍ഗ്രസ് വഹിക്കുമെന്ന സോണിയയുടെ പ്രസ്താവനയ്ക്ക് മുന്‍പില് കരങ്ങള് കൂപ്പാതിരിക്കാനാവില്ല. ഇങ്ങനെയുള്ള ഇടപെടലുകളാണ് രാഷ്ട്രീയ നേതൃത്വത്തില്‍നിന്നു നമ്മള് പ്രതീക്ഷിക്കുന്നത്. അത്യധികം പരിക്ഷീണിതമായ ഈ കാലത്ത് നമ്മളെ ജീവിപ്പിക്കാന് പ്രേരിപ്പിക്കുന്നത് ഇത്തരം ചില കര്‍മ്മങ്ങള് കൂടിയാണ്.\nസോണിയ ഇടപെട്ടതോടെ കേന്ദ്ര സര്‍ക്കാരിന് ഇരിക്കപ്പൊറുതിയില്ലാതായി. അപ്പോള് പുതിയ ഒരു സിദ്ധാന്തവുമായി റെയില്‍വെ രംഗപ്രവേശം ചെയ്തു. യാത്രാക്കൂലിയുടെ 85 ശതമാനം തങ്ങളും 15 ശതമാനം സംസ്ഥാനങ്ങളും വഹിക്കുമെന്നൊണ് റെയില്‍വെ ഇപ്പോള് പറയുന്നത്. ഇതുകേട്ടാല് പെട്ടെന്ന് തോന്നുക ടിക്കറ്റിന് നൂറു രൂപയാണെങ്കില് 85 രൂപ റെയില്‍വെയും 15 രൂപ സംസ്ഥാനങ്ങളും വഹിക്കുമെന്നാണ്.\nഎന്നാല് റെയില്‍വെയുടെ കണക്ക്കൂട്ടല് വേറെയാണ്. ശാരീരിക അകലം പാലിക്കേണ്ടതു കൊണ്ട് നേരത്തെ കൊണ്ടു പോയിരുന്ന അത്രയും യാത്രക്കാരെ ഈ തീവണ്ടികളില് കൊണ്ടുപോവാനാവില്ല. നിലവില് ഒരു തീവണ്ടിയുടെ മൂന്നില് രണ്ടു ഭാഗം കപ്പാസിറ്റി മാത്രമേ ഉപയോഗിക്കാനാവുകയുള്ളു. കുടിയേറ്റ തൊഴിലാളികളെയും കൊണ്ട് പോവുന്ന വണ്ടികള് തിരിച്ചുവരുന്നത് ശൂന്യമായാണ്. മാത്രമല്ല യാത്ര കഴിയുമ്പോള് ഓരോ തവണയും തീവണ്ടി അണുമുക്തമാക്കണം.\nഇതെല്ലാം കണക്കിലെടുക്കുമ്പോള് റെയില്‍വെയ്ക്ക് ചെലവാകുന്നതിന്റെ 15% മാത്രമാണ് യാത്രാക്കൂലി ഇനത്തില് കിട്ടുന്നത്. അതായത് ആലുവയില്‍നിന്ന് ഒഡിഷയിലെ ഭുവനേശ്വര് സ്റ്റേഷനിലെത്താന് 600 രൂപയാണ് കുടിയേറ്റ തൊഴിലാളി നല്‍കേണ്ടതെങ്കില് അത് റെയില്‍വെയ്ക്ക് മൊത്തം ചെലവാകുന്നതിന്റെ 15% മാത്രമാണെന്ന്. ചുരുക്കിപ്പറഞ്ഞാല് നാട്ടിലേക്ക് പോകാന് കുടിയേറ്റ തൊഴിലാളി മുടക്കുന്ന 600 രൂപയാണ് റെയില്‍വെ പറയുന്ന 15% തുക.\n151 കോടി രൂപ പ്രധാനമന്ത്രിയുടെ സ്വന്തം ഫണ്ടായ പിഎം കെയേഴ്സിലേക്ക് ഒരു മടിയും കൂടാതെ കൊടുത്ത റെയില്‍വെയാണ് ഈ വൃത്തികെട്ട സാമ്പത്തിക സിദ്ധാന്തം പുരപ്പുറത്തു കയറിനിന്ന് വിളിച്ചുപറയുന്നത്. ഏപ്രില് നാലിനു വന്ന റിപ്പോര്‍ട്ട് പ്രകാരം പിഎം കെയേഴ്സ് ഫണ്ടില് 6,500 കോടി രൂപയുണ്ട്. ഇപ്പോള് അത് ഏതു നിലയ്ക്കും പതിനായിരം കോടിയെങ്കിലും കടന്നുകാണണം.\nഒരു കുടിയേറ്റതൊഴിലാളിക്ക് നാട്ടിലെത്താനുള്ള യാത്രാക്കൂലിയായി ശരാശരി 500 രൂപയാണ് വരുന്നതെന്ന് കൂട്ടിയാല് 20 ലക്ഷം പേര്‍ക്ക് 100 കോടി രൂപയാണ് ചെലവു വരിക. കഴിഞ്ഞ ദിവസം പുഷ്പവൃഷ്ടി നടത്താന് സൈന്യം ചുരുങ്ങിയ 50 കോടി രൂപയെങ്കിലും ചെലവാക്കിയിട്ടുണ്ടായിരിക്കുമെന്നാണ് റിപ്പോര്‍ട്ടുകള് സൂചിപ്പിക്കുന്നത്. നമസ്തേ ട്രമ്പിനായി നൂറു കോടി രൂപയെങ്കിലും കേന്ദ്ര സര്‍ക്കാര് മുടക്കിയിട്ടുണ്ടെന്ന ആരോപണവും കാണാതിരിക്കരുത്. കൊറോണ കാരണം പ്രധാനമന്ത്രിയുടെ മുടങ്ങിപ്പോയ യാത്രകകളുടെ കണക്ക് കേന്ദ്ര ധനമന്ത്രാലയത്തിന് വേണമെങ്കില് ഒന്നെടുക്കാവുന്നതാണ്. അതിന്റെ മൂന്നിലൊന്നു പോലും വേണ്ടി വരില്ല ഈ പാവങ്ങളുടെ യാത്രയ്ക്ക്.\nപാവങ്ങളോട് എങ്ങിനെ പെരുമാറുന്നുവെന്നതാണ് ഒരു നാടിനെ അടയാളപ്പെടുത്തുന്നത്. വാസ്തവത്തില് കുടിയേറ്റ തൊഴിലാളികളുടെ മടക്കയാത്ര കേന്ദ്ര സര്‍ക്കാരിനെ സംബന്ധിച്ചിടത്തോളം പ്രായശ്ചിത്തത്തിനുള്ള അവസരമായിരുന്നു. തെറ്റു പറ്റുക മനുഷ്യ സഹജമാണ്. തെറ്റുകള് ഏറ്റു പറഞ്ഞ് മാപ്പ് ചോദിച്ച് പരിഹാരക്രിയ ചെയ്യുമ്പോഴാണ് നമ്മള് കൂടുതല് നല്ല മനുഷ്യരാവുന്നത്. ഏതു ഗംഗയില് കുളിച്ചാലാണ് ഈ കറകള് ഇനിയിപ്പോള് കേന്ദ്ര സര്‍ക്കാരിന് കഴുകിക്കളയാനാവുക?\nവഴിയില് കേട്ടത്: സാധാരണ യാത്രാക്കൂലിയേക്കാള് 50 രൂപ കൂടുതല് കൊടുത്താണ് കുടിയേറ്റ തൊഴിലാളികള് നാട്ടിലേക്ക് പോവുന്നത്. സുവര്‍ണ്ണാവസരം എന്നു പറയുന്നത് ചിലപ്പോള് ഇതായിരിക്കും. പിഴിയാനുള്ള സുവര്‍ണ്ണാവസരം.\nContent Highlights: Narendra Modi Government's Stand on Migrant Workers | Vazhipokkan


3009-ലും ലോകമോ? | C. K. Babu's Blog\n← ബിഗ്-ബാങ്ങിനും മുൻപു്\nചർച്ചയാണു് താരം →\n7 responses to “3009-ലും ലോകമോ?”\nDec 24, 2009 at 05:50\nGreat maashe. nannaayi kollunnundu 🙂\nDec 24, 2009 at 07:44\nമാഷേ ഈ പ്രതികരണം മാനുവല് ജോര്‍ജ്ജ് എന്ന മാന്യദേഹത്തിനും അദ്ദേഹത്തിന്‍റെ മ പത്രത്തിനും ഓരോ കോപ്പി അയച്ചുകൊടുക്കേണ്ടതാണ്. മേലിലെങ്കിലും ഇത്തരം ജുഗുപ്സാവഹമായ പടപ്പുകള് കുഴച്ചുണ്ടാക്കുമ്പോള് തൂറിക്കൊണ്ട് ഭക്ഷണം കഴിക്കുന്നതുപോലെ സുവിശേഷരോദനങ്ങള്‍ക്കിടയിലുള്ള ഈ ചാത്രീയവിശകലനങ്ങള് ഒഴിവായിക്കിട്ടിയാലോ. പ്രതീക്ഷക്ക് വകയില്ല, എങ്കിലും..\nDec 24, 2009 at 07:51\nഞാനതിൽ ഒരു കമന്റിട്ടിരുന്നു. ധ്യാനചിന്തകൾ മാത്രമേ പങ്കുവെയ്ക്കാവൂ എന്ന നിബന്ധനയുണ്ടോ എന്നറിയില്ല, ഏതായാലും ഒരെണ്ണം കിടക്കട്ടെ എന്നുകരുതി. വെളിച്ചം കാണുമോ എന്നുറപ്പില്ല. ഇനി മോഡറേഷനും കൺസോളിഡേഷനും ഒക്കെ കഴിഞ്ഞ് വന്നാൽ വന്നു.\nലേഖനത്തിന്റെ തുടക്കത്തെക്കുറിച്ച് മാഷ് അധികം എഴുതിക്കണ്ടില്ല, അതിനാൽ ഞാനവിടെ എഴുതിയതിന്റെ ഏകദേശപരിഭാഷ ഇവിടെയെഴുതട്ടെ.\nസാമാന്യബുദ്ധിയ്ക്കും അതീതമായൊരു അസാധ്യലോജിക് ആണ് ധ്യാനലേഖകന്റേത്.\nമനുഷ്യൻ ക്ലോണിങ്ങ് കണ്ടുപിടിക്കുന്നു\nമനുഷ്യൻ ആവാസയോഗ്യമായ മറ്റൊരു ഗ്രഹം കണ്ടെത്തുന്നു.\nക്ലോണിങ്ങ് ഉപയോഗിച്ച് അവിടെ ഒരു മനുഷ്യജീവിയെ ‘ഒണ്ടാക്കിയെടുക്കുന്നു’\nഅങ്ങിനെ ക്ലോൺ ചെയ്തെടുത്ത മനുഷ്യരായിരിക്കും അവിടുത്തെ ആദവും ഹവ്വയും.\nആദം ഹവ്വ എന്നീ പേരുകൾ നമ്മുടെ വേദപുസ്തകത്തിലുണ്ട്.\nഅപ്പോൾ തീരുമാനമായില്ലേ ഇതിലെല്ലാം ദൈവത്തിന്റെ കയ്യുണ്ടെന്ന്!!!!!\nഹൊ, അപാരം തന്നെ.\nഉംബർട്ടോ എക്കൊ പോലും ഇതുകേട്ടാൽ തന്റെ ഭാവനയുടെ പരിമിതിയോർത്ത് നാണംകെട്ട് തലതാഴ്ത്തും.\nഅപ്പോൾ ഒരു സംശയം.\nഭൂമിയിലെ മനുഷ്യനും ഇതുപോലെ മറ്റൊരു ഗ്രഹത്തിലെ ശാസ്ത്രജ്ഞർ ലക്ഷക്കണക്കിന് വർഷങ്ങൾക്ക് മുൻപ് ക്ലോൺ ചെയ്ത് ഉണ്ടായതാണോ? അങ്ങിനെയെങ്കിൽ നാമെന്തിന് ദൈവത്തെ പ്രാർത്ഥിക്കണം, ഈ ശാസ്ത്രജ്ഞന്മാരെ പ്രാർത്ഥിച്ചാൽ പോരേ? അവർ ജീവിച്ചിരിക്കാൻ യാതൊരു സാധ്യതയുമില്ലെന്നതിനാൽ പിന്നെ ആരെ പ്രാർത്ഥിക്കാൻ? ഇനി അഥവാ അവരുടെ പിൻതലമുറക്കാർ ജീവിച്ചിരിക്കുന്നുണ്ടെങ്കിൽത്തന്നെ അവർക്ക് ഈ പ്രാർത്ഥന കേൾക്കാൻ സാധിക്കില്ലല്ലൊ. (പെന്തക്കോസ്തുകാരുടെ രീതിയിൽ ഉറക്കെ പാടി പ്രാർത്ഥിച്ചാൽ പോലും അവര് കേൾക്കില്ല, പിന്നെയാണോ മനസിൽ പ്രാർത്ഥിച്ചാൽ)\nDec 24, 2009 at 08:02\nDec 24, 2009 at 11:12\nപാമരൻ, ബിനോയ്, അപ്പൂട്ടൻ, Baiju Elikkattoor,\nബിനോയ്, ബിജു ചന്ദ്രൻ ഈ പോസ്റ്റിനെപ്പറ്റി മാനുവൽ ജോർജ്ജിനെ അറിയിക്കുകയും ചർച്ചക്കു് ക്ഷണിക്കുകയുചെയ്തിട്ടുണ്ടെന്നാണറിഞ്ഞതു്. എന്താവുമെന്നു് കാണാം.\nഈ മൂന്നു് കമന്റുകളും സ്പാമിലേക്കു് പോയിരുന്നു. ഡൊമൈന്റെ ബാലാരിഷ്ടതയാവാം. 🙂\nJan 9, 2010 at 21:55\nഇത് കാണാൻ വൈകി……\nമാനുവൽ ജോർജ്ജ് ചർച്ചക്ക് വന്നോ? എന്തായി?\nJan 9, 2010 at 22:57\nചര്‍ച്ച എന്‍റെ ഗൂഗിള് ബ്ലോഗില് കാണാം.


പിന്തുടരേണ്ടത് 'പാര്‍ട്ടി പീനല് കോഡോ?' ഭരണഘടനാ സാക്ഷരത യജ്ഞക്കാലത്ത് ഒരു ചിന്ന സംശയം\n27 Nov 2018 6:09 AM GMT\nഡി വൈ എഫ് ഐ വനിതാ നേതാവിന്റെ പിഡന പരാതിയില് ഷൊര്‍ണ്ണൂര് എം എല് എ പികെ ശശിയെ ആറുമാസത്തേക്ക് പ്രാഥമിക അംഗത്വത്തില് നിന്ന് സസ്പെന്‍ഡ് ചെയ്യാന് സി പി എം സംസ്ഥാന സമിതി തീരുമാനിച്ചു. സമീപകാലത്ത് സിപിഎം കൈക്കൊണ്ട നടപടികളില് ഏറ്റവും വലിയ ശിക്ഷാ നടപടികളില് ഒന്ന് എന്നു ഈ നടപടിയെ വിശേഷിപ്പിക്കാം. പാര്‍ട്ടി അന്വേഷണ കമ്മീഷന് അംഗം പി കെ ശ്രീമതി പറഞ്ഞതുപോലെ ‘ലോകത്തൊരു പാര്‍ട്ടിക്കും ഇത്തരത്തില് നടപടി സ്വീകരിക്കാന് സാധിക്കില്ല’ എന്നു മേനി നടിക്കാം.\nഎകെ ബാലനും പി കെ ശ്രീമതിയും അടങ്ങുന്ന പാര്‍ട്ടി അന്വേഷണ കമ്മീഷന്റെ റിപ്പോര്‍ട്ട് അംഗീകരിച്ചാണ് നടപടിയെന്ന് മാധ്യമങ്ങള് റിപ്പോര്‍ട്ട് ചെയ്യുന്നു. യുവതിയെ ശശി ഫോണില് വിളിച്ച് മോശമായി സംസാരിച്ചെന്നു കമ്മീഷന് കണ്ടെത്തിയിരുന്നതായി മലയാള മനോരമയും മാതൃഭൂമിയും റിപ്പോര്‍ട്ട് ചെയ്യുന്നു. “ഒരു പാര്‍ട്ടി പ്രവര്‍ത്തകയോട് പാര്‍ട്ടി നേതാവിന് യോജിക്കാത്ത വിധം സംഭാഷണം നടത്തിയതായി കണ്ടെത്തിയതിനെ തുടര്‍ന്ന്” നടപടി എടുക്കുന്നു എന്നാണ് സി പി എമ്മിന്റെ പത്രകുറിപ്പ്.\nഎന്തായാലും സമാനമായ ആരോപണങ്ങളില് പുറത്തുപോയ മുന് കണ്ണൂര് ജില്ല സെക്രട്ടറി പി ശശിയുടെയും എറണാകുളം ജില്ല സെക്രട്ടറി ഗോപി കോട്ടമുറിക്കലിന്റെയും പാതയിലാണ് പാലക്കാട് ജില്ല സെക്രട്ടറിയേറ്റ് അംഗം കൂടിയായ പി കെ ശശിയും.\nഎന്നാല് പാര്‍ട്ടി നടപടി കൂടി വന്ന പശ്ചാത്തലത്തില് ഇത് ഒരു ‘ഉള്‍പ്പാര്‍ട്ടി’ പ്രശ്നം മാത്രമാണോ എന്നതാണ് പൊതുസമൂഹത്തില് ഉയരുന്ന ചോദ്യം. സിവില് കേസുകളും കൊലപാതകം ഒഴികെയുള്ള ചില ക്രിമിനല് കേസുകളടക്കം ഒത്തു തീര്‍പ്പിലാകുന്ന വടക്കന് ജില്ലകളില് സജീവമായ പാര്‍ട്ടി മധ്യസ്ഥ കോടതിയുടെ മാതൃകയിലുള്ള ഈ നടപടി ഒരുനിയമ വ്യവസ്ഥയ്ക്ക് കീഴില് പുലര്‍ന്ന് പോരുന്ന ഒരു നാട്ടില് നടപ്പുള്ളതാണോ? പാര്‍ട്ടി നടപടികളുടെ പശ്ചാത്തലത്തില് പോലീസിന് എന്തെങ്കിലും ചെയ്യാനുണ്ടോ?\nയുവതി പരാതി നല്‍ക്കാത്തതുകൊണ്ടു തന്നെ കേസെടുക്കാന് നിര്‍വാഹമില്ല എന്നു പോലീസ് നേരത്തെ തന്നെ വ്യക്തമാക്കിയിരുന്നു. ഇത് തന്നെയാണ് സി പി എം നേതാവ് നയിക്കുന്ന സംസ്ഥാന വനിതാ കമ്മീഷനും വ്യക്തമാക്കിയത്. ശശിയെ പിടിച്ചകത്തിട്ടുകളയും എന്ന മട്ടില് പ്രസ്താവനകളുമായി എത്തിയ ദേശീയ വനിതാ കമ്മീഷനും ഈ കാര്യത്തില് പ്രത്യേകിച്ചൊരു നടപടിയും സ്വീകരിച്ചതായി കാണുന്നില്ല.\nപാര്‍ട്ടി കണ്ടെത്തിയ ശശി ചെയ്തതായി പറയുന്ന കുറ്റം ഇന്‍ഡ്യന് ശിക്ഷാ നിയമ പ്രകാരം ഐ പി സി 509 എന്നു വിളിക്കും. അതായത് വാക്ക് കൊണ്ടോ ആംഗ്യം കൊണ്ടോ പ്രവൃത്തി കൊണ്ടോ ഒരു സ്ത്രീയുടെ ആത്മാഭിമാനം തകര്‍ക്കുക.3വര്‍ഷം വരെ ശിക്ഷ കിട്ടാവുന്ന കുറ്റം. ആ കുറ്റമാണ്6മാസത്തെ സസ്പെന്‍ഷന് ആയി പാര്‍ട്ടി ശിക്ഷാ സംവിധാനം വിധി പുറപ്പെടുവിച്ചിരിക്കുന്നത്.\nപുതിയ സാഹചര്യത്തില് ശശി കുറ്റക്കാരനാണ് എന്നു സി പി എം കണ്ടെത്തിക്കഴിഞ്ഞു എന്നു പറഞ്ഞുകൊണ്ടു ഒരു പരാതി ആര്‍ക്ക് വേണമെങ്കിലും കൊടുക്കാവുന്നതേ ഉള്ളൂ. കാരണം പെണ്‍കുട്ടി പാര്‍ട്ടിക്ക് നല്കിയ പരാതിയുടെ അടിസ്ഥാനത്തിലാണ് കണ്ടെത്തല്. അങ്ങനെയൊരു പരാതി എന്തായാലും ഉണ്ട് എന്നത് അതില് നിന്നും വ്യക്തമാണ്. അപ്പോഴും ഒരു പ്രശ്നം പെണ്‍കുട്ടി അന്വേഷണത്തോട് സഹകരിക്കണം എന്നതാണ്. പാര്‍ട്ടി നടപടി തൃപ്തികരമാണെന്നും തുടര് നടപടിക്കില്ല എന്നുമാണ് ശശിയുടെ പുറത്താക്കല് നടപടിയോട് പെണ്‍കുട്ടി പ്രതികരിച്ചത്.\nഇനിയുള്ള രണ്ടു വഴികള്- ഒന്ന്, തനിക്ക് കിട്ടിയ പരാതി കുറ്റം നടന്നിട്ടുണ്ട് എന്ന ബോധ്യത്തിന്റെ അടിസ്ഥാനത്തില് കോടിയേരി ബാലകൃഷ്ണന് പോലീസിന് കൈമാറുക അല്ലെങ്കില് വന്യമായ ഭാവനയില് സിനിമാ സ്റ്റൈലില് എ കെ ജി സെന്ററില് കയറി പരാതിയും അന്വേഷണ റിപ്പോര്‍ട്ടുമൊക്കെ പോലീസ് പിടിച്ചെടുക്കുക. എന്തു നല്ല നടക്കാത്ത സ്വപ്നങ്ങള് അല്ലേ?\nതാന് ക്രിമിനല് കുറ്റം ഒന്നും ചെയ്തിട്ടില്ല എന്നാണ് പി കെ ശശി ഇപ്പോഴും പറയുന്നത്. തന്റെ കമ്യൂണിസ്റ്റ് ആരോഗ്യത്തിന് ഒരു കോട്ടവും തട്ടിയിട്ടില്ല എന്നു കാണിക്കാന് ചുവന്ന ഷര്‍ട്ട് ധരിച്ചാണ് ശശി സഖാവ് ഇന്ന് നിയമസഭയില് എത്തിയത്.\nഈ വിഷയത്തില് ഒരു കാര്യത്തില് മാത്രമേ വ്യക്തത കിട്ടേണ്ടതുള്ളൂ. IPC (Indian Penal Code) ആണോ PPC (Party Penal Code) ആണോ പാര്‍ട്ടി പ്രവര്‍ത്തകര് പിന്‍തുടരേണ്ടത്? ഭരണഘടനാ സാക്ഷരത യജ്ഞവുമായി സര്‍ക്കാര് മുന്നോട്ട് പോകുന്ന ഈ വേളയില് സി പി എം വ്യക്തമാക്കേണ്ടതാണ്.\ncpm ipc509 PKSasi policecase SexualAbuse


പുരുഷന് സ്ത്രീയില് നിന്നും ആഗ്രഹിയ്ക്കുന്നത് – Times Kerala\nപുരുഷന് സ്ത്രീയില് നിന്നും ആഗ്രഹിയ്ക്കുന്നത്\nസ്ത്രീയും പുരുഷനും വിഷയമാകുന്ന ചര്‍ച്ചകള് അവസാനിക്കില്ല. ഇരുവരുമായുള്ള പരസ്പ പൂരകത്വമാണ് ഇതിനു കാരണമാകുന്നത്. സ്ത്രീ പൂര്‍ണമാകണമെങ്കില് പുരുഷനും പുരുഷന് പൂര്‍ണമാകണമെങ്കില് സ്ത്രീയും വേണം.\nഒരു സ്ത്രീ പുരുഷ ബന്ധത്തില് കൊടുക്കല് വാങ്ങലുകള്‍ക്ക് പ്രധാന സ്ഥാനമുണ്ട്. ഇരുകൂട്ടരും പരസ്പരം കൊടുക്കുകയും ആവശ്യപ്പെടുകയും ചെയ്യുന്ന വിവിധ കാര്യങ്ങളുമുണ്ട്.\nസ്ത്രീയില് നിന്നും പുരുഷന് പൊതുവായി ആഗ്രഹിയ്ക്കുന്ന, ആവശ്യപ്പെടുന്ന ചില കാര്യങ്ങളുണ്ട്. ഇവയെന്തൊക്കെയെന്നറിയൂ,\nകണ്ണീരു കാണിച്ച പുരുഷനെ മയക്കാന് മിടുക്കിയാണ് സ്ത്രീയെന്ന പൊതുവേയൊരു പരാതിയുണ്ട്. ഇക്കാര്യത്തില് പുരുഷന് അടി പതറുമെങ്കിലും കള്ളക്കണ്ണീര് തിരിച്ചറിയാന് അവനു കഴിയില്ലെന്നു കരുതേണ്ട. ഇത്തരം കള്ളത്തരങ്ങള് സ്ത്രിയോടുള്ള വിശ്വാസം കളയുകയാണ് ചെയ്യുക. സത്യസന്ധമായ വികാരങ്ങള് മാത്രമാണ് സ്ത്രിയില് നിന്നും പുരുഷന് ആഗ്രഹിയ്ക്കുക.\nപ്രശംസ കേള്‍ക്കാന് എപ്പോഴും ആഗ്രഹിയ്ക്കുന്നവരാണ് സ്ത്രീകള്. തങ്ങള്‍ക്കു ലഭിയ്‌ക്കേണ്ട പ്രശംസ ലഭിച്ചില്ലെങ്കില് ഇതു ചോദിച്ചു വാങ്ങാനും പരാതിപ്പെടാനുമൊന്നും ഇവര് മടിയിക്കില്ല. ഇതുപോലെ സ്വന്തം സ്ത്രീയില് നിന്നും പ്രശംസയിഷ്ടപ്പെടുന്ന പുരുഷന്മാരുമുണ്ട്. ആത്മാര്‍ത്ഥമായ പ്രശംസ അവന്റെ സന്തോഷം വര്‍ദ്ധിപ്പിയ്ക്കും.\nതമാശ പറയുന്ന പുരുഷന്മാരെ പൊതുവെ സത്രീകള്‍ക്കിഷ്ടമാണ്. തങ്ങളുടെ സ്ത്രീയ്ക്ക് തമാശ പറയാനും തമാശ ആസ്വദിക്കാനുമുള്ള കഴിവ് പുരുഷനെ ആകര്‍ഷിയ്ക്കുന്ന ഒന്നാണ്.\nകുടുംബമായാല് പുരുഷനെ തങ്ങളുടെ വലയത്തിനുള്ളില് കെട്ടിയിടാന് ശ്രമിയ്ക്കുന്ന സ്ത്രീകളുണ്ട്. പുരുഷന്മാര് എപ്പോഴും തങ്ങളുടേതായ കൂട്ടുകാര്, സമൂഹബന്ധങ്ങള് എന്നിവയ്ക്കു സ്ത്രീയേക്കാള് വില കല്‍പിക്കും. ഇതിന് അവരെ അനുവദിയ്ക്കുയെന്നത് അവര് പങ്കാളിയില് നിന്നും ആഗ്രഹിയ്ക്കുന്ന ഒരു കാര്യമായിരിക്കും.\nതന്റെ പങ്കാളി തന്നെ വിശ്വസിക്കണമെന്നു സ്ത്രീ ആഗ്രഹിയ്ക്കുന്ന പോലെ പുരുഷനും ആഗ്രഹിയ്ക്കും. മൊബൈല് ഫോണ് പരിശോധിയ്ക്കുക, സംശയത്തോടെ വീക്ഷിക്കുക, ചോദ്യങ്ങള് ചോദിയ്ക്കുക എന്നിവയെല്ലാം തന്റെ പങ്കാളിയ്ക്കു തന്നില് വിശ്വാസമില്ലെന്ന തോന്നലും അകലവും പുരുഷനിലുണ്ടാക്കും.\nപുരുഷന് സ്ത്രീയേക്കാള് ലൈംഗിക കാര്യങ്ങളില് താല്‍പര്യം കൂടും. തന്റെ പങ്കാളിയില് നിന്നും ഇതേ സമീപനം അവര് ആഗ്രഹിയ്ക്കുകയും ചെയ്യും.\nസുഹൃത്തിനെ വിവാഹം ചെയ്താല്


see also: https://cdn.emalayalee.com/repNses.php?writer=96\nഅക്ഷരങ്ങളുടെ ലോകം അനശ്വരമാണ്. അവിടെ എഴുത്തുകാർ ചിരജ്ഞീവികളും. ഇന്നേക്ക് ഒരു വർഷം മുമ്പ് (April 9th) നമ്മെ ദു:ഖത്തിലാഴ്ത്തികൊണ്ട് നമ്മുടെ പ്രിയ എഴുത്തുകാരൻ ശ്രീ പടന്നമാക്കൽ വിട പറഞ്ഞു. ഇ-മലയാളിയുടെ താളുകളിൽ വിജ്ഞാനത്തിന്റെ പ്രകാശം പരത്തുന്ന മികവാർന്ന ലേഖനങ്ങൾ എഴുതി വായനക്കാരുടെ ജ്ഞാനതൃഷ്ണ ശമിപ്പിച്ച ആ അതുല്യ എഴുത്തുകാരന്റെ ഓർമ്മകൾക്ക് മുന്നിൽ നമുക്ക് അക്ഷരങ്ങളുടെ ഒരു നിറപറ വച്ച് അദ്ദേഹത്തെ സ്മരിക്കാം.\nഅറിവുകൾ ആർജ്ജിക്കുന്നത് ഒരു കഴിവ് തന്നെ. പക്ഷെ മറ്റുള്ളവർക്ക് അത് പകർന്നുകൊടുക്കാനുള്ള കഴിവ് എല്ലാവരിലും ഉണ്ടാകണമെന്നില്ല. അത് തന്നെയുമല്ല ഓരോ വിഷയവും അവതരിപ്പിക്കുമ്പോൾ അത് വായനക്കാരന്റെ കൗതുകം ഉണർത്തി അവന്റെ ബുദ്ധിശേഖരത്തിലേക്ക് അതിനെ ഫലപ്രദമായി എത്തിക്കുക എന്നതും അപൂർവ സിദ്ധിയാണ്. ശ്രീ പടന്നമാക്കൽ തന്റെ അറിവിന്റെ കനി എല്ലാവര്ക്കും നൽകി. അതിന്റെ മാധുര്യമേറ്റുവാങ്ങിയവർ ആ അനുഭൂതി മറ്റുള്ളവരുമായി പങ്കിട്ടു. ഒരു വിശ്വവിജ്ഞാനകോശം എന്ന് വിശേഷിപ്പിക്കാവുന്ന അറിവുകളുടെ ഒരു നിധി അദ്ദേഹത്തിൽ നിക്ഷിപ്തമായിരുന്നു.\nശ്രീ പടന്നമാക്കലിന്റെ ലേഖനങ്ങൾ ഓരോന്നായി ഇ മലയാളിയിലേക്ക് വന്നുകൊണ്ടിരുന്നു. അതിനെ ആയിരവും പതിനായിരവുമായി വായനക്കാർ സ്വീകരിച്ചു. വളരേ ചുരുങ്ങിയ ലേഖനങ്ങൾകൊണ്ട് തന്നെ വായനക്കാരെ ആകൃഷ്ടരാക്കാനുള്ള അസാമാന്യപ്രതിഭ അദ്ദേഹത്തിനുണ്ടായിരുന്നു. സർഗ്ഗശക്തി ഓരോ ആശയവികസനരീതിയിൽ ജ്വലിച്ചു നിന്നു. ക്രിയാത്മക സൗന്ദര്യം നിഴലടിക്കുന്ന രചനകൾ അമേരിക്കൻ മണ്ണിൽ മലയാളത്തിന്റെ മുഴുവൻ ഭംഗിയും ഭാവവും വിടർത്തി നിന്ന്. ഒരു വായനക്കാരനും ഒരിക്കൽ ശ്രീ പടന്നമാക്കലിനെ വായിച്ചാൽ പിന്നെ വായിക്കാതിരിയ്ക്കില്ല. ഭാഷയുടെ സൗകുമാര്യവും ശൈലി വിശേഷങ്ങളും ഒരു പോലെ സമന്വയിപ്പിച്ചാണ് അദ്ദേഹം രചനകർമ്മം നിർവഹിക്കുന്നതെന്നു മനസ്സിലാക്കാൻ സാധിക്കും.\nഇമലയാളിയുടെ ഒരു അഭ്യുദയ കാംക്ഷിയായിരുന്നു അദ്ദേഹം. നല്ല വായനക്കാരനും. അദ്ദേഹം വായിച്ച കൃതികളെക്കുറിച്ചുള്ള സത്യസന്ധമായ അഭിപ്രായങ്ങൾ കമന്റ് കോളത്തിൽ എഴുതിയിരുന്നു. പല ലേഖകന്മാരേയും നേരിട്ട് വിളിച്ചും മറ്റു വാർത്താമാധ്യമങ്ങൾ ഉപയോഗിച്ചും അദ്ദേഹം പ്രോത്സാഹന അഭിപ്രായങ്ങൾ നൽകിയിരുന്നു.പുസ്തകങ്ങളുടെ ലോകത്ത് (ലൈബ്രറി) ജോലി ചെയ്തതുകൊണ്ടാവണമെന്നില്ല അദ്ദേഹം പുസ്തകപ്രേമിയായത്. അദ്ദേഹത്തിൽ ഒരു എഴുത്തുകാരൻ ഉണ്ടായിരുന്നു. അറിവുകൾ അദ്ദേഹത്തിൽ കൂമ്പാരം കൂടിയപ്പോൾ അവ ആവിഷ്‌കരിക്കുക തന്നെയെന്ന അദ്ദേഹത്തിന്റെ തീരുമാനം ഭാഷക്ക് വിലമതിക്കാൻ കഴിയാത്ത ഉപഹാരമായി. വിശ്രമജീവിതം സാഹിതീസപര്യയിൽ വിനിയോഗിച്ച അദ്ദേഹത്തിനു എന്തൊക്കെ സ്വപ്നങ്ങൾ, ഉദ്ദേശ്യങ്ങൾ ഉണ്ടായിരുന്നുവെന്ന് അറിയില്ല.പലപ്പോഴും നല്ല എഴുത്തുകാരെ പെട്ടെന്ന് മരണം കീഴടക്കുന്നു.\nഇ-മലയാളിയുടെ എഴുത്തുകാർക്കുള്ള വാർഷിക പുരസ്കാരങ്ങളിൽ ഒരിക്കൽ ലേഖനത്തിനുള്ള അവാർഡ് ശ്രീ പടന്നമാക്കലിനായിരുന്നു. അർഹതയുള്ള അംഗീകാരം എന്ന് ഒറ്റ ശബ്ദത്തിൽ അമേരിക്കൻ മലയാളി എഴുത്തുകാരും വായനക്കാരും യോജിച്ച ആ സംഭവത്തിനുശേഷം 2019 ലെ വാർഷിക അവാർഡ് ദാന ചടങ്ങിൽ മുഖ്യപ്രഭാഷകനായി ശ്രീ പടന്നമാക്കലിനെ തിരഞ്ഞെടുത്തിരുന്നു. വളരെ ഉന്മേഷവാനായി ആ ദൗത്യം നിർവാഹിക്കാൻ അദ്ദേഹം തയാറെടുക്കുമ്പോഴാണ് ലോകത്തെ മുഴുവൻ പേടിപ്പെടുത്തികൊണ്ട് കൊറോണ എന്ന മഹാമാരിയുടെ ആവിർഭാവം. ആ അസുഖം നമ്മുടെ പ്രിയ എഴുത്തുകാരനെ ആക്രമിച്ചുകൊണ്ടുപോയി മരണദേവനെ ഏൽപ്പിച്ചു. നമ്മുടെ ഇടയിൽ നിന്നും ആ ജീവചൈതന്യം നഷ്ടപ്പെട്ടു. ഒരു വസന്തകാലാരംഭത്തിലായിരുന്നു അതെന്നു നമ്മെ ചിന്തിപ്പിക്കുന്നു. പൂക്കളായും, ഇളങ്കാറ്റായും, ഇളം മഞ്വെയിലായും അദ്ദേഹം വീണ്ടും വീണ്ടും അദ്ര്‌ശ്യനായി പ്രത്യക്ഷപെടാനായിരിക്കും പ്രകൃതിയിൽ മുളപൊട്ടുകയും, പ്രകൃതി തളിർക്കുകയും ചെയ്യുന്ന പുഷ്പമാസത്തിൽ വിട പറഞ്ഞത്.\nഎല്ലാവരുമായി സൗഹൃദബന്ധങ്ങൾ കാത്തുസൂക്ഷിച്ച നല്ല വ്യക്തിയായിരുന്നു ശ്രീ പടന്നമാക്കൽ. എഴുത്തുകാരുടെ ലോകത്തിൽ മാത്രമല്ല അദ്ദേഹത്തിന്റെ ജീവിതത്തിൽ മറ്റു മേഖലകളിലെ വ്യക്തികളുമായും സ്നേഹത്തോടെ ഇടപെട്ടിരിക്കും. നല്ല വ്യക്തികൾ അവരുടെ നന്മ അവർക്ക് ചുറ്റും നിറക്കുന്നു. നന്മയിൽ നിന്നും നന്മയുണ്ടാകുന്നു.\nശ്രീ ജോസഫ് പടന്നമാക്കലിന്റെ ആത്മാവിനു നിത്യശാന്തി നേരുകയും ദുഖാർത്തരായ അദ്ദേഹത്തിന്റെ കുടുംബാംഗങ്ങൾക്ക് സമാധാനം ദൈവം നൽകട്ടെ എന്ന് പ്രാർത്ഥിക്കുകയും ചെയ്യുന്നു.\n(ഇ-മലയാളിക്ക് വേണ്ടി തയ്യാറാക്കിയത് സുധീർ പണിക്കവീട്ടിൽ)\nമിഠായി പൊതിയുമായി വന്ന കഥാകാരി (ജൂലി.ഡി.എം)\nകാഴ്ചകൾ അത്ഭുതങ്ങളായി അപ്രതീക്ഷിതമായി കൂടെ വരും (ചരിത്രമുറങ്ങുന്ന നേപ്പാൾ-23: മിനി വിശ്വനാഥൻ)\nഈ ചിരി ഇനി ഓർമ്മ-വലിയ ഇടയന്റെ വീഥികളിൽ\nപ്രസംഗകല - സുകുമാര് അഴീക്കോട് സമാഹരണവും പഠനവും: ഭാഗം-15: ഡോ. പോള് മണലില്


Web Desk Mar 4, 2017, 05:13 pm IST\nതിരികെ ഹൃദയത്തിലേക്ക് ഇങ്ങനെ രക്തം പ്രവഹിപ്പിക്കാൻ പമ്പുകൾ ഇല്ലല്ലോ.തലയിൽ നിന്നുള്ള രക്തം തിരികെ ഗ്രാവിറ്റി മൂലമാണ് ഹൃദയത്തിൽ എത്തുക. എന്നാൽ കൈകാലുകളിൽ നിന്നുള്ള രക്തം തിരികെ എത്തുന്നത് മസിൽ പമ്പിങ്ങ് ആക്ഷൻ മൂലം വെയിനുകളിലെ രക്തം മുകളിലേക്ക് കയറുന്നത് കൊണ്ടാണ്.\nഇങ്ങനെ കയറുന്ന രക്തം താഴേക്ക് വരാതിരിക്കാൻ വെയിനുകളിൽ വാൽവുകൾ ഉണ്ട്. ഇവ രക്തം താഴേക്ക് വരാതെ പിടിച്ചു നിർത്തുന്നു. ഈ വാൽവുകൾക്ക് തകരാറ് സംഭവിക്കുമ്പോഴാണ് വെരിക്കോസ് വെയിൻ ഉണ്ടാകുന്നത്.\nആഹാരപ്രശ്നം കൊണ്ടൊന്നുമല്ല ഈ വാൽവുകൾ തകരാറിൽ ആകുന്നത്. പാരമ്പര്യം, സ്ഥിരമായ നിൽപ്പ്, അമിതവണ്ണം ഒക്കെ ഇതിന് കാരണമാകാം. ഒരിക്കൽ ഈ വാൽവുകൾ തകരാറിൽ ആയാൽ പിന്നെ മരുന്ന് കൊണ്ട് ഇത് മാറില്ല.\nഇതല്ലാതെ മറ്റു കാരണങ്ങൾ കൊണ്ടും വെരിക്കോസ് വെയിൻ വരാം. കാലുകളിൽ നിന്ന് ഹൃദയത്തിലേക്ക് രക്തം കൊണ്ട് പോകുന്ന അശുദ്ധ രക്തധമനികൾ മഹാസിര (inferior venacava) യിൽ എത്തുന്നു. ഈ മഹാസിരയിൽ എന്തെങ്കിലും കാരണവശാൽ തടസ്സം ഉണ്ടായാൽ (വയറിലെ ട്യൂമർ, ഗർഭാവസ്ഥ etc) ബാക്ക്പ്രഷർ മൂലം കാലിലെ അശുദ്ധ രക്തധമനികൾ വികസിച്ചും വെരിക്കോസ് വെയിൻ ഉണ്ടാകാം.\nമറ്റൊരു കാരണം കാലിന്റെ ഏറ്റവും ഉള്ളിലെ അശുദ്ധ രക്തധമനികൾ (deep veins) ക്കുള്ളിൽ രക്തം കട്ട പിടിക്കുന്ന അവസ്ഥയാണ് (deep vein thrombosis). ഇവയിൽ കൂടി രക്ത ചംക്രമണം നടക്കാത്തതിനാൽ പുറമേയുമുള്ള വെയിനുകളിൽ കൂടി കൂടുതൽ രക്തം ഒഴുകുകയും അവ തടിച്ചു വീർത്ത് വെരിക്കോസ് വെയിൻ ആകുകയും ചെയ്യും.\nവെരിക്കോസ് വെയിൻ ചികിൽസിക്കുന്നതിനു മുന്നേ എന്ത് കൊണ്ടാണ് ഇതുണ്ടാകുന്നതെന്ന് കണ്ടുപിടിക്കണം, അതനുസരിച്ചു വേണം ചികിത്സ ചെയ്യാൻ. ഏറ്റവും സാധാരണം വാൽവുകൾ തകരാറിലാകുന്നത് മൂലമുള്ള വെരിക്കോസ് വെയിൻ ആയതിനാൽ അതിന്റെ ചികിത്സ പറഞ്ഞവസാനിപ്പിക്കാം.\nഎല്ലാ വെരിക്കോസ് വെയിനിനും ചികിത്സ വേണ്ട. തുടർച്ചയായി ഇവ പൊട്ടി ധാരാളം രക്തനഷ്ടം സംഭവിക്കുക, കാലിൽ നീരും വേദനയും ഉണ്ടാകുക, കാലിന്റെ വണ്ണ നിറവ്യത്യാസവും ചൊറിച്ചിലും ഉണ്ടായി വൃണങ്ങൾ ഉണ്ടാകുക (varicose ulcer), കോസ്‌മെറ്റിക് കാരണങ്ങൾ എന്നിവ മൂലമാണ് പലപ്പോഴും ചികിത്സ വേണ്ടിവരുന്നത്.\nചെറിയ തോതിലുള്ള വെരിക്കോസ് വെയിനുകൾ ആണെങ്കിൽ അവയിൽ ഒരു മരുന്ന് കുത്തിവെച്ചു ആ വെയിനുകളെ അടച്ചു കളയാം (sclerosant injection treatment). ചെറിയ സെഗ്മെന്റുകളിൽ മാത്രം ബാധിക്കുന്നതാണെങ്കിലേ ഇത് ഫലവത്താകൂ. വലിയ നീളത്തിൽ കാലിന്റെ ഫുൾ ലെങ്ങ്തിൽ പാമ്പ് പിടച്ച പോലെ കിടക്കുന്ന അവസ്ഥകളിൽ ആ വെയിൻ മൊത്തം എടുത്തു കളയേണ്ടി വരും (stripping of varicose veins).\nപുറമേക്ക് മരുന്ന് പുരട്ടി വെരിക്കോസ് വെയിൻ ഭേദമായ ആരേയും ഇത്രയും കാലത്തിനിടയിൽ കണ്ടിട്ടില്ല. ഇതൊരു അനാട്ടമിക്കൽ/സ്ട്രക്ച്ചറൽ തകരാർ മൂലം ഉണ്ടാകുന്ന രോഗമാണ്, അതിനു തൊലിപ്പുറമേയുള്ള ചികിത്സകൾ കൊണ്ട് ഫലമില്ല. തൊലിപ്പുറത്ത് മരുന്ന് തേയ്ച്ചാൽ ഉള്ളിലെ കേടായ വാൽവുകൾ ശരിയാവില്ല എന്നത് തികച്ചും കോമൺസെൻസ് മാത്രമാണ് .


വിക്കറ്റ് മഴ പെയ്യിക്കാൻ കുക്കുബുറ; അടിമുടി മാറ്റത്തോടെ പുതിയ പന്ത് | Kukkubura | Ball | Worldcup\nവിക്കറ്റ് മഴ പെയ്യിക്കാൻ കുക്കുബുറ; അടിമുടി മാറ്റത്തോടെ പുതിയ പന്ത്\nസ്വന്തം ലേഖകൻ June 10, 2019 01:15 PM IST\nലോകകപ്പില് വിക്കറ്റ് മഴ പെയ്യുന്നതിന് പിച്ചു മാത്രമല്ല കാരണം. പന്തിന്റെ പ്രത്യേകത കൂടി ബോളര്‍മാരെ വിക്കറ്റ് വീഴ്ത്താന് സഹായിക്കുന്നുണ്ട്. കഴിഞ്ഞ ലോകകപ്പില് നിന്ന് അടിമുടി മാറിയാണ് ഇക്കുറി കുക്കുബുറ പന്തെത്തിയത്.\nക്രിക്കറ്റ് ബാറ്റ്സ്മന്‍സ് ഗെയിം ആയതോടെ ബോളര്‍മാര് ശരിക്കും വലഞ്ഞിരുന്നു. അടുത്ത കാലത്ത് നടപ്പാക്കിയ പരിഷ്കാരങ്ങളും ബോളര്‍മാര്‍ക്ക് തിരിച്ചടിയായി. അതിനിടെ അവര്‍ക്ക് ലഭിച്ച കച്ചിത്തുരുമ്പാണ് പുത്തന് കുക്കുബുറ പന്തുകള്.\nനല്ല സ്വിങ് ലഭിക്കുന്ന തരത്തിലുള്ള പന്തുകളാണ് ഇക്കുറി ലോകകപ്പിനെത്തിയത്. പന്തിന്റെ തിളക്കത്തില് വരെ വ്യത്യാസമുണ്ട്. ഇത് ഇന്നിങ്സിന്റെ തുടക്കത്തില് ബോളര്‍മാരെ സഹായിക്കും. ഉപയോഗിക്കാന് എളുപ്പമുള്ളതുമാണ് ഇത്തവണത്തെ പന്തുകള്. ഈ ലോകകപ്പില് ബോളര്‍മാരെല്ലാം ഡബിള് ഹാപ്പിയാണ്.\nഡേ–നൈറ്റ് ടെസ്റ്റിന് ഉപയോഗിക്കുന്ന പിങ്ക് ബോളുമായി ഇതിന് സാമ്യമുണ്ടെന്നാണ് ന്യൂസീലന്‍ഡ് താരം ട്രെന്റ് ബോള്‍ട്ട് പറഞ്ഞത്. സാധാരണ വൈറ്റ് ബോളുകളുടെ ക്വാര്‍ട്ടര് സീം കണ്ടെത്താന് കഴിയും. എന്നാല് ഇവയുടെ ക്വാര്‍ട്ടര് സീം കാണാനാകില്ല. ബോളിങ്ങിനെ അനുകൂലിക്കുന്ന ഇംഗ്ലണ്ടിലെ പിച്ചുകളില് കുക്കുബുറയുടെ പ്രത്യകതകള് കൂടി ചേരുമ്പോള് വിക്കറ്റിന്റെ പെരുമഴ തീര്‍ക്കാമെന്ന കണക്കുകൂട്ടലിലാണ് ബോളര്‍മാര്.


കരസേന റിക്രൂട്ട്മെന്റ് റാലി ആരംഭിച്ചു | army recruitment\nകരസേന റിക്രൂട്ട്മെന്റ് റാലി ആരംഭിച്ചു\nസർട്ടിഫിക്കറ്റ് പരിശോധന, 1.6 കിലോമീറ്റർ ഓട്ടം അടക്കം കായികക്ഷമതാ പരിശോധനകളും മെഡിക്കൽ പരിശോധനകളുമാണ് നടക്കുന്നത്.\nകോട്ടയം: എം.ജി.യൂണിവേഴ്സിറ്റി മൈതാനത്ത് കരസേന റിക്രൂട്ട്മെൻറ് റാലി ആരംഭിച്ചു. തിരുവനന്തപുരം, െകാല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം ജില്ലകളിൽനിന്നുള്ള ഉദ്യോഗാർഥികൾക്കായാണ് റിക്രൂട്ട്മെൻറ്. കഴിഞ്ഞ ദിവസംവരെ 35,219 ഉദ്യോഗാർഥികളാണ് രജിസ്റ്റർ ചെയ്തിരിക്കുന്നത്. ഒരോദിവസവും വിവിധ ജില്ലക്കാർക്കായാണ് റാലി .\nസർട്ടിഫിക്കറ്റ് പരിശോധന, 1.6 കിലോമീറ്റർ ഓട്ടം അടക്കം കായികക്ഷമതാ പരിശോധനകളും മെഡിക്കൽ പരിശോധനകളുമാണ് നടക്കുന്നത്. 11 വരെയാണ് റിക്രൂട്ട്മെന്റ്. തിങ്കളാഴ്ച എത്തിയത് 1800 പേർ ഏകദേശം 1800 പേരാണ് തിങ്കളാഴ്ച പങ്കെടുത്തത്. ഇനിയുള്ള ദിവസങ്ങളിൽ പ്രതിദിനം 2500 പേർ വരെ പങ്കെടുക്കും.\n“മലയാളി ഉദ്യോഗാർഥികൾ അച്ചടക്കമുള്ളവർ”\nനല്ല അച്ചടക്കമുള്ളവരാണ് മലയാളി ഉദ്യോഗാർഥികൾ. മറ്റ് സംസ്ഥാനങ്ങളിൽ നടന്ന റാലിയിൽ എത്തിയവരേക്കാൾ മിടുക്കരെയാണ് കോട്ടയത്ത് കാണാൻ കഴിഞ്ഞത്. നല്ല പെരുമാറ്റം. ശാരീരികക്ഷമതയുടെ കാര്യത്തിലും അവർക്ക് മിടുക്ക് കാട്ടാൻ കഴിയുന്നുണ്ട്. എത്ര പേരെയെന്നല്ല മിടുക്കരായ എല്ലാവരേയും ഉൾപ്പെടുത്താനാണ് ശ്രമം\n-സാൻഡേ ശർമ്മ, ഇൻ ചാർജ്, കരസേന റിക്രൂട്ട്മെന്റ് റാലി.\nആര്.എഫ്.ഐഡി.യും ലേസര് ഇമേജിങും: കോവിഡ് കാലത്ത് റിക്രൂട്ട്മെന്റ് റാലികളുടെ രൂപംമാറും\nആര്‍മിയില് ഓഫീസര് എന്‍ട്രി: നവംബര് 14 വരെ അപേക്ഷിക്കാം


രോഹിത് ശര്‍മയില്ല, മുംബൈ ഇന്ത്യന്‍സിന് ടോസ്; ചെന്നൈ സൂപ്പര് കിംഗ്‌സില് മൂന്ന് മാറ്റങ്ങള് | IPL 2020 mumbai indians won the toss in sharja vs chennai super kings\nSharjah - United Arab Emirates, First Published 23, Oct 2020, 7:17 PM\nഷാര്‍ജയില് ചെന്നൈ ആദ്യം ആദ്യം ബാറ്റ് ചെയ്യും. ടോസ് നേടിയ മുംബൈ ഇന്ത്യന്‍സ് ക്യാപ്റ്റന് കീറണ് പൊള്ളാര്‍ഡ് ചെന്നൈയെ ബാറ്റിങ്ങിനയക്കുകയായിരുന്നു.\nഷാര്‍ജ: ചെന്നൈ സൂപ്പര് കിംഗ്‌സിനെതിരെ രോഹിത് ശര്‍മയില്ലാതെ മുംബൈ ഇന്ത്യന്‍സ്. ഷാര്‍ജയില് ചെന്നൈ ആദ്യം ആദ്യം ബാറ്റ് ചെയ്യും. ടോസ് നേടിയ മുംബൈ ഇന്ത്യന്‍സ് ക്യാപ്റ്റന് കീറണ് പൊള്ളാര്‍ഡ് ചെന്നൈയെ ബാറ്റിങ്ങിനയക്കുകയായിരുന്നു. രോഹിത്തിന് പരിക്കേറ്റതിനെ തുടര്‍ന്നാണ് പൊള്ളാര്‍ഡ് ക്യാപ്റ്റനാകുന്നത്.\nപത്ത് മത്സരങ്ങളില് ആറ് പോയിന്റുമായി പട്ടികയില് അവസാന സ്ഥാനത്താണ് ചെന്നൈ. മുംബൈ ഒമ്പത് മത്സരങ്ങളില് നിന്ന് 12 പോയിന്റുമായി മൂന്നാം സ്ഥാനത്താണ്. ഇന്ന് ജയിച്ചാല് ഒന്നാമതെത്താം. ചെന്നൈയ്ക്ക് പ്ലേ ഓഫില് കടക്കണമെങ്കില് അത്ഭുതങ്ങള് സംഭവിക്കണം.\nഒരു മാറ്റമാണ് മുംബൈ വരുത്തിയത്. രോഹിത്തിന് പകരം സൗരഭ് തിവാരി ടീമിലെത്തി. ചെന്നൈ മൂന്ന് മാറ്റം വരുത്തി. കേദാര് ജാദവ്, ഷെയ്ന് വാട്‌സണ്, പിയൂഷ് ചൗള എന്നിവര് പുറത്തായിപ്പോള് ജഗദീഷന്, ഋതുരാജ് ഗെയ്കവാദ്, ഇമ്രാന് താഹിര് എന്നിവര് ടീമിലിടം നേടി.\nചെന്നൈ സൂപ്പര് കിംഗ്‌സ്: സാം കറന്, ഫാഫ് ഡു പ്ലെസിസ്, അമ്പാട്ടി റായുഡു, എന് ജഗദീഷന്, എം എസ് ധോണി, ഋതുരാജ് ഗെയ്കവാദ്, രവീന്ദ്ര ജഡേജ, ദീപക് ചാഹര്, ഷാര്‍ദുള് ഠാകൂര്, ജോഷ് ഹേസല്‍വുഡ്, ഇമ്രാന് താഹിര്.\nമുംബൈ ഇന്ത്യന്‍സ്: ക്വിന്റണ് ഡി കോക്ക്, സൗരഭ് തിവാരി, സൂര്യകുമാര് യാദവ്, ഇഷാന് കിഷന്, ഹാര്‍ദിക് പാണ്ഡ്യ, കീറണ് പൊള്ളാര്‍ഡ്, ക്രുനാല് പാണ്ഡ്യ, നഥാന് കൗള്‍ട്ടര്‍നൈല്, രാഹുല് ചാഹര്, ട്രന്റ് ബോള്‍ട്ട്, ജസ്പ്രീത് ബൂമ്ര.\nLast Updated 23, Oct 2020, 7:17 PM


06 August, 2019 01:46:41 PM\nവഫ ഫിറോസിന്‍റെ രഹസ്യമൊഴി എങ്ങനെ ചേര്‍ന്നുവെന്നും കോടതി\nതിരുവനന്തപുരം: മാധ്യമപ്രവര്‍ത്തകന് കാറിടിച്ച് മരിക്കാനിടയായ സംഭവത്തില് പ്രതിസ്ഥാനത്തുള്ള ശ്രീറാം വെങ്കിട്ടരാമന്‍റെ രക്തപരിശോധനാഫലം ഹാജരാക്കണമെന്ന് കോടതി. ശ്രീറാം മദ്യപിച്ചിട്ടുണ്ടെന്ന് എങ്ങനെ കണ്ടെത്തിയെന്ന് കോടതി ആരാഞ്ഞു. ഉച്ചകഴിഞ്ഞ് രണ്ടരയ്ക്കുള്ളില് കേസ് ഡയറി ഹാജരാക്കണമെന്നും കോടതി നിര്‍ദേശിച്ചു. ശ്രീറാമിന്‍റെ ജാമ്യാപേക്ഷ പരിഗണിക്കുമ്പോഴായിരുന്നു കോടതിയുടെ നിര്‍ദ്ദേശം.\nതെളിവ് ശേഖരണത്തിനായി കസ്റ്റഡിയില് വേണമെന്ന പൊലീസ് ആവശ്യം കോടതി തള്ളി. തിരുവനന്തപുരം ഒന്നാം ക്ലാസ് ജുഡിഷ്യല് മജിസ്ട്രേറ്റ് കോടതിയാണ് ശ്രീറാം വെങ്കിട്ടരാമന്‍റെ ജാമ്യാപേക്ഷ പരിഗണിക്കുന്നത്. ശ്രീറാമിന്‍റെ രക്തത്തിൽ മദ്യത്തിന്‍റെ അംശം കണ്ടെത്താൻ കഴിഞ്ഞിട്ടില്ലെന്ന് പ്രതിഭാഗം വാദിച്ചു. ശ്രീരാമിന് നട്ടല്ലിനും തലയ്ക്കും പരുക്കുണ്ട്. മാധ്യമ വിചാരണയാണ് നടക്കുന്നതെന്നും ശ്രീറാം വെങ്കിട്ടരാമനെ ജേക്കബ് തോമസിനെ പോലെയാക്കരുതെന്നും ശ്രീറാമിന്‍റെ അഭിഭാഷകന് കോടതിയില് പറഞ്ഞു.


Ernakulam Citizen News-എളംബ്ലാശ്ശേരി കുടിയിലെ പ്രശ്‌നം അധികാരികളുടെ ശ്രദ്ധയില്‍പ്പെടുത്തും -ധന്യ രാമന്- Mathrubhumi\nഎളംബ്ലാശ്ശേരി കുടിയിലെ പ്രശ്‌നം അധികാരികളുടെ ശ്രദ്ധയില്‍പ്പെടുത്തും -ധന്യ രാമന്\nകോതമംഗലം: കാക്കനാട് ഇന്‍ഫോ പാര്‍ക്കിലെ വിവിധ കമ്പനികളില് നിന്ന് ശേഖരിച്ച 2,200 കിലോഗ്രാം അരി കുട്ടമ്പുഴ പഞ്ചായത്തിലെ എളംബ്ലാശ്ശേരി ആദിവാസി കുടിയില് വിതരണം ചെയ്തു. ഓണാഘോഷത്തിന്റെ ഭാഗമായി കുടിയിലെ 188 കുടുംബങ്ങള്‍ക്കാണ് അരി വിതരണം നടത്തിയത്. ആദിവാസി ക്ഷേമ പ്രവര്‍ത്തക തിരുവനന്തപുരം സ്വദേശി ധന്യ രാമന് വിതരണോദ്ഘാടനം നടത്തി.\nപഞ്ചായത്തംഗം സുലോചന ചന്ദ്രന് അധ്യക്ഷയായി. ഊരിലെ കാണിക്കാരന് രാജപ്പന് മാത്തി, എസ്.ടി. െപ്രാമോട്ടര്‍മാരായ പി.ജി. അജിത, ബിന്ദു രാജേന്ദ്രന്, ഇന്‍ഫോ പാര്‍ക്ക് ജീവനക്കാരായ അനില് മുണ്ടാട്ട്, മെജോ, ഹാന്‍സണ് എന്നിവര് നേതൃത്വം നല്‍കി.\nകുടിയിലെ വിവിധ പ്രശ്‌നങ്ങള് ചൂണ്ടിക്കാട്ടി നൂറോളം പേര് ധന്യ രാമന് പരാതി നല്‍കി. കുടിയിലേക്ക് റോഡില്ലാത്തതും വീടും കക്കൂസും ഉള്‍പ്പെടെ അടിസ്ഥാന സൗകര്യങ്ങളുടെ കുറവും നേരിട്ട് ബോദ്ധ്യപ്പെട്ട് ഇക്കാര്യം പട്ടികവര്‍ഗ വികസന വകുപ്പ് ഡയറക്ടറുടെ ശ്രദ്ധയില്‍പ്പെടുത്തി പരിഹരിക്കാമെന്ന് അവര ഉറപ്പു നല്‍കി.\nഡയറക്ടറെ, അടുത്തമാസം കുടി സന്ദര്‍ശിച്ച് കാര്യങ്ങള് നേരിട്ട് ബോദ്ധ്യപ്പെടാന് എത്തിക്കുമെന്നും അവര് 'മാതൃഭൂമി' യോട് പറഞ്ഞു. കുടിയിലെ മദ്യ-മയക്കുമരുന്ന് ഉപയോഗവും ആദിവാസികളുടെ ഭൂമി കൈവശപ്പെടുത്തി സാമ്പത്തിക ചൂഷണം നടത്തുന്നവരെയും കണ്ടെത്തി നിയമ നടപടിക്ക് പോലീസില് പരാതി നല്‍കുമെന്നും ധന്യ അറിയിച്ചു. പന്തപ്ര കുടിയും അവര് സന്ദര്‍ശിച്ചു.\nപിറവം: മൂന്ന് ആടുകളെ തെരുവുനായ്ക്കള് കടിച്ചുകൊന്നു <


ലാഭം കൊയ്ത് ഗൂഗിൾ പേ, ക്യാഷ്ബാക്കുകള്‍ക്ക് ചിലവായത് കോടിക്കണക്കിന് രൂപ - Janayugom Online\nകോവിഡ്; സംസ്ഥാനത്ത് ഇന്ന് 1426 ...\nHome / TOP NEWS / ലാഭം കൊയ്ത് ഗൂഗിൾ പേ, ക്യാഷ്ബാക്കുകള്‍ക്ക് ചിലവായത് കോടിക്കണക്കിന് രൂപ\nPosted on October 29, 2019, 6:34 pm\nചുരുങ്ങിയ സമയംകൊണ്ടു ഇന്ത്യയിലൊട്ടാകെ പടർന്നു പിടിച്ച പെയ്‌മെന്റ് ആപ്പുകളില് ഒന്നാണ് ഗൂഗിള് പേ. ഓരോ ഇടപാടിനും ക്യാഷ്ബാക്കുകള് വാരിക്കോരി നല്‍കിയാണ് ഗൂഗിള് പേ ഇന്ത്യന് ഉപയോക്താക്കളെ ആകര്‍ഷിച്ചത്. കഴിഞ്ഞ സാമ്പത്തിക വര്‍ഷം ക്യാഷ് ബാക്കുകള്‍ക്കായി മാത്രം 1,028 കോടി രൂപയാണ് ഗൂഗിള് ഇന്ത്യ ഡിജിറ്റല് സര്‍വീസസ് ചിലവഴിച്ചതെന്നാണ് പുതിയ റിപ്പോര്‍ട്ടുകള്. സിംഗപ്പൂര് കേന്ദ്രമായി പ്രവര്‍ത്തിക്കുന്ന പ്രഥമസ്ഥാപനമായ ഗൂഗിള് ഏഷ്യ പസിഫിക്കില് നിന്നാണ് കമ്പനിക്ക് ഈ തുക ലഭിച്ചത്. പ്രതിവര്‍ഷം 110 ബില്യണ് ഡോളറിന്റെ ഇടപാടുകളാണ് ഗൂഗിള് പേയില് നടക്കുന്നത്.\nകഴിഞ്ഞ രണ്ടു സാമ്പത്തിക വര്‍ഷത്തെ കണക്കുകള് നോക്കിയാല് ക്യാഷ്ബാക്കുകള്‍ക്കായി 1,369 രൂപ ഗൂഗിള് പേ ചിലവഴിച്ചിട്ടുണ്ട്. ഇതേസമയം, അഞ്ചു കോടിയിലേറെ രൂപ ലാഭത്തിലാണ് ഗൂഗിള് ഇന്ത്യാ ഡിജിറ്റല് സര്‍വീസസ് 2019 മാര്‍ച്ച് പിന്നിട്ടതെന്നും റിപ്പോര്‍ട്ടില് പറയുന്നു. എന്തൊക്കെ തന്നെ ആയാലും ഇന്ത്യയില് അതിവേഗ വളര്‍ച്ചയാണ് ഗൂഗിള് പേ വരിക്കുന്നത്. പോയമാസം 67 മില്യണ് ഉപയോക്താക്കള് (പ്രതിമാസ ആക്ടിവ് യൂസേഴ്‌സ്) ഇടപാടുകള്‍ക്കായി ഗൂഗിള് പേ ഉപയോഗിച്ചെന്നാണ് കമ്പനിയുടെ കണക്ക്. പ്രധാന എതിരാളിയായ ഫോണ്‍പേയ്ക്ക് പോലും 55 മില്യണ് ഉപയോക്താക്കളെ പ്രതിമാസമുള്ളൂ (ജൂണിലെ കണക്ക് പ്രകാരം).\nഗൂഗിള് പേയിലെ 60 ശതമാനം ഇടപാടുകളും പെയ്‌മെന്റ് ഗേറ്റുവേ ഉപയോഗിച്ചാണ് നടക്കുന്നത്. ഫോണ്‍പേയുടെ പെയ്‌മെന്റ് ഗെറ്റുവേ ഇടപാടുകള് എത്തിനില്‍ക്കുന്നത് 23 ശതമാനത്തിലും. ഗൂഗിള് പേ, ഫോണ്‍പേ എന്നീ ആപ്പുകൾക്ക് പിന്നിലായി ഫോമ് പേയും ഉണ്ട്.\nകശ്മീരിൽ ഭീകരാക്രമണം: സിആർ‌പി‌എഫ് സേനാംഗങ്ങൾക്ക് നേരെ വെടിയുതിർത്തു\nചൈനീസ് ആക്രമണത്തിന് പിന്നാലെ പാകിസ്ഥാൻ അതിര്‍ത്തിയിലും സംഘര്‍ഷം


സൗന്ദര്യവതികളായ യുവതികൾ ട്രാഫിക് നിയന്ത്രിക്കുന്ന രാജ്യം .. സുന്ദരികളെ മാത്രം ട്രാഫിക് പോലീസായി നിയമിക്കാന് ചില കാരണങ്ങളുമുണ്ട് .. article Column , കാണാപ്പുറങ്ങള് SathyamOnline\nസൗന്ദര്യവതികളായ യുവതികൾ ട്രാഫിക് നിയന്ത്രിക്കുന്ന രാജ്യം .. സുന്ദരികളെ മാത്രം ട്രാഫിക് പോലീസായി നിയമിക്കാന് ചില കാരണങ്ങളുമുണ്ട് ..\nപ്രകാശ് നായര് മേലില » Posted : 19/06/2017\nവിവാദ നായകനാണ് ഉത്തരകൊറിയൻ പ്രസിഡണ്ട് കിം ജ്യോങ് ഉൻ. അദ്ദേഹത്തെയും ആ രാജ്യത്തെയും ചുറ്റിപ്പറ്റി പല നിഗൂഢതകളും നിലനിൽക്കുന്നുണ്ടെങ്കിലും അധികമൊന്നും അത് പറത്തുവരാറില്ല. വാർത്തകൾക്കും സന്ദർശകർക്കും ധാരാളം നിയന്ത്രണമുള്ള അവിടെ നിയമങ്ങൾ കർക്കശവുമാണ്.\nഉത്തരകൊറിയയിലെ ട്രാഫിക് നിയന്ത്രണം പൂർണ്ണമായും സ്ത്രീകളുടെ കയ്യിലാണ്. അതും യുവതകളായവർ മാത്രം. സുന്ദരികളായ യുവതികളെ മാത്രമേ ട്രാഫിക് പോലീസിൽ എടുക്കുകയുള്ളു. ഇതിനായി ഒരു വെബ് സൈറ്റ് തന്നെ അവിടെയുണ്ട്. ഇതുവഴി ഒരു മത്സരം നടത്തപ്പെടുന്നു. ട്രാഫിക് ഗേൾ ഓഫ് ദ മന്ത് (Trafic Girl of the month ) ആയി ട്രാഫിക് പോലീസിലുള്ള ഒരു യുവതിയെ തെരഞ്ഞെടുക്കുകയും അവാർഡ് നൽകുകയും ചെയ്യുന്നു.\nനല്ല മുഖകാന്തിയും ശരീര സൗന്ദര്യവും ഉള്ളവരെ മാത്രമേ ഈ ജോലിക്കു പരിഗണയ്ക്കുകയുള്ളു.\nട്രാഫിക് നിയന്ത്രണത്തിൽ സുന്ദരികളായ ചെറുപ്പക്കാരികളെ നിയമിക്കുകവഴി നിരത്തിൽ യാത്രചെയ്യുന്ന എല്ലാവരുടെയും പെരുമാറ്റവും ,ഇടപെടലും നൂറു ശതമാനവും മാന്യമാകുന്നു എന്നാണ് ഇവിടുത്തെ ഭരണകർത്താക്കളുടെ കണ്ടെത്തലുകൾ.\nവിവാഹിതരായാലും 26 വയസ്സ് പ്രായമെത്തിയാലും യുവതികൾക്ക് ജോലിയിൽ നിന്ന് റിട്ടയർമെന്റ് നൽകുന്നു. എല്ലാ ആനുകൂല്യങ്ങളും പെൻഷനും ഇവർക്ക് ലഭ്യമാണ്. ഉത്തര കൊറിയൻ നഗരവീഥികളിൽ ഈ സൗന്ദര്യധാമങ്ങൾ ട്രാഫിക് നിയന്ത്രിക്കുന്ന കാഴ്ച ഏറെ കൗതുകകരമാണ്..\nഈ ട്രാഫിക്ക് ജോലിക്കായി പെൺകുട്ടികളിൽ വലിയ ഉത്സാഹമാണ് കാണുന്നത്. ഈ ട്രാഫിക് യുവതികളുടെ ചിത്രങ്ങൾ പോസ്റ്റൽ സ്റ്റാന്പുകളിലും ,പോസ്റ്ററുകളിലും ,പരസ്യങ്ങളിലും കുഞ്ഞുങ്ങളുടെ കളിപ്പാട്ടങ്ങളിലും വരെ ഉപയോഗിക്കുന്നുണ്ട്.\nഒരു താരപരിവേഷമാണ് ഉത്തരകൊറിയയിൽ ഈ ട്രാഫിക്ക് സുന്ദരികൾക്കുള്ളത്.


പുത്തുമലയില് പഞ്ചായത്തിന്‍റെ പുനരധിവാസ പദ്ധതി; 10 വീട് നിര്‍മിച്ച് നല്‍കുമെന്ന് കോഴിക്കോട് സ്വദേശി\nപൂര്‍ണമായും വീട് നഷ്ടപ്പെട്ടവര്‍ക്കുള്ള പദ്ധതിയാണ് പഞ്ചായത്ത് മുന്നോട്ടുവെയ്ക്കുന്നത്.\n12 Aug, 2019 at 11:02 AM\nനിനച്ചിരിക്കാതെ വന്നു പതിച്ച മഹാദുരന്തത്തിന്റെ ഇരകളായ വയനാട്ടിലെ പുത്തുമല പച്ചക്കാട് പ്രദേശവാസികളെ പുനരധിവസിപ്പിക്കാൻ മലയാളി സമൂഹം കൈകോർക്കുന്നു. മേപ്പാടി പഞ്ചായത്ത് പ്രസിഡൻറ് കഴിഞ്ഞ ദിവസം മീഡിയവണ് വാർത്തയിൽ പുനരധിവാസത്തിനായി പിന്തുണ തേടിയതിനോട് മികച്ച പ്രതികരണമാണ് പ്രേക്ഷക സമൂഹം പ്രകടിപ്പിച്ചത്.\nമേപ്പാടി പഞ്ചായത്ത് പ്രസിഡണ്ട് സഅദ് കഴിഞ്ഞ ദിവസമാണ് പുത്തുമല ദുരന്തബാധിതരെ പുനരധിവസിപ്പിക്കാൻ മീഡിയവണിലൂടെ സുമനസ്സുകളുടെ പിന്തുണ തേടിയത്. പ്രവാസികളുൾപ്പെടെ പ്രേക്ഷകരുടെ ഭാഗത്ത് നിന്ന് നല്ല പ്രതികരണം തന്നെ ഈ വാർത്തക്ക് ലഭിച്ചു. മേപ്പാടിക്കടുത്ത ചെമ്പോത്തറയിൽ 57 സെന്റ് ഭൂമി ആദ്യമേ ലഭിച്ചിരുന്നു. 10 കുടുംബങ്ങൾക്ക് വീട് നിർമ്മിച്ച് നൽകാൻ കോഴിക്കോട് സ്വദേശി രംഗത്ത് വന്നതോടെ പുനരധിവാസത്തിന് പ്രതീക്ഷയേറി.\nപുത്തുമലയിലും പച്ചക്കാടുമായി 63 വീടുകൾ ഉണ്ടായിരുന്ന സ്ഥാനത്ത് ഇന്ന് ഭാഗികമായി തകർന്ന ആറ് വീടുകളുടെ ശേഷിപ്പുകൾ മാത്രമേയുള്ളൂ. എല്ലാം നഷ്ടപ്പെട്ട ഈ കുടുംബങ്ങളെ മാന്യമായി പുനരധിവസിപ്പിക്കാൻ സുമനസ്സുകൾ മനസു വെച്ചാൽ6മാസം മതി.\nKerala Floods 2019Puthumala\nഫൈസല് ഫരീദിനെ ചോദ്യംചെയ്തു; എന്‍ഐഎ സംഘം ദുബൈയില് നിന്ന് മടങ്ങി


ശബരിമലയിൽ നിയമ നിർമ്മാണം നടത്തുമെന്ന് ബിജെപി പറഞ്ഞിട്ടില്ല: പി എസ് ശ്രീധരൻ പിള്ള – Malayalam Vayana\nമഞ്ചേശ്വരം: ശബരിമലയിൽ യുവതികൾക്ക് പ്രവേശനം അനുവദിച്ചുകൊണ്ടുള്ള സുപ്രീംകോടതി വിധി മറികടക്കാൻ ബിജെപി നിയമ നിർമ്മാണം നടത്തുമെന്ന് പറഞ്ഞിട്ടില്ലെന്ന് സംസ്ഥാന അധ്യക്ഷൻ പി എസ് ശ്രീധരൻ പിള്ള. തെരഞ്ഞെടുപ്പ് പ്രകടന പത്രികയിൽ ശബരിമല നിയമ നിർമ്മാണത്തെക്കുറിച്ച് പറഞ്ഞിട്ടില്ലെന്നും ശ്രീധരൻ പിള്ള പറഞ്ഞു. കോടതിയിൽ വിശ്വാസികൾക്കുവേണ്ടി ശക്തമായി നിലകൊള്ളുമെന്നും ശ്രീധരൻ പിള്ള വ്യക്തമാക്കി.\nസുപ്രീംകോടതിയിൽനിന്നും അനുകൂലമായ വിധി ലഭിച്ചില്ലെങ്കിൽ ശബരിമല വിഷയത്തിൽ നിയമ നിർമ്മാണം നടത്തുമെന്ന് ബിജെപി നേതാക്കൾ നേരത്തെ പറഞ്ഞിരുന്നു. ഇതിനു വിപരീതമായാണ് ശ്രീധരൻ പിള്ള ഇപ്പോൾ പ്രതികരിച്ചിരിക്കുന്നത്.\nഅതേസമയം, ശബരിമല വിഷയം രാഷ്ട്രീയ പ്രശ്നമായി നിലനിർത്താനാണ് കോൺഗ്രസ് ശ്രമിക്കുന്നത്. 2021ൽ യുഡിഎഫ് അധികാരത്തിലെത്തിയാൽ ശബരിമല വിഷയത്തിൽ നിയമനിർമ്മാണം നടത്തുമെന്നാണ് പ്രതിപക്ഷ നേതാവ് രമേശ് ചെന്നിത്തലയുടെ വാദം. ബിജെപി ശബരിമല വിഷയത്തെ സുവർണ്ണാവസരമായാണ് കണ്ടത്. എന്നാൽ കോൺഗ്രസ് വിശ്വാസികൾക്കൊപ്പം നിൽക്കുമെന്നും രമേശ് ചെന്നിത്തല പറഞ്ഞിരുന്നു.\nയുവതി പ്രവേശന വിധിക്കെതിരെ നിയമനിർമ്മാണം നടത്തുമെന്ന് ആർജ്ജവത്തോടെ പറയാൻ ആഗ്രഹിക്കുന്നു. കൺകറന്റ് ലിസ്റ്റിൽപ്പെടുത്തിയായിരിക്കും ശബരിമല വിഷയത്തിൽ നിയമ നിർമ്മാണം നടത്തുകയെന്നും ചെന്നിത്തല പറഞ്ഞു.\n'ആകാശഗംഗ' ഉടൻ തീയേറ്ററുകളിലേക്ക്; മോഹൻലാൽ ചിത്രത്തിൻ്റെ പണിപ്പുരയിൽ വിനയൻ


what is yellow fungus: ഇന്ത്യയിൽ യെല്ലോ ഫംഗസ് ബാധയും; ലക്ഷണങ്ങൾ, കൂടുതൽ അപകടകരമെന്ന് വിദഗ്‌ധർ - Samayam Malayalam\nഇന്ത്യയിൽ യെല്ലോ ഫംഗസ് ബാധയും; ലക്ഷണങ്ങൾ, കൂടുതൽ അപകടകരമെന്ന് വിദഗ്‌ധർ\nJibin George | Samayam Malayalam | Updated: May 25, 2021, 7:48 AM\nബ്ലാക്ക് ഫംഗസിനും വൈറ്റ് ഫംഗസിനും പിന്നാലെയാണ് രാജ്യത്ത് യെല്ലോ ഫംഗസ് സ്ഥിരീകരിച്ചത്\nന്യൂഡൽഹി: രാജ്യം കൊവിഡ്-19 ഭീഷണിയിൽ തുടരുന്നതിനിടെ യെല്ലോ ഫംഗസ് ഇന്ത്യയിൽ റിപ്പോർട്ട് ചെയ്‌തു. ഉത്തർപ്രദേശിലാണ് ആദ്യ കേസ് റിപ്പോർട്ട് ചെയ്‌തത്. ബ്ലാക്ക് ഫംഗസിനും വൈറ്റ് ഫംഗസിനും പിന്നാലെയാണ് രാജ്യത്ത് യെല്ലോ ഫംഗസ് സ്ഥിരീകരിച്ചത്. 18 സംസ്ഥാനങ്ങളിലായ ഇതുവരെ 5,424 പേർക്ക് ബ്ലാക്ക് ഫംഗസ് ബാധിച്ചതായി കേന്ദ്ര ആരോഗ്യമന്ത്രി ഹർഷവർധൻ തിങ്കളാഴ്‌ച പറഞ്ഞിരുന്നു. സംസ്ഥാനങ്ങളും കേന്ദ്രഭരണ പ്രദേശങ്ങളും ഉൾപ്പെടെയുള്ള പ്രദേശങ്ങളിലെ കണക്കുകളാണിത്. ഇതിനിടെയാണ് യെല്ലോ ഫംഗസ് കേസും റിപ്പോർട്ട് ചെയ്‌തത്.\nരാജ്യത്ത് യെല്ലോ ഫംഗസ് ബാധയും\nയുപിയിലെ ഗാസിയാബാദ് സ്വദേശിയായ 45കാരനാണ് യെല്ലോ ഫംഗസ് സ്ഥിരീകരിച്ചതെന്ന് ഇഎൻടി സ്‌പെഷ്യലിസ്‌റ്റ് ഡോ. ബിപി ത്യാഗിയാണ് ഇതുമായി ബന്ധപ്പെട്ട വിവരം വാർത്താ ഏജൻസിയായ എ എൻ ഐയുമായി പങ്കുവച്ചത്. കൊവിഡ് സ്ഥിരീകരിച്ച ഇയാൾക്ക് ബ്ലാക്ക് - വൈറ്റ് ഫംഗസുകളുടെ രോഗലക്ഷണങ്ങളുണ്ടായിരുന്നു. കൊവിഡ് മുക്തി നേടുന്നതിനിടെയാണ് ഫംഗസ് ബാധ സ്ഥിരീകരിച്ചതെന്നും ഡോ. ത്യാഗി പറഞ്ഞു.\nസ്ഥിരീകരിച്ചിട്ടില്ലെന്ന് ചീഫ് മെഡിക്കൽ ഓഫീസർ\nകണ്ണ് പാതിയടഞ്ഞതിന് പിന്നാലെ രോഗിയുടെ മുഖത്തിൻ്റെ ഒരുവശത്ത് നീർക്കെട്ടുണ്ടായിരുന്നു. മൂക്കിൽ നിന്നും രക്തസ്രാവമുണ്ടായതോടെ നടത്തിയ പരിശോധനയിലാണ് യെല്ലോ ഫംഗസ് സ്ഥിരീകരിച്ചത്. എന്നാൽ യെല്ലോ ഫംഗസ് ഇതുവരെ സ്ഥിരീകരിച്ചിട്ടില്ലെന്ന് ഗാസിയാബാദ് ചീഫ് മെഡിക്കൽ ഓഫീസർ എൻ കെ ഗുപ്‌ത പറഞ്ഞു. ഫംഗസ് ബാധകളെ നിറത്തിൻ്റെ അടിസ്ഥാനത്തിൽ ഇങ്ങനെ പലതാക്കി തിരിക്കുന്നത് കൂടുതൽ ആശയക്കുഴപ്പങ്ങൾക്കും ആശങ്കകൾക്കും കാരണമാകുമെന്ന് ഡൽഹി എയിംസ് ചീഫ് ഡോ. രൺദീപ് ഗുലേരിയ പറഞ്ഞു.\nഅപകടകരമായ അവസ്ഥയാണ് യെല്ലോ ഫംഗസ് ഉണ്ടാക്കുന്നതെന്ന് ഡോ. ത്യാഗി വ്യക്തമാക്കുന്നുണ്ട്. മന്ദത, വിശപ്പിലായ്‌മ, ശരീരഭാര നഷ്‌ടം, മുറിവ് ഉണങ്ങാതിരിക്കുക, അവയവങ്ങൾ ശരിയായ രീതിയിൽ പ്രവർത്തികാതിരിക്കുക എന്നിവയാകും ആദ്യ ലക്ഷങ്ങണങ്ങളെന്ന് അദ്ദേഹം പറഞ്ഞു. തലവേദന, അലസത, വിശപ്പില്ലായ്‌മ, ദഹനക്കുറവ്, കണ്ണുകളിലെ പഴുപ്പ് എന്നിവയാണ് മറ്റ് ലക്ഷണങ്ങൾ.\nഫംഗസ് ബാധയ്‌ക്ക് കാരണം എന്ത്?\nശുചിത്വമില്ലായ്‌മയടക്കമുള്ള പ്രശ്‌നങ്ങളാണ് യെല്ലോ ഫംഗസിന് കാരണമാകുകയെന്ന് വിദഗ്‌ധർ പറയുന്നു. വൃത്തിയില്ലായ്‌മ, ശുചിത്വക്കുറവ് എന്നിവ രോഗത്തിന് വഴിവെക്കും. ഈർപ്പമുള്ള പഴയ സാധനങ്ങളിൽ നിന്ന് മുതൽ പഴകിയ ഭക്ഷണ സാധനങ്ങൾ വരെ ഫംഗസ് ബാധയ്‌ക്ക് കാരണമാകാം. വീടിനുള്ളിലെ ഈർപ്പം രോഗബാധ ശക്തമാക്കും. ഉപയോഗിച്ച മാസ്‌ക്കുകൾ കഴുകി വീണ്ടും ഉപയോഗിക്കുന്നതും തിരിച്ചടിയാണ്.\nമരുന്നിൻ്റെ വിലയും ലഭ്യതയും തിരിച്ചടി\nരാജ്യത്ത് സ്ഥിരീകരിച്ച വൈറ്റ് ഫംഗസിനും ബ്ലാക്ക് ഫംഗസിനും നൽകുന്ന അതേ ചികിത്സ തന്നെയാണ് യെല്ലോ ഫംഗസിനും നൽകുകയെന്നാണ് റിപ്പോർട്ടുകൾ. ആം ഫൊടെറിസിൻ ബി തന്നെയാണ് യെല്ലോ ഫംഗസിനും ഉപയോഗിക്കുന്ന മരുന്ന്. ഇവയുടെ വിലയാണ് രോഗികൾക്ക് തിരിച്ചടിയാകുന്നത്. ഒരു ഡോസിന് 1450 രൂപവരെയാണ് ശരാശരി ലഭ്യത. ഇവയുടെ ലഭ്യതയാണ് മറ്റൊരു പ്രശ്‌നം.\nആര്‍ട്ടിക്കിള് ഷോകോൺഗ്രസ് ടൂൾകിറ്റ് ആരോപണം; ട്വിറ്റർ ഇന്ത്യ ഓഫീസിൽ പരിശോധന\nവൈറ്റ് ഫംഗസ് യെല്ലോ ഫംഗസ് ബ്ലാക്ക് ഫംഗസ് കൊവിഡ്-19 yellow fungus treatment yellow fungus in india yellow fungus cases in india yellow fungus white fungus what is yellow fungus infection what is yellow fungus symptoms of Yellow Fungus black fungus\nWeb Title : yellow fungus cases reported in india


ധവാന് പുറത്ത്, കരുണിന് അവഗണന; വെസ്റ്റ് ഇന്‍ഡീസിനെതിരെ യുവസംഘമൊരുക്കി ഇന്ത്യ\nഒരു മത്സരം പോലും കളിക്കാന് അവസരം ലഭിക്കാതിരുന്ന കരുണ് നായരെ ഇത്തവണയും അവഗണിച്ചു. മായങ്ക് അഗര്‍വാളും മുഹമ്മദ് സിറാജുമാണ് ഇന്ത്യന് സംഘത്തിലെ പുതുമുഖങ്ങള്.\n30 Sep, 2018 at 06:35 AM\nവെസ്റ്റ് ഇന്‍ഡീസിനെതിരായ രണ്ട് മത്സര ടെസ്റ്റ് പരമ്പരക്കുള്ള ഇന്ത്യന് ടീമിനെ പ്രഖ്യാപിച്ചു. ഇംഗ്ലണ്ടിനെതിരായ ടെസ്റ്റ് പരമ്പരയിലെ മോശം പ്രകടനത്തെ തുടര്‍ന്ന് ധവാന് പുറത്തായി അതേസമയം ടീമിലുണ്ടായിട്ടും ഒരു മത്സരം പോലും കളിക്കാന് അവസരം ലഭിക്കാതിരുന്ന കരുണ് നായരെ ഇത്തവണയും അവഗണിച്ചു. മായങ്ക് അഗര്‍വാളും മുഹമ്മദ് സിറാജുമാണ് ഇന്ത്യന് സംഘത്തിലെ പുതുമുഖങ്ങള്.\nകഴിഞ്ഞ കുറച്ചു മാസങ്ങളിലെ തുടര്‍ച്ചയായുള്ള മത്സരങ്ങള് കണക്കിലെടുത്ത് പേസര്‍മാരായ ഭുവനേശ്വര് കുമാറിനും ജസ്പ്രീത് ബുംറക്കും വിശ്രമം അനുവദിച്ചു. ഫലത്തില് വെസ്റ്റ് ഇന്‍ഡീസില് മുഹമ്മദ് ഷാമിക്കാണ് ഇന്ത്യന് പേസ് ആക്രമണത്തിന്റെ ചുമതലയുണ്ടാവുക.\nമറക്കാനാഗ്രഹിക്കുന്ന പ്രകടനമായിരുന്നു ഇംഗ്ലണ്ടില് ധവാന്റേത്. എട്ട് ഇന്നിംങ്‌സുകളില് നിന്നും വെറും 162 റണ്‍സ് മാത്രമായിരുന്നു ധവാന്റെ സമ്പാദ്യം. രഞ്ജി ട്രോഫിയില് എട്ട് മത്സരങ്ങളില് നിന്നും 1160 റണ്‍സ് വാരിക്കൂട്ടിയതാണ് മായങ്ക് അഗര്‍വാളിനെ ടീമിലെത്തിച്ചത്.\nമുംബൈയുടെ യുവതാരം പൃഥ്വി ഷായും ടീമിലിടം നേടിയിട്ടുണ്ട്. കെഎല് രാഹുലിനൊപ്പം പൃഥ്വി ഷായോ മായങ്ക് അഗര്‍വാളോ ആയിരിക്കും ഓപണറായി ഇറങ്ങുക. അവസാന ടെസ്റ്റിലെ സെഞ്ചുറി പ്രകടനമാണ് ലോകേഷ് രാഹുലിന്റെ ടീമിലെ സ്ഥാനം ഉറപ്പിച്ചത്.\nഓവല് ടെസ്റ്റില് കടുത്ത സമ്മര്‍ദ്ദങ്ങള്‍ക്കിടയിലും അര്‍ധ സെഞ്ചുറി നേടിയ ഹനുമ വിഹാരി ടീമിലിടം നേടിയപ്പോള് കരുണ് നായര് പുറത്തായി. ആസ്‌ത്രേലിയ എക്കും ദക്ഷിണാഫ്രിക്ക എക്കുമെതിരെ നടത്തിയ മികച്ച ബൗളിംങാണ് മുഹമ്മദ് സിറാജിന് പിന്തുണയായത്. അശ്വിന് പുറമേ ജഡേജക്കും കുല്‍ദിപിനുമായിരിക്കും സ്പിന്നിന്റെ ചുമതല.\nപരിക്ക് ഭേദമാകാത്തതിനാല് ഇഷാന്ത് ശര്‍മ്മയേയും ഹാര്‍ദിക് പാണ്ഡ്യയേയും സെലക്ടര്‍മാര് പരിഗണിച്ചില്ല. രാജ്‌കോട്ടില് ഒക്ടോബര് നാലിനാണ് ആദ്യ ടെസ്റ്റ് തുടങ്ങുക. ഹൈദരാബാദില് ഒക്ടോബര് 12 മുതലാണ് രണ്ടാം ടെസ്റ്റ്.\nഇന്ത്യ, ടെസ്റ്റ് ടീം- വിരാട് കോഹ്ലി(ക്യാപ്റ്റന്), കെഎല് രാഹുല്, പൃഥ്വി ഷാ, മായങ്ക് അഗര്‍വാള്, പുജാര, രഹാനെ(വൈസ് ക്യാ.), ഹനുമ വിഹാരി, പന്ത്(കീപ്പര്), അശ്വിന്, ജഡേജ, കുല്‍ദീപ് യാദവ്, ഷാമി, ഉമേഷ് യാദവ്, സിറാജ്, ശാര്‍ദുല് ഥാക്കൂര്\nKarun NairShikhar DhawanIndia west indies 2018\nടി20യില് വീണ്ടുമൊരു ത്രില്ലര്; സൂപ്പര് ഓവറില് ജയം ദക്ഷിണാഫ്രിക്കയ്ക്ക്


ടോപ് 10 കാറുകളില് ഏഴും മാരുതിയുടേത്\nPosted on: Wednesday, Apr 19, 2017 12:40 PM\nഇക്കഴിഞ്ഞ സാമ്പത്തികവര്‍ഷം ഏറ്റവും വില്‍പ്പന നേടിയ 10 കാറുകളില് ഏഴെണ്ണവും മാരുതി സുസൂക്കിയുടേത്. 2015-16 സാമ്പത്തികവര്‍ഷം അഞ്ച് മാരുതി മോഡലുകളാണ് ടോപ് 10 കാര് പട്ടികയിലുണ്ടായിരുന്നത്. ഇത്തവണ മാരുതിയുടെ സിയാസ്, ബലേനോ മോഡലുകളും പട്ടികയില് ഇടം നേടി. ആള്‍ട്ടോ, വാഗണ് ആര് , ഡിസയര് , സ്വിഫ്ട്, സെലേറിയോ എന്നിവയാണ് പട്ടികയിലുള്ള മറ്റു മാരുതി മോഡലുകള് .\nമുന്‍വര്‍ഷത്തേതുപോലെ മാരുതി ആള്‍ട്ടോയാണ് ഒന്നാം സ്ഥാനത്ത്. 2.41 ലക്ഷം എണ്ണമായിരുന്നു ഇത്തവണ വില്‍പ്പന. 2015-16 സാമ്പത്തികവര്‍ഷത്തെ അപേക്ഷിച്ച് 8.27 ശതമാനം വില്‍പ്പന കുറവാണ് ആള്‍ട്ടോയ്ക്ക്. വില്‍പ്പനയില് ഡിസയറിനെ പിന്നിലാക്കി മാരുതിയുടെ തന്നെ ടോല്‍ബോയ് ഹാച്ച്ബാക്കായ വാഗണ് ആര് രണ്ടാം സ്ഥാനം നേടി. മുന്‍വര്‍ഷത്തേതിനെക്കാള് 1.64 ശതമാനം വില്‍പ്പന വളര്‍ച്ച നേടിയ വാഗണ് ആര് 1.72 ലക്ഷം എണ്ണം നിരത്തിലിറങ്ങി.\nമൂന്നാം സ്ഥാനത്തുള്ള ഡിസയറിന്റെ വില്‍പ്പനയില് 14.63 ശതമാനം കുറവുണ്ടായി. 1.67 ലക്ഷത്തിലേറെയാണ് ഡിസയറിന്റെ വില്‍പ്പന. എന്‍ട്രി ലെവല് സെഡാന് വിഭാഗത്തില് ഏറ്റവും വില്‍പ്പനയുള്ള മോഡലാണ് ഡിസയര് .സ്വിഫ്ട് ഹാച്ച്ബാക്ക് 1.66 ലക്ഷം വില്‍പ്പന നേടി. മുന്‍വര്‍ഷത്തേതിനെക്കാള് 14.4 ശതമാനം കുറവാണിത്.\nസ്വിഫ്ടിനോടു മത്സരിക്കുന്ന ഹ്യുണ്ടായി മോഡലായ ഗ്രാന്‍ഡ് ഐ 10 നാണ് അഞ്ചാം സ്ഥാനം. ഹ്യുണ്ടായിയുടെ പ്രീമിയം ഹാച്ച്ബാക്കായ ഐ 20 ആണ് ആറാം സ്ഥാനത്ത്. ഇതിന്റെ എതിരാളിയായ മാരുതി ബലേനോ ഏഴാം സ്ഥാനം സ്വന്തമാക്കി. എന്‍ട്രി ലെവല് ഹാച്ച്ബാക്ക് വിപണിയില് മാരുതി ആള്‍ട്ടോ, ഹ്യുണ്ടായി ഇയോണ് മോഡലുകള്‍ക്ക് വെല്ലുവിളി ഉയര്‍ത്തിയ റെനോ ക്വിഡ് ആദ്യമായി ടോപ് 10 പട്ടികയില് ഇടം നേടി. എട്ടാം സ്ഥാനമാണ് ക്വിഡിന്. മുന്‍സാമ്പത്തികവര്‍ഷം ഈ പട്ടികയിലുണ്ടായിരുന്ന ഇയോണ് ഇത്തവണ പുറത്തായി.\nഎഎംടി ട്രാന്‍സ്‍മിഷനുമായി എത്തി ഇന്ത്യാക്കാരുടെ മനം കവര്‍ന്ന മാരുതി സെലേറിയോയാണ് ഒമ്പതാം സ്ഥാനത്ത്. സി സെഗ്മെന്റ് സെഡാന് വിപണിയില് ഒന്നാമനായ ഹോണ്ട സിറ്റിയെ വില്‍പ്പനയില് തോല്‍പ്പിച്ച് മാരുതി സിയാസ് പത്താം സ്ഥാനം കയ്യടക്കി. സിറ്റിയ്ക്ക് ഇത്തവണ ടോപ് 10 കാര് പട്ടികയില് ഇടം നേടാനായില്ല. ഹോണ്ട അമെയ്സ് ആണ് പട്ടികയില് നിന്ന് പുറത്തായ മറ്റൊരു മോഡല് .\nഇന്ത്യയിലെ കാര് വിപണിയിയ്ക്ക് 2016-17 സാമ്പത്തികവര്‍ഷം 3.85 ശതമാനം വളര്‍ച്ച നേടാനായി. ആകെ 21.03 ലക്ഷം കാറുകളാണ് വില്‍പ്പന നടന്നത്.


Home AUTOMOBILE ഉപഭോക്താക്കളെ ഞെട്ടിച്ച് ഇന്ത്യയിലെ ഇലക്ട്രിക് ബൈക്ക് നിർമ്മാതാക്കളായ റിവോൾട്ട്, വില 18,000 വർധിച്ചു, 150KM റേഞ്ച്...\nഉപഭോക്താക്കളെ ഞെട്ടിച്ച് ഇന്ത്യയിലെ ഇലക്ട്രിക് ബൈക്ക് നിർമ്മാതാക്കളായ റിവോൾട്ട്. കമ്പനി റിവോൾട്ട് RV400 ഇലക്ട്രിക് ബൈക്കിന്റെ വില വർദ്ധിപ്പിക്കുകയും ബാറ്ററി വാറന്റി വർഷങ്ങൾ കുറയ്ക്കുകയും ചെയ്തു.\nഈ ബൈക്ക് അതിന്റെ സ്റ്റൈലിഷ് ലുക്കിനൊപ്പം ശക്തമായ ബാറ്ററിയും ജനപ്രിയമാണെന്ന് നിങ്ങളോട് പറയാം. 150 കിലോമീറ്റർ വരെ ദൂരപരിധിയുണ്ട്. പുതിയ വിലയുടെ വിശദാംശങ്ങൾ നോക്കാം:\nറിവോൾട്ട് RV400-ന്റെ പുതിയ വില\nകമ്പനിയുടെ Revolt RV400 ന്റെ ബാറ്ററി വാറന്റി6വർഷമായി കുറച്ചതായി റിപ്പോർട്ട്. രണ്ട് വർഷമായി വാറന്റി വെട്ടിക്കുറച്ചു. ഇതിന് പുറമെ 18,000 രൂപയും വില വർധിപ്പിച്ചിട്ടുണ്ട്.\nനേരത്തെ 1,07,000 രൂപയായിരുന്നു ബൈക്കിന്റെ എക്‌സ്‌ഷോറൂം വില, വിവിധ സംസ്ഥാനങ്ങളിൽ സബ്‌സിഡി കഴിഞ്ഞ് ഒരു ലക്ഷം രൂപയിൽ താഴെയായിരുന്നു ഇത്. എന്നാൽ ഇപ്പോൾ ബൈക്കിന്റെ പുതിയ എക്‌സ് ഷോറൂം വില 1,25,000 രൂപയായി ഉയർന്നു.\nറിവോൾട്ട് RV 400 ഇലക്ട്രിക് ബൈക്കിന് 3.24kWh ലിഥിയം അയൺ ബാറ്ററിയാണ് ലഭിക്കുന്നത്. ബാറ്ററി 3kW ഇലക്ട്രിക് മോട്ടോറുമായി ബന്ധിപ്പിച്ചിരിക്കുന്നു.\nഇക്കോ, നോർമൽ, സ്‌പോർട്‌സ് എന്നിങ്ങനെ മൂന്ന് റൈഡിംഗ് മോഡുകളുണ്ട്. സ്‌പോർട്‌സ് മോഡിൽ, ഇത് മണിക്കൂറിൽ 85 കിലോമീറ്റർ വരെ വേഗത നൽകുന്നു.\nമറുവശത്ത്, ഇക്കോ മോഡ് കൂടുതൽ റേഞ്ചിനുള്ളതാണ്. ഇക്കോ മോഡിൽ ഫുൾ ചാർജിൽ 150 കിലോമീറ്റർ സഞ്ചരിക്കും. വരെ തുടരാം കമ്പനി പറയുന്നതനുസരിച്ച് ബാറ്ററി ഫുൾ ചാർജാകാൻ 4.5 മണിക്കൂർ എടുക്കും.\nബൈക്കിന്റെ പ്രത്യേക സവിശേഷതകൾ\n1. MyRevolt മൊബൈൽ ആപ്പ് കണക്റ്റിവിറ്റി,\n2. ജിയോഫെൻസിംഗ് ഇഷ്‌ടാനുസൃതമാക്കിയ എക്‌സ്‌ഹോസ്റ്റ് ശബ്‌ദങ്ങൾ,\n3. ബൈക്ക് ഡയഗ്നോസ്റ്റിക്സ് ബാറ്ററി നില,\n4. മൂന്ന് റൈഡിംഗ് മോഡുകൾ: ഇക്കോ, നോർമൽ, സ്‌പോർട്ട്\n5. LED ഹെഡ്‌ലാമ്പുകൾ,\n6. LED ടെയിൽലൈറ്റുകൾ,\n7. പൂർണ്ണമായും ഡിജിറ്റൽ ഇൻസ്ട്രുമെന്റ് ക്ലസ്റ്റർ\nAlso Read : മുംബൈ തീപിടുത്തം, മരണം ഏഴായി\nPrevious articleസൗദി അറേബ്യയില് ആദ്യ ഒമിക്രോണ് വകഭേദം സ്ഥിരീകരിച്ചു\nNext articleവിദേശ ഫണ്ട് തട്ടിപ്പ് കേസിൽ എഴുത്തുകാരൻ സക്കറിയ ഉൾപ്പെടെ നാലു പേർക്കെതിരെ സിബിഐ കുറ്റപത്രം സമർപ്പിച്ചു\nസിൽവർ ഇടിഎഫ് എന്താണെന്നും അതിൽ നിക്ഷേപിക്കുന്നത് എത്രത്തോളം പ്രയോജനകരമാണെന്നും അറിയുക?\nബോളിവുഡ് നടൻ സൽമാൻ ഖാന്റെ വസതിയിൽ ബോംബ് സ്ഫോടനം; പതിനാറുകാരൻ അറസ്റ്റിൽ\n‘സ്വല്‍പം കടുത്തു, ആ പെണ്‍കുഞ്ഞിനോട് പരസ്യമായി ക്ഷമ ചോദിക്കുന്നു’; നടിയെ അപമാനിച്ചതില് മാപ്പപേക്ഷയുമായി പി.സി. ജോര്‍ജ്\n64 എംപി ക്വാഡ് ക്യാമറയുമായി റിയല്‍മി എക്‌സ്ടി സ്മാര്‍ട്‌ഫോണുകള്\nചെന്നൈ തീരത്ത് കടലിനടിയില് ഭൂചലനം; റിക്ടര് സ്‌കെയിലില് 5.1 തീവ്രത രേഖപ്പെടുത്തി


വാഹനം നിർത്തി പുറത്തിറങ്ങിയ യുവതിക്ക് നേരെ കുതിച്ചെത്തിയ കരടി; രക്ഷപെട്ടത് തലനാരിഴയ്ക്ക്! | Bear Charges Tourist At Yellowstone National Park As Onlookers Film\nവാഹനം നിർത്തി പുറത്തിറങ്ങിയ യുവതിക്ക് നേരെ കുതിച്ചെത്തിയ കരടി; രക്ഷപെട്ടത് തലനാരിഴയ്ക്ക്!\nമനോരമ ലേഖകൻ May 26, 2021 10:01 AM IST\nവനമേഖലയിലേക്ക് കടന്നു ചെല്ലുമ്പോള് കൃത്യമായി പാലിക്കേണ്ടി ചില മാര്‍ഗ നിര്‍ദേശങ്ങളുണ്ട്. ഓരോ പ്രദേശത്തുമുള്ള ജീവികളുടെ സ്വഭാവം അനുസരിച്ചായിരിക്കും അതാത് മേഖലകളില് ഈ നിയന്ത്രണങ്ങള് ഏര്‍പ്പെടുത്തുക. ഇതില് എല്ലായിടത്തും പൊതുവായി കാണാന് കഴിയുന്ന നിര്‍ദേശമാണ് വനത്തിനുള്ളില് വച്ച് നിയന്ത്രണമുള്ള പ്രദേശങ്ങളില് വാഹനം നിര്‍ത്തി പുറത്തിറങ്ങരുത് എന്നുള്ളത്. എന്നാല് ഇപ്പോഴും വനമേഖലകളില് വാഹനം നിര്‍ത്തി പുറത്തിറങ്ങി ഫൊട്ടോ എടുക്കുന്നവര് ധാരാളമാണ്. ഇങ്ങനെയുള്ളവര്‍ക്ക് വ്യക്തമായ മുന്നറിയിപ്പായി ഉപയോഗിക്കാവുന്ന ഒരു ദൃശ്യമാണ് അമേരിക്കയിലെ യെല്ലോസ്റ്റോണ് ദേശീയ പാര്‍ക്കില് നിന്നു പുറത്തു വന്നിരിക്കുന്നത്.\nഇതിനകം തന്നെ സമൂഹമാധ്യമങ്ങളിൽ വ്യാപകമായി പ്രചരിച്ച വിഡിയോയില് നിര്‍ത്തിയിട്ടിരിക്കുന്ന വാഹനത്തിന് സമീപം നിന്ന് ഫൊട്ടോയെടുക്കുന്ന യുവതിയെകാണാം. ഈ യുവതിക്ക് മുന്നില് അധികം അകലെയല്ലാതെ ഒരു കരടിയും, കുറച്ച് മാറി മറ്റ് രണ്ട് കരടികളെയും വിഡിയോയില് കാണാം. ഇതിനിടെ അപ്രതീക്ഷിതമായി സമീപത്ത് നിന്ന് കരടി യുവതിയുടെ നേരെ കുതിച്ചെത്തുന്നതാണ് വിഡിയോയിലുള്ളത്. കരടി വരുന്നത് കണ്ട് ഭയന്ന യുവതി ഒരു നിമിഷം തരിച്ചു നില്‍ക്കുന്നതും, കരടി പിന്‍മാറിയതോടെ ആശ്വാസത്തോടെ വാഹനത്തിലേക്ക് തിരികെ വരുന്നതോടെയാണ് വിഡിയോ അവസാനിക്കുന്നത്. കരടി പിന്‍മാറിയില്ലായിരുന്നുവെങ്കില് യുവതിയുടെ ജീവന് തന്നെ അപകടത്തിലാകുമായിരുന്നു.\nയുവതി കരടിയുടെ ആക്രമണത്തിൽ നിന്ന് കഷ്ടിച്ച് രക്ഷപ്പെടുന്ന ദൃശ്യം പുറത്തു വന്നതോടെ യെല്ലാസ്റ്റോണ് ദേശീയ പാര്‍ക്ക് അധികൃതര് ഒരിക്കല് കൂടി മാര്‍ഗ നിര്‍ദേശങ്ങള് ആളുകളെ ഓർമിപ്പിച്ച് ഈ വിഡിയോ പങ്കുവയ്ക്കുകയായിരുന്നു. കരടികളുള്ള പ്രദേശത്ത് കാറില് നിന്ന് പുറത്തിറങ്ങരുതെന്നും. പുറത്തിറങ്ങിയാല് തന്നെ കാറിന്‍റെ അരികില് നിന്ന് മാറരുതെന്നുമാണ് നിര്‍ദേശത്തില് പറയുന്നത്. ജീവികളുടെ സ്വഭാവം പ്രവചനാതീതമാണെന്നും ഭയം തോന്നിയാല് അവ ആക്രമിച്ചേക്കുമെന്നും നിര്‍ദ്ദേശത്തില് പറയുന്നു. ജീവികള് അടുത്തേക്കു വരികയാണെങ്കില് ഉച്ചത്തില് ഹോണ് മുഴക്കി വാഹനം ഓടിച്ചു പോകണം, ഇതാണ് ജീവികളുടെയും മനുഷ്യരുടെയും സുരക്ഷയ്ക്കായി ചെയ്യേണ്ടതെന്നും ഇവര് വ്യക്തമാക്കി.\nബിബിസിയുടെ മുന്നറിയിപ്പ് വിഡിയോ\nയെല്ലോസ്റ്റോണിലെ ഇപ്പോഴത്തെ സംഭവം 1980 കളില് ബിബിസി പുറത്തിറക്കിയ മുന്നറിയിപ്പ് വിഡിയോയെ വീണ്ടും ശ്രദ്ധേയമാക്കുകയാണ്. യുവതിയുടെ നേരെ കരടി കുതിച്ച് ചെന്ന സംഭവം പങ്കുവയ്ക്കുന്നതിനൊപ്പം പലരും ബിബിസിയുടെ ഈ മുന്നറിയിപ്പ് വിഡിയോയും പങ്കുവയ്ക്കുന്നു. ബ്രിട്ടണിലെ ഒരു തുറന്ന സഫാരി പാര്‍ക്കില് വാഹനത്തില് പോകുമ്പോള് പുറത്തിറങ്ങിയാല് എന്തു സംഭവിക്കും എന്നാണ് ഈ വിഡിയോയില് ചിത്രീകരിച്ചിരിക്കുന്നത്. വന്യമൃഗങ്ങള് എപ്പോഴും വന്യമൃഗങ്ങളായി തുടരുമെന്നും മനുഷ്യരെ എല്ലായ്പ്പോഴും കാണുന്നത് കൊണ്ട് മാത്രം അവയുടെ സ്വഭാവത്തില് മാറ്റമുണ്ടാകണമെന്നില്ലെന്നുമാണ് ഈ വിഡിയോയിലൂടെ വ്യക്തമാകുന്നത്. വന്യമൃഗങ്ങളെ അശ്രദ്ധമായി കാണാന് ശ്രമിച്ച് അപകടങ്ങള് വർധിച്ച സാഹചര്യത്തിലാണ് ബിബിസി ഇത്തരം ഒരു വിഡിയോ പുറത്തിറക്കിയത്. അക്കാലത്ത് പാശ്ചാത്യലോകത്തെ വിനോദസഞ്ചാരികൾക്ക് ഈ വിഡിയോ വലിയൊരു മുന്നറിയിപ്പാണ് നല്‍കിയത്.\nസിംഹങ്ങള് വിഹരിക്കുന്ന തുറന്ന സഫാരി പാര്‍ക്കിന് നടുവിലെ റോഡില് കാര് നിര്‍ത്തിയിട്ടിരിക്കുന്നതും, അത് നന്നാക്കുന്നതിനായി ബോണറ്റ് തുറന്ന് നില്‍ക്കുന്ന ഒരു കുടുംബവുമാണ് ദൃശ്യത്തിലുള്ളത്. ഒരു സ്ത്രീയുടേയും ഒരു പുരുഷന്‍റെയും പ്രതിമകളാണ് ഇതിനായി ഉപയോഗിച്ചത്. ഈ പ്രതിമകള് വച്ച് അധികം വൈകാതെ സിംഹങ്ങളെത്തുന്നതും പ്രതിമകളെ ആക്രമിച്ച് അവയെ കടിച്ചു കീറുന്നതുമാണ് ദൃശ്യത്തില് കാണാനാകുക. ഇത് വലിയൊരു വിഭാഗം ആളുകള്‍ക്ക് കൃത്യമായ സന്ദേശം നല്‍കാന് അന്നും ഇന്നും സഹായിക്കുന്നുണ്ട്.\nEnglish Summary: Bear Charges Tourist At Yellowstone National Park As Onlookers Film


ഇസ്ലാം ഹൌസ്.കോം » മലയാളം » ലേഖനങ്ങൾ » പേജ് : 4\nസഹോദരാ, നരകത്തില് ചാടല്ലേ\nമുസ്ലിം സമൂഹത്തില് പടര്‍ന്നു പന്തലിച്ചു നില്‍ക്കുന്ന സ്ത്രീധനമെന്ന വിപത്തിനെതിരിലു ള്ള ഒരു ഗുണകാംക്ഷാലേഖനമാണ് ഇത്. അറിഞ്ഞോ അറിയാതെയോ പെണ്ണിന്റെ മുതല് പറ്റി വിവാഹിതരായവര്‍ക്കുള്ള സ്നേഹമയമുള്ള ഉപദേശം.\nസ്വര്‍ഗ പ്രവേശനത്തിനുതകുന്ന നന്മ്കളെ, പ്രമാണങ്ങളുദ്ധരിച്ചു കൊണ്ട് വിശദീകരിക്കുന്ന കൊച്ചു കൃതിയാണിത്. സത്കര്‍മ്മങ്ങളില് മാത്സര്യം കാണിക്കേണ്ട ഓരോ വിശ്വാസിക്കും ഈ കൃതി ഉപകരിക്കും. ഇന്‍ശാഅ് അല്ലാഹ്\nവിശ്വാസിയുടെ ജീവിതം നന്മ നിറഞ്ഞതാക്കാന് ഉപകരിക്കുന്ന ഒട്ടനവധി സത്കര്‍മ്മങ്ങളെ പരിചയപ്പെടുത്തുന്ന ഉത്തമമായ കൃതിയാണ് ഇത്. പ്രവാകചന്റെ (സ്വല്ലല്ലാഹു അലൈഹി വസല്ലം) തിരുമൊഴികളെ ആധാരമാക്കിക്കൊണ്ടുള്ള രചനയാണിത്.\nമുഹമ്മദ് നബി(സ്വല്ലല്ലാഹു അലൈഹി വസല്ലം)യെ അറിയുക\nരചയിതാവ് : ദാറുല് വത്വന് വൈഞ്ഞാനിക വിഭാഗം പരിഭാഷ : സയ്യിദ് സഹ്‌ഫര് സ്വാദിഖ് പരിശോധന : സുഫ്‌യാന് അബ്ദുസ്സലാം الناشر : ഇസ്’ലാമിക് കാള് ആന്‍റ് ഗൈഡന്‍സ് സെന്‍റര് - റബ്’വ\nപ്രവാചക തിരുമേനിയുടെ (സ്വല്ലല്ലാഹു അലൈഹി വസല്ലം) ജീവിതത്തിന്റെ വിവിധ ഘട്ടങ്ങളും, അവിടുത്തെ മഹിതമായ സ്വഭാവ ഗുണങ്ങളുമാണ് ഈ കൃതിയിലെ പ്രതിപാദ്യ വിഷയം. നബിയെ അറിയാന് കൊതിക്കുന്നവര്‍ക്ക് ഏറെ ഉപകാരപ്പെടുന്ന രചന.\nമരിച്ചവര് കേള്‍ക്കുമോ ?\nഖബറുകള് കെട്ടി ഉയര്‍ത്തി പ്രാര്‍ത്ഥിക്കുന്നവരുടെ വിശ്വാസദൗര്‍ബല്യത്തെ തുറന്നു കാട്ടുന്നു. നബിയുടെ ഖബര് ജാറമാക്കിയതിനെക്കുറിച്ചും സുന്നത്തായ ഖബര് സിയാറത്തും അതിന്റെ ഗുണങ്ങളും വിവരിക്കുന്നു\nDOC 1 / 1 / 1432 , 8/12/2010\nപ്രപഞ്ചം മുഴുവന് സ്രഷ്ടാവിനെ ആരാധിക്കുന്നു.\nപ്രപഞ്ചത്തിലെ സൃഷ്ടികളെ മുഴുവന് തന്നെ മാത്രം ആരാധിക്കുന്നതിനു വേണ്ടിയാണ് അല്ലാഹു സൃഷ്ടിച്ചിട്ടുള്ളത്. മനുഷ്യനും ജിന്നും എന്നു വേണ്ട, കല്ലും മരവുംവരെ അല്ലാഹുവിനെ ആരാധിച്ചു കൊണ്ടിരിക്കുന്നുണ്ട്. അല്ലാഹുവിന്റെ ഏകത്വത്തേയും, ആരാധ്യതയേയും അംഗീകരിക്കുന്ന നിലയിലാണ് സകല സൃഷ്ടികളുടേയും സൃഷ്ടിപ്പു തന്നെ. ഈ സംഗതികളിലേക്ക് കൂടുതല് വെളിച്ചം നല്കുفന്ന ലഘുകൃതിയാണ് ഇത്. വിശ്വാസികള് പ്രാധാന്യപൂര്വംم വായിച്ചിരിക്കേണ്ട കൃതികളില് ഒന്നാണിത്.\nപേജ് : 11 - എവിടെ നിന്ന് : 4


ഉയർന്ന കൃത്യത 3000 1500mm ചെറിയ 1000w 1500w ഫൈബർ ലേസർ കട്ടിംഗ് യന്ത്രം വില - ACCURL ലേസർ\nഉയർന്ന കൃത്യത 3000 1500mm ചെറിയ 1000w 1500w ഫൈബർ ലേസർ കട്ടിംഗ് യന്ത്രം വില\nകട്ടിംഗ് വേഗത: 80-120 മി. / മിനിറ്റ്\nഉൽപന്ന നാമം: റാക്കിസ് IPG 1000w 1500w 2000w CNC മെറ്റൽ ഫൈബർ ലേസർ കട്ടിംഗ് മെഷീൻ\nകീവേഡ്: ഫൈബർ ലേസർ ക്യൂട്ടിങ് യന്ത്രം\nവൈദ്യുത സംവിധാനം: ABB (സ്വദേശ്)\nഗ്യാസ് അനുപാത വാൽവ്: എസ്എംസി (ജപ്പാൻ)\nലേസർ ഉറവിടം: IPG\nഫങ്ഷൻ: മെറ്റൽ കട്ടിംഗ് മഷിൻസ്\nRepostion കൃത്യത: 0.02 മിമീ\nസൂക്ഷ്മ കൃത്യത: 0.03 മി.മീ.\nപരമാവധി നീക്കൽ. സ്പീഡ്: 120 മി. / മി\nകൃത്യമായ ഉയർന്ന ഫോട്ടോ-ഇലക്ട്രിക്ക് പരിവർത്തന ക്ഷമത 30% വരെയാകാം. അതിനാൽ വളരെ കുറഞ്ഞ വൈദ്യുതി ഉപയോഗിച്ചുള്ള യന്ത്രം പ്രവർത്തിക്കുന്നു.\nനല്ല നിലവാരമുള്ള ലേസർ ബീം ഉള്ളതിനാൽ ഫോക്കസ് സ്പോട്ട് വളരെ ചെറുതാണ്, ഒപ്പം മുറിക്കുള്ള സീം വളരെ നല്ലതാണ്.\nജോലിയുടെ കാര്യക്ഷമത വളരെ ഉയർന്നതാണ്, ഇരട്ട-കറുത്ത ഫൈബർ (ഡിസിഎഫ്) ഉപയോഗിച്ച് ഗുണനിലവാരമാണ് നല്ലത്.\nനേരിയ വെളിച്ചം നല്ല നിലവാരം പുലർത്തുന്നു. യന്ത്രം അല്പം വിഭജിക്കുന്നു. ഇതുകൂടാതെ, ജോലിസ്ഥലങ്ങളിൽ കഷണങ്ങൾ മുറിക്കുകപോലും ചെയ്തിട്ടുണ്ട്.\nപൂർണമായും പരിമിതമായ ലൈറ്റ് പാത്ത് പൂർണമായും ഫൈബർ ലേസർ, ഫൈബർ ലേസർ യൂണിറ്റുകൾ ആണ്.\nഫൈബർ ലേസർ, ഫൈബർ ലേസർ യൂണിറ്റുകൾ എന്നിവ കേബിൾ പ്ലസ് ടെക്നോളജി അടിസ്ഥാനമാക്കി ഒന്നിച്ചു ചേർക്കുന്നു. ഫൈബർ ലേസർ വാലെഗൈഡിൽ മുഴുവൻ ലൈറ്റ് പാതയും അടഞ്ഞിരിക്കുന്നു.\nലേസർ ജനറേറ്ററിൽ കണ്ണാടി ആവശ്യമില്ല. ലേസർ ജനറേറ്ററിൽ തൊഴിലാളി ഗ്യാസ് ഇല്ല. മെഷീൻ ഓടിക്കുമ്പോൾ ലേസർ ജനറേറ്റർ നിലനിർത്തേണ്ടതില്ല.\nഫൈബർ ഓപ്റ്റിക് ട്രാൻസ്മിഷനിൽ പ്രതിഫലിക്കുന്നതിനുള്ള പ്രതിഫലനമില്ല. യന്ത്രം വളരെ വലിയ ലാഭമാണ്.\nഡയോഡ് പമ്പ് ലേസർ ഘടകം സ്വീകരിക്കുന്നതിലൂടെ കാര്യക്ഷമത വളരെ സ്ഥിരതയുള്ളതും വിശ്വസനീയവുമാണ്.\nഇത് മെഷീനുകൾ പ്രവർത്തിപ്പിക്കുന്നതിനും പരിപാലിക്കുന്നതിനും വളരെ അനുയോജ്യമാണ്. ഫൈബർ-ഒപ്റ്റിക്കൽ ട്രാൻസ്മിഷൻ സിസ്റ്റം ഉള്ള ലൈറ്റ് പാത്ത് ക്രമീകരിക്കേണ്ടതില്ല.\nദീർഘകാലാടിസ്ഥാനത്തിൽ, കീ യൂണിറ്റുകൾ പരിപാലനമില്ലാതെ നൂറായിരം മണിക്കൂർ പ്രവർത്തിപ്പിക്കാൻ കഴിയും.\n1. gantry ഘടന, ഇറക്കുമതി ഹൈ-പ്രിൻസിഷൻ ലീനിയർ ഗൈഡ്, മിനുസമാർന്ന ട്രാൻസ്മിഷൻ, ഉയർന്ന പ്രീഷൻ.\n2. മുഴുവൻ ബിൽഡിംഗ് ഘടന എന്ന നിലയിൽ ചലിക്കുന്ന ബീം ഉപയോഗിച്ച്, മെഷീൻ ബെഡ് ഊഷ്മളമായത്, തുടർന്ന് വൈബ്രേഷൻ വയറുമുള്ള ചികിത്സയ്ക്ക് വെൽഡിങ്ങും മഷിങ്ങലും സമ്മർദ്ദം പൂർണ്ണമായും ഉന്മൂലനം ചെയ്യാനാകും, നല്ല കർക്കശയം, ഉയർന്ന കൃത്യത ദീർഘകാലം നിലനിർത്താം വക്രമായ\n3. X, Y, Z Axes ജപ്പാനീസ് മോട്ടോ, ഹൈ സ്പീസി, ഹൈ സ്പീഡ്, ഉയർന്ന ടോർക്ക്, ഉയർന്ന ജഡത്വം, സ്ഥിരതയുള്ള പ്രകടനം, മോടിയുള്ള എന്നിവയിൽ നിന്ന് ഇറക്കുമതി ചെയ്യപ്പെടുന്നു. യന്ത്രത്തിന്റെ ഉയർന്ന വേഗതയും ആക്സിലറേഷനും ഉറപ്പാക്കുക.\n4. പല ലേസർ കട്ടിംഗ് നിയന്ത്രണങ്ങൾ പ്രത്യേക പ്രവർത്തനം ഘടകങ്ങൾ ഉപയോഗിച്ച്, ശക്തമായ, മാനുവൽ മെഷീൻ ഇന്റർഫേസ്, വിൻഡോസ് ഓപ്പറേറ്റിങ് സിസ്റ്റം അടിസ്ഥാനമാക്കി പ്രവർത്തിക്കാൻ എളുപ്പമാണ്, ഫൈബർ ലേസർ കട്ടിംഗ് മെഷീൻ CNC സിസ്റ്റം സംയോജിച്ചു.\n5. വ്യക്തിഗതമാക്കിയ നെസ്റ്റിംഗ് സോഫ്റ്റ്വെയറിന്റെ സ്വതന്ത്ര ഗവേഷണവും വികസനവും, "മുഴുവൻ സമയ കട്ടിംഗ്, കാര്യക്ഷമമായ കട്ടിംഗ്, ഉയർന്ന കൂടുകൂട്ടൽ നിരക്ക് കുറയ്ക്കുക" കോർ ടെക്നോളജി, ഫലപ്രദമായ ഭൗതിക സമ്പാദ്യത്തിന്റെ അടിസ്ഥാന ഗ്യാരണ്ടി, കാര്യക്ഷമതാ പ്രവർത്തനം മെച്ചപ്പെടുത്തൽ എന്നിവയാണ്.\n6. ഫൈബർ ലേസർ ഹെഡ് തിരഞ്ഞെടുക്കാനുള്ള മുറികൾ സ്വിറ്റ്സർലണ്ടിലെ റേയ്ത്തുലുകളിൽ പ്രത്യേക കട്ടിംഗ് ഹെഡ്, കപ്പാസിറ്റീവ് സെൻസിങ്, ഉയർന്ന കൃത്യതയും പ്രതികരണങ്ങളും ഉണ്ടാക്കുന്നതിൽ ഏറ്റവും സ്ഥിരതയുള്ളതും വിശ്വസനീയവുമായ പ്രകടനം ഉത്പാദിപ്പിച്ചു.\n7. മികച്ച ഇലക്ട്രോണിക് നിയന്ത്രണം ആനുപാതിക വാൽവ്, കട്ടിംഗ് ഓക്സിലിയറി വാതക മർദ്ദത്തിന്റെ കൃത്യമായ നിയന്ത്രണം, മികച്ച കട്ടിംഗ് ഫലങ്ങൾ നേടാനായി.\nചൈനീസ് ഫൈബർ ലേസർ കട്ടിംഗ് യന്ത്രത്തിൻറെ വില 1000W\n1000W ലേസർ കട്ടിംഗ് യന്ത്രം വില\ncnc ലേസർ ഉത്പാദനം 1000w 2000w 3kw ഫൈബർ ലേസർ ക്യൂട്ടിങ് യന്ത്രം


ഈ ഇച്ഛാശക്തിയ്ക്കും ദൃഡനിശ്ചയത്തിനും മുന്നിൽ തോറ്റ് പോകാത്ത എന്ത് പ്രതിസന്ധിയാ ഉള്ളത് ? - Boolokam\nHome inspiring story ഈ ഇച്ഛാശക്തിയ്ക്കും ദൃഡനിശ്ചയത്തിനും മുന്നിൽ തോറ്റ് പോകാത്ത എന്ത് പ്രതിസന്ധിയാ ഉള്ളത് ?\nഈ ഇച്ഛാശക്തിയ്ക്കും ദൃഡനിശ്ചയത്തിനും മുന്നിൽ തോറ്റ് പോകാത്ത എന്ത് പ്രതിസന്ധിയാ ഉള്ളത് ?\nനാം വിജയിക്കുവാൻ തീരുമാനിച്ചാൽ ഒരു ശക്തിക്കും നമ്മേ തോൽപ്പിക്കാനാവില്ല തന്നെ !പുരപ്പുറത്തിരുന്ന് പഠിക്കുന്ന പെൺകുട്ടിയുടെ ചിത്രം കഴിഞ്ഞ ദിവസങ്ങളിൽ സമൂഹമാധ്യമങ്ങളിൽ വൈറലായിരുന്നു. വീടിനുള്ളിൽ നെറ്റ്‌വർക്ക് കുറവായതാണ് കോട്ടക്കൽ സ്വദേശിനി നമിത നാരായണനെ പുരപ്പുറത്ത് കയറ്റിയത്. കുറ്റിപ്പുറം കെഎംസിടി ആർട്സ് ആൻഡ് സയൻസ് കോളജിൽ ബിഎ മൂന്നാം വർഷ വിദ്യാർഥിനിയാണ് നമിത. പുരപ്പുറത്ത് കയറാൻ ഉണ്ടായ സാഹചര്യവും ഇപ്പോൾ അത് പരിഹരിച്ചതെങ്ങനെയെന്നും നമിത പങ്കുവയ്ക്കുന്നു.\nജൂൺ ഒന്നിന് തന്നെ കോളജിലെ ക്ലാസുകൾ ഓൺലൈനായി തുടങ്ങിയിരുന്നു. എന്നാൽ മോശം നെറ്റ്‍വർക്ക് മൂലം ക്ലാസിൽ പങ്കെടുക്കാൻ സാധിച്ചില്ല. ക്ലാസുകൾ നഷ്ടപ്പെടാതിരിക്കാനാണ് പുരപ്പുറത്തേക്ക് കയറിയത്. ഇരുനില വീടിന്റെ മുകളിൽ മുമ്പും പലതവണ മറ്റുപല ആവശ്യങ്ങൾക്കായി കയറിയിട്ടുണ്ട്. എന്നാൽ പഠിക്കാനായി ഇതാദ്യമാണ് കയറുന്നത്. താൻ പുരപ്പുറത്തിരുന്ന് പഠിക്കുന്ന ചിത്രം സഹോദരി നയനയാണ് വാട്സാപ്പിൽ സ്റ്റാറ്റസായി ഇട്ടത്. ഇതാണ് വൈറലായത്. പിന്നീട് ഇതു വാർത്ത ആകുകയായിരുന്നു.മലപ്പുറം കോട്ടക്കലാണ് സ്ഥലം. കുറച്ചു താഴ്ന്ന പ്രദേശത്താണ് വീട് സ്ഥിതി ചെയ്യുന്നത്. അതിനാൽ തന്നെ നെറ്റ്‍വർക്ക് പ്രശ്നങ്ങളുണ്ട്. വാർത്ത കണ്ട് പല ഇന്റർനെറ്റ് സേവനദാതാക്കളും വിളിച്ചിരുന്നു. ജിയോ ആണ് ആദ്യം സമീപിച്ചത്. മൂന്ന് മാസത്തെ സൗജന്യ അതിവേഗ കണക്ഷൻ അനുവദിച്ചു. ടെക്നീഷ്യൻമാരെത്തി എന്റെ ഫോണിൽ ഫുൾ റേഞ്ചുള്ള കണക്ഷൻ ലഭ്യമാക്കി. ഇത് ഉപയോഗിച്ച് ഇപ്പോൾ പഠനം തുടങ്ങിയിരിക്കുകയാണ്. ഇത് എന്റെ മാത്രം പ്രശ്നമല്ല, സമീപത്തുള്ള നിരവധി വിദ്യാർഥികളുടെ സ്ഥിതിയും ഇതു തന്നെയാണെന്ന് നമിത പറയുന്നു.\nപഠിക്കാൻ വളരെ താൽപര്യമുണ്ട്. പഠിച്ച് സിവിൽ സർവീസ് നേടുക എന്നതാണ് നമിതയുടെ സ്വപ്നം. പുരപ്പുറത്തിരുന്ന് പഠിക്കുന്ന നമിതയുടെ ചിത്രം കണ്ട് സ്ഥലം എംഎൽഎ സയിദ് അബിദ് ഹുസൈൻ തങ്ങൾ വിളിച്ച് അന്വേഷിച്ചിരുന്നു. പഠിക്കാൻ നമിത കാണിച്ച ഉത്സാഹത്തെ ഇ.ടി.മുഹമ്മദ് ബഷീർ എംപി വിളിച്ച് അഭിനന്ദിക്കുകയും ചെയ്തു.\nPrevious articleനിങ്ങളെപ്പോഴെങ്കിലും റേപ്പ് ചെയ്യപ്പെട്ട സ്ത്രീയോട് സംസാരിച്ചിട്ടുണ്ടോ?\nNext articleസ്‌കൂൾ തുറക്കുന്നതിനെക്കുറിച്ച് ആലോചിക്കാൻ പോലും ധൈര്യപ്പെടാത്ത സർക്കാർ ആരാധനാലയങ്ങൾ തുറക്കാൻ അനുവദിക്കുന്നത് ഖേദകരമാണ്


വെെദ്യുതി ബില് അടയ്ക്കാന് വൈകുന്നവരെ തേടി തട്ടിപ്പുസംഘം; ജാഗ്രത പാലിക്കണമെന്ന് കെഎസ്ഇബി | Palakkad | Kerala | Deshabhimani | Thursday Jun 23, 2022\nപണം അടയക്കണമെന്ന് കാണിച്ച് കെഎസ്ഇബിയുടെ പേരില് വന്ന വ്യാജ സന്ദേശങ്ങളില് ഒന്ന്\nപാലക്കാട് > വൈദ്യുതിബിൽ അടയ്‌ക്കാൻ വൈകുന്നവരെതേടി തട്ടിപ്പുസംഘം സജീവം. ബിൽ അടയ്ക്കാൻ അവസാനദിവസംവരെ കാത്തിരിക്കുന്നവരെയാണ് സംഘം ലക്ഷ്യമിടുന്നത്. ഇവരുടെ ഗ്രൂപ്പിൽപ്പെട്ട പലർക്കും പണം നഷ്‌ടപ്പെട്ടു. പണമടച്ചില്ലെങ്കിൽ ഉടൻ വൈദ്യുതി വിച്ഛേദിക്കുമെന്ന് കാണിച്ചാണ് ഫോണിലേക്ക് സന്ദേശം അയക്കുന്നത്. കെഎസ്ഇബിയിൽനിന്ന് മെസേജ് എന്ന് തെറ്റിദ്ധരിപ്പിച്ചാണ് സന്ദേശം എത്തുക.\nബിൽ അടയ്ക്കാനുള്ള അവസാനദിവസങ്ങളിൽ രാത്രിയാണ് സന്ദേശം ലഭിക്കുന്നത്. രാത്രിയിൽ ബിൽ അടച്ചില്ലെങ്കിൽ മണിക്കൂറുകൾക്കകം വൈദ്യുതി വിച്ഛേദിക്കുമെന്നും സന്ദേശത്തിലുണ്ടാകും. ഇത് ഒഴിവാക്കാൻ പറയുന്ന നമ്പറിൽ വിളിക്കാനും സന്ദേശത്തിലുണ്ട്.\nഇങ്ങനെ വിളിക്കുന്നവരോട് ഓൺലൈനിൽ പണമടയ്ക്കാനാണ് നിർദേശിക്കുന്നത്. രാത്രി വൈദ്യുതി വിഛേദിക്കപ്പെടുന്നത് ഒഴിവാക്കാൻ പലരും ഈ നമ്പറിലേക്ക് പണമടച്ചു. പണമടച്ചില്ലെന്ന് കാണിച്ച് കെഎസ്ഇബി അധികൃതർ വിളിക്കുമ്പോഴാണ് തട്ടിപ്പാണെന്ന് പലരും തിരിച്ചറിയുന്നത്. കണ്ണാടിമേഖലയിലെ പലർക്കും ഇത്തരത്തിൽ സന്ദേശം ലഭിക്കുകയും ചിലരുടെ പണം നഷ്ടമാവുകയും ചെയ്തു. പണം നഷ്ടപ്പെട്ട പലരും പിന്നീട് ആ നമ്പറിൽ വിളിച്ചെങ്കിലും കിട്ടിയില്ല. തട്ടിപ്പ് വ്യാപകമായതോടെ ജാഗ്രത പാലിക്കണമെന്ന് കെഎസ്ഇബിയും നിർദേശം നൽകി.\nരാത്രി അയക്കുന്ന ഇത്തരം സന്ദേശങ്ങൾ കെഎസ്ഇബിയുടേതല്ലെന്ന് അധികൃതർ വൃക്തമാക്കി. പണം അടച്ചില്ലെങ്കിൽപോലും കെഎസ്ഇബി രാത്രി വൈദ്യുതി വിച്ഛേദിക്കാറില്ല. ഓൺലൈനിൽ പണം അടയ്ക്കുമ്പോൾ കെഎസ്ബിയുടേതാണെന്ന് ഉറപ്പാക്കണം. ഗൂഗിൾ പേയിൽ പണമടയ്ക്കുമ്പോൾ കെഎസ്ബിയുടെ ലോഗോയുണ്ടാകും. അല്ലാതെ സ്വകാര്യവൃക്തിയുടെ നമ്പറിലേക്ക് പണം അടയ്ക്കാനാവില്ല. വൈദ്യുതി വിച്ഛേദിക്കുമെന്ന് കാണിച്ച് സന്ദേശമയക്കുന്ന പതിവും കെഎസ്ഇബിക്ക് ഇല്ല. അതിനാൽ ഇത്തരം സന്ദേശം അയക്കുന്നവർക്കെതിരെ പൊലീസ് നടപടി സ്വീകരിക്കണമെന്നും കെഎസ്ഇബി അറിയിച്ചു.


രാഷ്ട്രീയം മാറ്റിവച്ച് കൊറോണയെന്ന മഹാമാരിയെ തുടച്ചുമാറ്റാന് ഒരുമിച്ച് നിന്നുകൂടെയെന്ന് നടന് അനൂപ് മേനോന്. ഫേസ്ബുക്ക് പോസ്റ്റിലാണ് കുറഞ്ഞ പക്ഷം ഈ മഹാമാരി ഇവിടെ നിന്ന് തുടച്ചു മാറ്റപ്പെടുന്നതുവരെയെങ്കിലും നമുക്ക് ഒരുമിച്ച് നിന്നു കൂടെയെന്ന് അനൂപ് മേനോന് ചോദിച്ചിരിക്കുന്നത്. ലോകം നമ്മുടെ ഈ കൊച്ചു സംസ്ഥാനത്തെ അതീവ ശ്രദ്ധയോടെ ഉറ്റു നോക്കിക്കൊണ്ടിരിക്കുന്ന ഒരു കാലമാണിത്. മഹാമാരികളെ നേരിടാനായി അവലംബിക്കുന്ന ഇവിടുത്തെ പൊതു ആരോഗ്യ സംരക്ഷണ രീതികള്, മെഡിക്കല് രംഗത്തെ അടിസ്ഥാന സൗകര്യങ്ങള്, അച്ചടക്കം തുടങ്ങിയവയെല്ലാം ലോകത്തിന് അദ്ഭുതമാണ്. കൊവിഡ് 19 നെ കൈകാര്യം ചെയ്തതിലെ പൊരുത്തക്കേടുകളും ആക്ഷേപങ്ങളും ചെളി വാരി എറിയലുകളുമെല്ലാം ഇത് കഴിഞ്ഞും ആവാമല്ലോ? കുറഞ്ഞ പക്ഷം ഈ മഹാമാരി ഇവിടെ നിന്ന് തുടച്ചു മാറ്റപ്പെടുന്നതുവരെയെങ്കിലും നമുക്ക് ഒരുമിച്ച് നിന്നു കൂടെ? ഇതൊരു ഔദാര്യമൊന്നും അല്ലല്ലൊ…നമ്മുടെ ഉത്തരവാദിത്തമല്ലേയെന്നും അദ്ദേഹം ഫേസ്ബുക്ക് പോസ്റ്റില് ചോദിച്ചു.\nഅനൂപ് മേനോന്റെ ഫേസ്ബുക്ക് പോസ്റ്റ് പൂര്‍ണരൂപം\nരാഷ്ട്രീയം ആദ്യമേ ഇതില് നിന്ന് മാറ്റി വെക്കട്ടെ. ലോകം നമ്മുടെ ഈ കൊച്ചു സംസ്ഥാനത്തെ അതീവ ശ്രദ്ധയോടെ ഉറ്റു നോക്കിക്കൊണ്ടിരിക്കുന്ന ഒരു കാലമാണിത്. മഹാമാരികളെ നേരിടാനായി അവലംബിക്കുന്ന ഇവിടുത്തെ പൊതു ആരോഗ്യ സംരക്ഷണ രീതികള്, മെഡിക്കല് രംഗത്തെ അടിസ്ഥാന സൗകര്യങ്ങള്, അച്ചടക്കം തുടങ്ങിയവയെല്ലാം ലോകത്തിന് അദ്ഭുതമാണ്.\nഅതിനോടൊപ്പമോ അതിലേറെയോ അദ്ഭുതമാണ് നമ്മുടെ ഡോക്ടര്‍മാരും, നഴ്‌സ്മാരും, മറ്റ് ആരോഗ്യപ്രവര്‍ത്തകരും പൊലീസും അടങ്ങുന്ന ഇവിടത്തെ മുന്നണിപ്പോരാളികളുടെ ശ്രദ്ധയും പ്രതിബദ്ധതയും. നമ്മുടെ സംസ്ഥാനത്തിനും രാജ്യത്തിന് പൊതുവെയും, ടൂറിസം, വ്യവസായം അടക്കമുള്ള എല്ലാ മേഖലകളിലും നിക്ഷേപ സാധ്യതകള് തുറന്നിടാന് ഇതൊരു അമൂല്യ അവസരമാണ്. ചൈനക്ക് മുകളില് സംശയത്തിന്റെ നിഴല് പതിക്കുകയും, കൊറോണ വൈറസ് ആക്രമണത്തില് യൂറോപ്പ് ദുര്‍ബലമാവുകയും ചെയ്ത ഈ അവസരത്തില് എല്ലാ കണ്ണുകളും ഇന്ത്യയിലേക്കാവും.\nപ്രത്യേകിച്ചും കേരളത്തിലെ അനന്തമായ ടൂറിസം, മെഡിക്കല് ടൂറിസം സാധ്യതകളിലേക്ക്. അഭ്യസ്തവിദ്യരും വിദഗ്ധരുമായ ചെറുപ്പക്കാരും, ലോകോത്തരമായ തൊഴിലാളി ശക്തിയും ഉള്ള നമ്മുടെ നാടിന് ഇതൊരു അവസരമാണ്. നമ്മള് സ്വപ്നം കണ്ട ആ പരമോന്നതിയിലേക്ക് എത്താനായി. കേവലമായ കക്ഷി രാഷ്ട്രീയം കളിച്ച് നമ്മള് ആ അവസരം നഷ്ടപ്പെടുത്തരുത്. കൊവിഡ് 19 നെ കൈകാര്യം ചെയ്തതിലെ പൊരുത്തക്കേടുകളും ആക്ഷേപങ്ങളും ചെളി വാരി എറിയലുകളുമെല്ലാം ഇത് കഴിഞ്ഞും ആവാമല്ലോ? കുറഞ്ഞ പക്ഷം ഈ മഹാമാരി ഇവിടെ നിന്ന് തുടച്ചു മാറ്റപ്പെടുന്നതുവരെയെങ്കിലും നമുക്ക് ഒരുമിച്ച് നിന്നു കൂടെ? ഇതൊരു ഔദാര്യമൊന്നും അല്ലല്ലൊ…നമ്മുടെ ഉത്തരവാദിത്തമല്ലേ?\nStory Highlights: coronavirus, anoop menon,\nRead more on: anoop menon | coronavirus


Covid Vaccine prevented 42 lakh deaths in India in first year: global study | Indian Express Malayalam\ncovid vaccine prevented 42 lakh deaths in india in first year global study\nലോകത്തിലെ ഏറ്റവും വേഗതയേറിയ വാക്സിനേഷൻ ഡ്രൈവുകളിലൊന്നാണ് ഇന്ത്യയില് നടക്കുന്നത്\nUpdated: June 24, 2022 8:36:47 am\nആഗോളതലത്തില് സംഭവിച്ചേക്കാവുന്ന 3.14 കോടി കോവിഡ് മരണങ്ങളില് 1.98 കോടി മരണങ്ങളെ വാക്സിനുകളുടെ ഉപയോഗം മൂലം തടഞ്ഞതായി പഠന റിപ്പോര്‍ട്ട്. ഇന്ത്യയില് മാത്രം തടഞ്ഞ മരണങ്ങളുടെ എണ്ണം 42.10 ലക്ഷമാണ്. ദി ലാൻസെറ്റ് ഇൻഫെക്ഷ്യസ് ഡിസീസിലാണ് പഠനം പ്രസിദ്ധീകരിച്ചിരിക്കുന്നത്.\n“2020 ഡിസംബര് എട്ട് മുതലുള്ള ഒരു വര്‍ഷക്കാലയളവില് വാക്സിന് മൂലം എത്ര മരണങ്ങള് തടയാനാകുമെന്നതിനെ ആശ്രയിച്ചായിരുന്നു പഠനം. വാക്സിന് വിതരണം ആരംഭിച്ച കാലയളവാണിത്. ഇന്ത്യയിൽ വാക്സിനേഷൻ വഴി 42.10 ലക്ഷം മരണങ്ങൾ തടയാനായതായാണ് മനസിലാക്കുന്നത്. ഈ കണക്കുകള് വാക്സിനേഷന്റെ സ്വാധീനം കാണിക്കുന്നു, പ്രത്യേകിച്ച് ഡെൽറ്റ വേരിയന്റിന്റെ ആദ്യമായി കണ്ടെത്തിയ ഇന്ത്യയില്,” ലണ്ടനിലെ ഇംപീരിയൽ കോളേജിൽ നിന്നുള്ള പഠനത്തിന്റെ പ്രധാന രചയിതാവായ ഡോ. ഒലിവർ വാട്‌സൺട് ദി ഇന്ത്യൻ എക്‌സ്പ്രസിനോട് പറഞ്ഞു.\n“ഈ കണക്കുകൾ മഹാമാരിയുടെ സമയത്ത് ഇന്ത്യയിൽ ഉണ്ടായ അധിക മരണങ്ങളെ അടിസ്ഥാനമാക്കിയുള്ളതാണ്. ഇവ ഇക്കണോമിസ്റ്റിൽ നിന്ന് ശേഖരിച്ചതും ലോകാരോഗ്യ സംഘടന റിപ്പോർട്ട് ചെയ്തതുമാണ്. അമിതമായ മരണനിരക്കിന്റെയും സെറോപ്രെവലൻസ് സർവേകളുടെ റിപ്പോർട്ടുകളെ അടിസ്ഥാനമാക്കിയായിരുന്നു അന്വേഷണം. ഔദ്യോഗിക കണക്കിന്റെ ഏകദേശം പത്ത് മടങ്ങിലേക്കായിരുന്നു പഠനം എത്തിയത്,” അദ്ദേഹം കൂട്ടിച്ചേര്‍ത്തു.\n2021 ജനുവരിയിലായിരുന്നു ഇന്ത്യയില് വാക്സിനേഷൻ പ്രക്രിയ ആരംഭിച്ചത്. ആരോഗ്യ മന്ത്രാലയത്തിന്റെ കണക്കനുസരിച്ച് ഇതുവരെ 196.62 കോടി ഡോസ് വാക്സിനാണ് വിതരണം ചെയ്തിട്ടുള്ളത്. ലോകത്തിലെ ഏറ്റവും വേഗതയേറിയ വാക്സിനേഷൻ ഡ്രൈവുകളിലൊന്നാണ് ഇന്ത്യയില് നടക്കുന്നത്. ഇന്ത്യയില് 65 ശതമാനത്തിലധികം പേര് രണ്ട് ഡോസ് വാക്സിനും സ്വീകരിച്ചവരാണെന്നാണ് റിപ്പോര്‍ട്ടുകള്.\n185 രാജ്യങ്ങളിലും മറ്റ് പ്രദേശങ്ങളില് നിന്നുമുള്ള വിവരങ്ങളുടെ അടിസ്ഥാനത്തിലാണ് പഠനം നടത്തിയത്. ഏറ്റവുമധികം മരണങ്ങള് തടഞ്ഞിരിക്കുന്നത് ഉയര്‍ന്നതും ഇടത്തരം വരുമാനമുള്ള രാജ്യങ്ങളിലാണ്. 2021 അവസാനത്തോടെ എല്ലാ രാജ്യങ്ങളിലെയും ജനസംഖ്യയുടെ 40 ശതമാനം പേർക്ക് വാക്സിന് നൽകുകയെന്ന ലോകാരോഗ്യ സംഘടനയുടെ ലക്ഷ്യം നേടിയിരുന്നെങ്കിൽ 5.99 ലക്ഷം മരണങ്ങൾ കൂടി ഒഴിവാക്കാമായിരുന്നുവെന്നും റിപ്പോർട്ട് പറയുന്നു.\nAlso Read: പരിസ്ഥിതി ലോല പ്രദേശങ്ങളെക്കുറിച്ചുള്ള സുപ്രീം കോടതി ഉത്തരവ് തെറ്റിദ്ധാരണ മൂലം: മാധവ് ഗാഡ്ഗിൽ\nWeb Title: Covid vaccine prevented 42 lakh deaths in india in first year global study


'ചൈനീസ് കമ്മ്യൂണിസ്റ്റ് പാർട്ടിയുടെ മഹത്വം എനിക്കറിയാം. അവർ തന്ന വാഗ്ദാനങ്ങൾ നിറവേറ്റും, ഉറപ്പു നൽകിയത് തരും. സി.പി.സി അംഗമാകാൻ ഞാൻ ആഗ്രഹിക്കുന്നു.' - ജാക്കി ചാൻ - Media Malayalam (മീഡിയ മലയാളം)\n‘ചൈനീസ് കമ്മ്യൂണിസ്റ്റ് പാർട്ടിയുടെ മഹത്വം എനിക്കറിയാം. അവർ തന്ന വാഗ്ദാനങ്ങൾ നിറവേറ്റും, ഉറപ്പു നൽകിയത് തരും. സി.പി.സി അംഗമാകാൻ ഞാൻ ആഗ്രഹിക്കുന്നു.’ – ജാക്കി ചാൻ\nബെയ്ജിങ് : കമ്മ്യൂണിസ്റ്റ് പാർട്ടിയിൽ ചേരാനുള്ള താത്പര്യം തുറന്നുപറഞ്ഞ് ഹോളിവുഡ് സൂപ്പർ ആക്ഷൻ ഹീറോ ജാക്കി ചാൻ. ചൈനീസ് കമ്മ്യൂണിസ്റ്റ് പാർട്ടി ബെയ്ജിങിൽ സംഘടിപ്പിച്ച ചടങ്ങിലാണ് ചൈന ഫിലിം അസോസിയേഷൻ വൈസ് ചെയർമാൻ കൂടിയായ താരത്തിന്റെ തുറന്നുപറച്ചിൽ. ചൈനീസ് പ്രസിഡന്റ് ഷീ ജിൻപിങ് അധ്യക്ഷത വഹിച്ച യോഗത്തിൽ നിരവധി ചലച്ചിത്ര പ്രവർത്തകരും പങ്കെടുത്തു.\n‘ചൈനീസ് കമ്മ്യൂണിസ്റ്റ് പാർട്ടിയുടെ മഹത്വം എനിക്കറിയാം. അവർ തന്ന വാഗ്ദാനങ്ങൾ നിറവേറ്റും, ഉറപ്പു നൽകിയത് തരും. സി.പി.സി അംഗമാകാൻ ഞാൻ ആഗ്രഹിക്കുന്നു.’ – ജാക്കി ചാൻ വ്യക്തമാക്കി.\nവർഷങ്ങളായി കമ്മ്യൂണിസ്റ്റ് പാർട്ടി അനുഭാവിയായ താരം 2013 മുതൽ ചൈനീസ് പീപ്പിൾസ് പൊളിറ്റിക്കൽ കൺസൾട്ടേറ്റീവ് കോൺഫറൻസ് അംഗം കൂടിയാണ്. ചൈനീസ് സർക്കാരിനെതിരെ ഹോങ്കോങ്ങിൽ നടക്കുന്ന ജനാധിപത്യ പ്രക്ഷോഭങ്ങളിൽ ചൈനയെ പിന്തുണച്ചുകൊണ്ടുള്ള ജാക്കി ചാന്റെ നിലപാടുകൾ നേരത്തേ വിമർശനങ്ങൾക്കു വിധേയമായിരുന്നു.\n. They will keep their promises and keep their promises.\n'I know the glory of the Chinese Communist Part\nI want to beamember of the CPC. ' - Jackie Chan\nPrevious articleഅമ്മ 50,000 രൂപയ്ക്കു വിറ്റ മൂന്നുമാസം പ്രായമുള്ള ആൺകുഞ്ഞിനെ പോലീസ് സിസിടിവി ദൃശ്യങ്ങൾ പരിശോധിച്ച് കണ്ടെത്തി\nNext articleമുഖ്യമന്ത്രി പിണറായി വിജയൻ ഇന്ന് പ്രധാനമന്ത്രിയെ കാണും; കേന്ദ്ര പെട്രോളിയം മന്ത്രിയുമായും കൂടിക്കാഴ്ച നടത്തും


ജാഗ്രത: ഗുജറാത്ത് വ്യവസായിയും തിരുവഞ്ചൂരിന്റെ മകനും ബിസിനസ് പങ്കാളികള്\nഗുജറാത്ത് വ്യവസായിയും തിരുവഞ്ചൂരിന്റെ മകനും ബിസിനസ് പങ്കാളികള്\nഗുജറാത്തിലെ വിവാദ വ്യവസായി അഭിലാഷ് മുരളീധരനും ആഭ്യന്തരമന്ത്രി തിരുവഞ്ചൂര് രാധാകൃഷ്ണന്റെ മകന് അര്‍ജുന് രാധാകൃഷ്ണനും പങ്കുകച്ചവടക്കാര്. ഗാന്ധിനഗര് കേന്ദ്രമായി അഭിലാഷ് തുടങ്ങിയ "പാം ഇന്‍ഫ്രാടെക് ഡെവലപ്മെന്റ് പ്രൈവറ്റ് ലിമിറ്റഡ്" എന്ന റിയല് എസ്റ്റേറ്റ് കമ്പനിയുടെയും "ടെക്നോമീറ്റ്" എന്ന ഐടി കമ്പനിയുടെയും ഡയറക്ടര്‍ബോര്‍ഡ് അംഗമാണ് അര്‍ജുന്. ഇരുസ്ഥാപനങ്ങളിലും അഡീഷണല് ഡയറക്ടര് പദവിയും അര്‍ജുന് വഹിക്കുന്നു.\n2008 സെപ്തംബര് 17നാണ് പാം ഇന്‍ഫ്രാടെക് നിലവില് വന്നതെന്ന് കേന്ദ്ര കോര്‍പറേറ്റുകാര്യ മന്ത്രാലയത്തിലെ രേഖകള് വ്യക്തമാക്കുന്നു. അഭിലാഷാണ് പ്രഥമ ഡയറക്ടര്. ഷിബു എസ് പിള്ള, ഗുജറാത്ത് സ്വദേശി ദാന്‍ജിഭായ് മധുര്‍ഭായ് പര്‍മാര്, പ്രതീഷ് മുരളീധരന് എന്നിവരും ഡയറക്ടര്‍മാരാണ്. 2011 ജൂലൈ ഒന്നിനാണ് അര്‍ജുന് ഡയറക്ടറാകുന്നത്. ഉമ്മന്‍ചാണ്ടി മന്ത്രിസഭയില് തിരുവഞ്ചൂര് മന്ത്രിയായി ചുമതലയേറ്റ് ഒന്നരമാസത്തിനുള്ളിലാണ് അര്‍ജുന് പദവിയില് എത്തിയത്. ടെക്നോമീറ്റ് പ്രൈവറ്റ് ലിമിറ്റഡിലെ ഡയറക്ടര്‍ബോര്‍ഡില് അര്‍ജുന് എത്തിയത് 2012 ഏപ്രില് 15നാണ്. അഭിലാഷാണ് ഈ കമ്പനിയുടെയും സ്ഥാപക ഡയറക്ടര്. ഷിബു എസ് പിള്ള, പ്രതീഷ് മുരളീധരന്, ശ്രീജ എസ് നായര് എന്നിവരാണ് മറ്റു ഡയറക്ടര്‍മാര്. പ്ലോട്ട് നമ്പര് 280, സെക്ടര് ഒന്ന്- സി, ഗാന്ധിനഗര്, ഗുജറാത്ത് എന്ന വിലാസത്തിലാണ് രണ്ടു സ്ഥാപനങ്ങളുടെയും രജിസ്ട്രേഷന്.\nറിയല് എസ്റ്റേറ്റ്, ഐടി, കുപ്പിവെള്ളം, പാരമ്പര്യേതര ഊര്‍ജം, സമുദ്രോല്‍പ്പന്ന കയറ്റുമതി, ക്വാറി- ഖനനം, വ്യവസായം, ഹോസ്പിറ്റാലിറ്റി തുടങ്ങി വിവിധ മേഖലകളില് വ്യാപരിച്ചതാണ് അഭിലാഷിന്റെ പാം ഗ്രൂപ്പ് ബിസിനസ് സാമ്രാജ്യം. പൊടുന്നനെയാണ് വിവിധ മേഖലകളില് ബിസിനസ് വിപുലമായത്. പാം ഗ്രൂപ്പിന് കേരളത്തില് തെങ്ങമത്ത് ക്വാറിയും 100 ഏക്കര് റബര് എസ്റ്റേറ്റുമുണ്ട്. യുണീക് അക്വാമാനേജ്മെന്റ് എന്ന കുപ്പിവെള്ളക്കമ്പനി ഒഴികെ മറ്റെല്ലാ സ്ഥാപനങ്ങളും ഗാന്ധിനഗര് വിലാസത്തിലാണ് രജിസ്റ്റര്‍ചെയ്തത്.\nവാപിയിലെ കുപ്പിവെള്ളക്കമ്പനിയില് 2008ലാണ് അഭിലാഷ് ഡയറക്ടറായത്. 2009ന് ശേഷം കമ്പനി വിറ്റുവരവ് കണക്കും മറ്റും നല്‍കിയിട്ടില്ല. പാം പവര് പ്രൈവറ്റ് ലിമിറ്റഡ് തമിഴ്നാട്ടിലെ തിരുനല്‍വേലി ജില്ലയില് അച്ചന്‍പുദൂരില് കാറ്റാടിയന്ത്രങ്ങള് സ്ഥാപിക്കുമെന്ന് അവകാശപ്പെട്ടിട്ടുണ്ട്. 10 മെഗാവാട്ട് വൈദ്യുതി ഉല്‍പ്പാദനമാണ് ലക്ഷ്യമെന്നും പാം പവര് പറയുന്നു. കഴിഞ്ഞ ദിവസം ഗുജറാത്തില്‍നിന്നുള്ള മന്ത്രിസംഘത്തോടൊപ്പം തിരുവനന്തപുരത്തെത്തിയ അഭിലാഷ് മുഖ്യമന്ത്രി ഉമ്മന്‍ചാണ്ടിയുമായും തിരുവഞ്ചൂര് രാധാകൃഷ്ണനുമായും ചര്‍ച്ച നടത്തിയിരുന്നു. സര്‍ദാര് പട്ടേല് പ്രതിമാ നിര്‍മാണത്തിന് പിന്തുണ തേടിയെത്തിയ ഗുജറാത്ത് മന്ത്രിസംഘത്തിന് യുഡിഎഫ് സര്‍ക്കാര് വന് വരവേല്‍പ്പാണ് നല്‍കിയത്. പ്രതിമാ നിര്‍മാണത്തിനു പുറമെ ഇരുസംസ്ഥാനങ്ങളിലും അഭിലാഷിന്റെ ബിസിനസുകള് വിപുലമാക്കുന്നതും ചര്‍ച്ചചെയ്തു.\nPosted by ജനശക്തി at 2:35 PM


300 വൈദ്യുത ബസുകൾ നിരത്തിലിറക്കാൻ ബി.എം.ടി.സി. – BengaluruVartha\nബെംഗളൂരു: 300 വൈദ്യുത ബസുകൾ നിരത്തിലിറക്കാൻ തയ്യാറെടുക്കുകയാണ് ബെംഗളൂരു മെട്രോപൊളിറ്റൻ ട്രാൻസ്പോർട്ട് കോർപ്പറേഷൻ (ബി.എം.ടി.സി).\nവർഷങ്ങളായി പല കമ്പനികളുടെ വൈദ്യുത ബസുകൾ ഇതുവരെ ബി.എം.ടി.സി നഗരത്തിലെ നിരത്തുകളിൽ പരീക്ഷിച്ചിട്ടുണ്ട്.\n2 കോടി രൂപ വീതം ചെലവ് വരുന്ന ബസുകൾ വിദേശ കമ്പനിയുടേതാണ്.\nഇതിൽ കേന്ദ്ര സർക്കാറിൻ്റെ ഫെയിം പദ്ധതിയിലുൾപ്പെടുത്തി 55 ലക്ഷം രൂപ ലഭിക്കും.\n12 മീറ്റർ നീളമുള്ള നോൺ എ.സി. ബസുകളാകും ഇറക്കുക.\nഒറ്റത്തവണ ചാർജ് ചെയ്താൽ കുറഞ്ഞത് 180 കിലോമീറ്റർ ഓടാൻ സാധിക്കുന്ന തരത്തിലുള്ള ബസുകളാകും നിരത്തിലിറക്കുക എന്ന് ഗതാഗത ചുമതലയുള്ള ഉപമുഖ്യമന്ത്രി ലക്ഷ്മൺ സാവദി അറിയിച്ചു.


മനുഷ്യാവകാശ കമ്മീഷന് കേസെടുത്തു :: Janmabhumi Daily\nWednesday3February 2016 6:15 pm IST\nപാലക്കാട്: നെല്ലിയാമ്പതി പുല്ലുമേട്ടിലെ സര്‍ക്കാര് വക ഓറഞ്ച് തോട്ടത്തില് 13 വര്‍ഷമായി സമരം ചെയ്യുന്ന 156 ആദിവാസി കുടുംബങ്ങള്‍ക്ക് പട്ടയം നല്‍കാത്തതിനെതിരെ സംസ്ഥാന മനുഷ്യാവകാശ കമ്മീഷന് ജുഡീഷ്യല് അംഗം പി. മോഹനദാസ് സ്വമേധയാ കേസെടുത്തു. ഓറഞ്ച്, പച്ചക്കറി ഫാമിലെ 340 ഏക്കറില് 156 അദിവാസി കുടുംബങ്ങള്‍ക്ക് പട്ടയം നല്‍കണമെന്നാണ് ആവശ്യം. ആദിവാസികള്‍ക്ക് അനുകൂലമായ സുപ്രീംകോടതി ഉത്തരവും നിലവിലുണ്ട്. 1200 ഏക്കര് തോട്ടത്തില് 30 ശതമാനത്തില് മാത്രമാണ് കൃഷിയുള്ളത്. സമരം ചെയ്യുന്ന ആദിവാസികള്‍ക്ക് വെള്ളവും വൈദ്യുതിയും നിഷേധിക്കുന്നു. പലര്‍ക്കും റേഷന് കാര്‍ഡില്ല. ഇക്കാരണത്താല് സര്‍ക്കാര് ആനുകൂല്യങ്ങള് ലഭിക്കു ന്നില്ല. തോട്ടത്തില് കുടില് കെട്ടി താമസിക്കുന്നവര് വന്യമൃഗശല്യവും നേരിടുന്നുണ്ട്. തോട്ടം കൈമാറുന്നതില് വിമുഖതയില്ലെന്നാണ് വനം വകുപ്പിന്റെ നിലപാട്. അതേസമയം തീരുമാനമെടുക്കേണ്ടത് കൃഷി വകുപ്പാണ്. പട്ടികവര്‍ഗ, വനം, കൃഷി സെക്രട്ടറിമാര് രണ്ടാഴ്ചയ്ക്കകം വിശദീകരണം ഫയല് ചെയ്യണമെന്ന് കമ്മീഷന് അംഗം പി. മോഹന്‍ദാസ് നോട്ടീസില് ആവശ്യപ്പെട്ടു. ക്യാന്‍സര് പരിശോധന കൂറ്റനാട്: പെരുമണ്ണൂര് ജിഎല്‍പി സ്‌കൂളില് സൗജന്യ ക്യാന്‍സര് പരിശോധന ക്യാമ്പ് 18 ന് നടത്തും. സ്‌കൂള് പൂര്‍വ്വ വിദ്യാര്‍ത്ഥി സംഘടന, പിടിഎ, പ്രതീക്ഷ പാലിയേറ്റീവ്, ചാലിശ്ശേരി കമ്മ്യൂണിറ്റി ഹെല്‍ത്ത് സെന്റര് സംയുക്തമായാണ് പരിപാടി സംഘടിപ്പിച്ചിരിക്കുന്നത്. രാവിലെ ഒമ്പതിന് ചാലിശ്ശേരി ഗ്രാമ പഞ്ചായത്ത് പ്രസിഡണ്ട് ടി.കെ.സുനില്‍കുമാര് ഉദ്ഘാടനം ചെയ്യും. ചാലിശ്ശേരി എസ്.ഐ രാജേഷ്‌കുമാര് മുഖ്യാതിഥിയായിരിക്കും ക്ഷേമപെന്‍ഷന് വിതരണം മരുതറോഡ്: ഗ്രാമപഞ്ചായത്തിലെ പോസ്റ്റ്ഓഫീസ് സേവിംഗ്‌സ് ബാങ്ക് വഴിയുള്ള വിവിധ ക്ഷേമപെന്‍ഷന് ഗുണഭോക്താക്കള്‍ക്ക് 2015 സെപ്റ്റംബര് മുതല് ഡിസംബര് വരെയുള്ള പെന്‍ഷന് കുടിശ്ശിക ഫെബ്രുവരി എട്ടു മുതല് പഞ്ചായത്തില് വിതരണം ചെയ്യുമെന്ന് സെക്രട്ടറി അറിയിച്ചു. വാര്‍ഡ് ഒന്നു മുതല് നാല് വരെ ഫെബ്രുവരി എട്ടിനും വാര്‍ഡ് അഞ്ചു മുതല് എട്ട് വരെ ഒമ്പതിനും വാര്‍ഡ് ഒമ്പതു മുതല് 12 വരെ 10നും വാര്‍ഡ് 13 മുതല് 16 വരെ 11നും വാര്‍ഡ് 17 മുതല് 19 വരെ 12നും വിതരണം ചെയ്യും. ആവശ്യമായ എല്ലാ രേഖകളും സഹിതം ഹാജരാകണം. ജനസമ്പര്‍ക്ക പരിപാടി കൂറ്റനാട്: കേന്ദ്ര സര്‍ക്കാരിന്റെ വിവിധ ജനക്ഷേമ പദ്ധതികളെ കുറിച്ച് ബോധവല്‍ക്കരണം നടത്തുന്നതിനായി പാലക്കാട് ഫീല്‍ഡ് പബ്ലിസിറ്റി ഓഫീസിന്റെ ആഭിമുഖ്യത്തില് ജനസമ്പര്‍ക്ക പരിപാടി ആരംഭിച്ചു. തൃത്താല ബ്ലോക്ക് പഞ്ചായത്ത് പ്രസിഡണ്ട് കെ.പി.എം. പുഷ്പജ സമ്മേളനം ഉദ്ഘാടനം ചെയ്തു. നാലാംതിയ്യതിവരെ തൃത്താല ബ്ലോക്ക് പഞ്ചായത്ത് ഹാളിലാണ് പരിപാടി. കേന്ദ്ര സര്‍ക്കാരിന്റെ ഫീല്‍ഡ് പബ്ലിസിറ്റി ഡയറക്ടറേറ്റ് രാജ്യവ്യാപകമായി നടത്തുന്ന ജനസമ്പര്‍ക്കത്തിന്റെ ഭാഗമായാണ് പരിപാടി സംഘടിപ്പിച്ചിരിക്കുന്നത്. സ്വച്ഛ് ഭാരത് അഭിയാന്, പ്രധാന് മന്ത്രി ജന് ധന് യോജന, ബേട്ടീ ബച്ചാഓ ബേട്ടീ പഠാഓ, പ്രധാന് മന്ത്രി സുരക്ഷാ ഭീമാ യോജന, പ്രധാന് മന്ത്രി ജീവന് ജ്യോതി ഭീമാ യോജന, അടല് പെന്‍ഷന് യോജന, സ്‌ക്കില് ഇന്ത്യ മിഷന് തുടങ്ങിയ പദ്ധതികളെ കുറിച്ച് വിപുലമായ ബോധവല്‍ക്കരണം നടത്തുകയാണ് ലക്ഷ്യം.ബോധവല്‍ക്കരണ ക്യാമ്പുകള്, കലാപരിപാടികള്, മല്‍സരങ്ങള്, മുഖാമുഖം തുടങ്ങിയവ നടത്തും.\nകസ്റ്റഡി മരണം: മനുഷ്യാവകാശ കമ്മീഷന് കേസെടുത്തു


മുഖ്യമന്ത്രി സ്ഥാനത്തിനായി അവകാശവാദമുന്നയിച്ചിട്ടില്ല; എൻഡിഎ തീരുമാനിക്കുമെന്ന് നിതീഷ് കുമാർ-Have made no claims on Bihar CM chair, decision NDA’s: Nitish Kumar\n“സത്യപ്രതിജ്ഞാ ചടങ്ങ് എപ്പോൾ നടക്കുമെന്ന് ഇതുവരെ തീരുമാനിച്ചിട്ടില്ല. ഈ തിരഞ്ഞെടുപ്പ് ഫലങ്ങൾ ഞങ്ങൾ വിശകലനം ചെയ്യുകയാണ്,” നിതീഷ് പറഞ്ഞു\nUpdated: November 13, 2020 4:22:46 pm\nബിഹാറിൽ മുഖ്യമന്ത്രി സ്ഥാനത്തിനായി താൻ അവകാശവാദമൊന്നും ഉന്നയിച്ചിട്ടില്ലെന്നും അന്തിമ തീരുമാനം എൻ‌ഡി‌എ എടുക്കുമെന്നും ജെഡിയു നേതാവ് നിതീഷ് കുമാർ. നാലാം തവണയും ബിഹാർ മുഖ്യമന്ത്രിയായി നിതീഷ് കുമാർ നവംബർ 16 ന് സത്യപ്രതിജ്ഞ ചെയ്യുമെന്ന അഭ്യൂഹങ്ങൾക്കിടയിലാണ് ജെഡിയു നേതാവ് ഇക്കാര്യം പറഞ്ഞത്. അതേസമയം ബിഹാർ മുഖ്യമന്ത്രി ആരെന്ന കാര്യം തീരുമാനിക്കാൻ എൻ‌ഡി‌എ ഘടകകക്ഷികൾ നവംബർ 15ന് നിർണായക യോഗം ചേരുമെന്നും നിതീഷ് അറിയിച്ചു.\nമുഖ്യമന്ത്രി കസേരയ്ക്കായി ഞാൻ ഒരു അവകാശവാദവും ഉന്നയിച്ചിട്ടില്ല, തീരുമാനം എൻ‌ഡി‌എ എടുക്കും. ദീപാവലിക്ക് ശേഷമോ പിന്നീടോ, സത്യപ്രതിജ്ഞാ ചടങ്ങ് എപ്പോൾ നടക്കുമെന്ന് ഇതുവരെ തീരുമാനിച്ചിട്ടില്ല. ഈ തിരഞ്ഞെടുപ്പ് ഫലങ്ങൾ ഞങ്ങൾ വിശകലനം ചെയ്യുകയാണ്. നാല് പാർട്ടികളിലെയും അംഗങ്ങൾ നാളെ കൂടിക്കാഴ്ച നടത്തും, ”നിതീൽ കുമാറിനെ ഉദ്ധരിച്ച് എഎൻഐ റിപ്പോർട്ട് ചെയ്തു.\nRead More: വീണ്ടും വോട്ടെണ്ണണം; തിരഞ്ഞെടുപ്പ് കമ്മീഷൻറെ ഫലമാണ് എൻഡിഎക്ക് അനുകൂലമായതെന്ന് തേജസ്വി\nബീഹാർ തെരഞ്ഞെടുപ്പിൽ എൻ‌ഡി‌എ വിജയിച്ചെങ്കിലും, ജെഡിയു വെറും 43 സീറ്റുകളായി ചുരുങ്ങിയിരുന്നു. 73 സീറ്റ് നേടിയ ബിജെപി മുന്നണിയിലെ വലിയ കക്ഷിയായി മാറുകയും ചെയ്തു. 2005 ന് ശേഷം ആർജെഡിക്ക് ലഭിക്കുന്ന മോശം സീറ്റ് നിലയാണിത്. ആർജെഡിക്ക് സീറ്റ് കുറഞ്ഞതോടെ ബിഹാർ എൻഡിഎ സഖ്യത്തിലെ മുതിർന്ന പങ്കാളിയായി ബിജെപി ഇത്തവണ മാറുകയും ചെയ്തു.\nമുഖ്യമന്ത്രി സ്ഥാനത്തേക്ക് നിതീഷിനെത്തന്നെയാണ് എൻ‌ഡിഎ ഉയർത്തിക്കാട്ടുന്നതെന്ന് ബിജെപി തിരഞ്ഞെടുപ്പിന് ദിവസങ്ങൾക്ക് മുൻപ് തന്നെ അഭിപ്രായപ്പെട്ടിരുന്നു. എന്നാൽ തിരഞ്ഞെടുപ്പിൽ തന്റെ പാർട്ടിയുടെ മോശം പ്രകടനത്തെത്തുടർന്ന് നിതീഷ് മുഖ്യമന്ത്രിസ്ഥാനം സ്വീകരിക്കാൻ വിസ്സമതിച്ചതായി കഴിഞ്ഞ ദിവസങ്ങളിൽ വാർത്ത പുറത്തു വന്നിരുന്നു.\nമുതിർന്ന ബിജെപി നേതാക്കൾ നിതീഷിനെ മുഖ്യമന്ത്രിയായി തുടരാൻ പ്രേരിപ്പിക്കുകയാണെന്നും സർക്കാർ നടത്തുന്നതിൽ തനിക്ക് “മുമ്പത്തെപ്പോലെ പൂർണ സ്വാതന്ത്ര്യം” ലഭിക്കുമെന്ന് ഉറപ്പ് നിതീഷിന് നൽകിയിട്ടുണ്ടെന്നുമാണ് അറിയാൻ കഴിയുന്നത്.\nചിരാഗ് പാസ്വനും എൽജെപിയും ജെഡിയുവിനെതിരെ രംഗത്തെത്തിയതിൽ നിതീഷിന് വലിയ അസ്വസ്ഥതയുണ്ടെന്ന് എൻഡിഎ വൃത്തങ്ങൾ അറിയിച്ചു. ഒ“25-30 സീറ്റുകളിലെങ്കിലും ജെഡിയുവിന്റെ അവസരങ്ങൾ ചിരാഗ് നശിപ്പിച്ചതിൽ അദ്ദേഹം അസ്വസ്ഥനായിരുന്നു. സഖ്യത്തിൽ ബിജെപി ഇപ്പോൾ മുതിർന്ന പങ്കാളിയാണെങ്കിലും മുഖ്യമന്ത്രിയായി തുടരാൻ ഞങ്ങൾ അദ്ദേഹത്തെ പ്രേരിപ്പിച്ചു,” എന്ന് ഒരു മുതിർന്ന ബിജെപി നേതാവ് പറഞ്ഞു\nപാസ്വാന്റെ പാർട്ടിയെക്കുറിച്ച് ചോദിച്ചപ്പോൾ “എൻ‌ഡി‌എയിൽ എൽ‌ജെ‌പി നിലനിർത്തണോ വേണ്ടയോ എന്ന് തീരുമാനിക്കേണ്ടത് ബിജെപിയാണ്,” എന്നാണ് നിതീഷ് പറഞ്ഞത്.\nതിരഞ്ഞെടുപ്പ് പ്രചാരണ വേളയിൽ ചിരാഗ് പാസ്വാനുമായുള്ള പ്രശ്നത്തിൽ ബിജെപി കാര്യക്ഷമമായി ഇടപെട്ടിട്ടില്ലെന്ന് ഒരു പൊതുവായ തോന്നലുണ്ടെന്ന് മുതിർന്ന ഒരു ജെഡി(യു) നേതാവ് പറഞ്ഞു. ബിജെപിയും ജെഡിയു പ്രവർത്തകരും തമ്മിലുള്ള ഏകോപനത്തിലും പ്രശ്നങ്ങളുണ്ടെന്നും ഈ നേതാവ് പറഞ്ഞു.\nബിഹാർ നിയമസഭയിൽ എൻ‌ഡി‌എയ്ക്ക് നേരിയ ഭൂരിപക്ഷം ലഭിച്ചിരുന്നു. ബിജെപി 74 സീറ്റുകളും ജെഡിയു 43 സീറ്റുകളും സഖ്യകക്ഷികളായ വിഐപി, എച്ച്‌എം (എസ്) എന്നിവ നാല് വീതം സീറ്റുകളുമാണ് നേടിയത്.\nWeb Title: Have made no claims on bihar cm chair decision ndas nitish kumar


ഹെഡ്‌ലി ആര്? അവതാരകയുടെ ചോദ്യത്തിന് ഉത്തരമറിയാതെ സുരേന്ദ്രൻ ശരിക്കും പെട്ടു- bjp leader k surendran in channel debate\nBjp Leader K Surendran In Channel Debate\nഉത്തരം മുട്ടിയ സുരേന്ദ്രൻ ഹെഡ്‌ലി ആരാണെന്നു നിങ്ങൾക്കറിയില്ലേയെന്നു അവതാരകയോട് തിരിച്ചു ചോദിച്ച് തടിയൂരാൻ ശ്രമിച്ചു\nOctober 05, 2017 11:41:06 am\nകൊച്ചി: ചാനൽ ചർച്ചയ്ക്കിടെ അവതാരകയുടെ ചോദ്യത്തിനു മുന്നിൽ ബിജെപി നേതാവ് കെ.സുരേന്ദ്രന് ഉത്തരം മുട്ടി. മനോരമ ന്യൂസിൽ ഇന്നലെ നടന്ന കൗണ്ടർ പോയിന്റ് ചർച്ചയ്ക്കിടെയാണ് അവതാരക ഷാനി പ്രഭാകറിന്റെ ചോദ്യത്തിനു ഉത്തരമറിയാതെ സുരേന്ദ്രൻ പതറി പോയത്. ബിജെപി സംസ്ഥാന അധ്യക്ഷൻ കുമ്മനം രാജശേഖരൻ നയിക്കുന്ന ജനരക്ഷാ യാത്രയെക്കുറിച്ചായിരുന്നു ചർച്ച.\nജനരക്ഷായാത്രയെക്കുറിച്ച് വിശദീകരിച്ച് കുമ്മനം രാജശേഖരൻ ലേഖനം എഴുതിയിരുന്നു. ഇതിൽ ലവ് ജിഹാദ് കേസിൽ കേരള ഹൈക്കോടതിയെ അടക്കം ഇസ്‌ലാമിക തീവ്രവാദികൾ ഭീഷണിപ്പെടുത്തിയ സംഭവത്തിൽ കേരള സർക്കാർ മൗനം അവലംബിച്ചു എന്ന പരാമർശം ഉണ്ടായിരുന്നു. ഇതിനെക്കുറിച്ചായിരുന്നു അവതാരക സുരേന്ദ്രനോട് ചോദിച്ചത്. ഇസ്രത്ത് ജഹാൻ ഇന്ത്യയിലെ ആദ്യത്തെ ഐഎസ് തീവ്രവാദിയാണെന്ന് കോൾമാൻ ഹെഡ്‌ലിയാണ് പറഞ്ഞത്. ഞാനോ മോദിയോ പറഞ്ഞതല്ല. ഇതുകേട്ടപ്പോഴാണ് അവതാരിക ആരാണ് ഹെഡ്‌ലിയെന്നു സുരേന്ദ്രനോട് ചോദിച്ചത്. ഉത്തരം മുട്ടിയ സുരേന്ദ്രൻ ഹെഡ്‌ലി ആരാണെന്നു നിങ്ങൾക്കറിയില്ലേയെന്നു അവതാരകയോട് തിരിച്ചു ചോദിച്ച് തടിയൂരാൻ ശ്രമിച്ചു.\nപക്ഷേ അവതാരകയ്ക്ക് സുരേന്ദ്രനെ വിടാൻ ഒരുക്കമുണ്ടായിരുന്നില്ല. താങ്കൾ മഹദ് വചനമായി ഉദ്ധരിക്കുന്ന ഹെഡ്‌ലി ആരാണെന്നു പറയേണ്ടത് ചർച്ച കേട്ടുകൊണ്ടിരിക്കുന്ന പ്രേക്ഷകരോട് പറയേണ്ട നീതിയല്ലേയെന്നു അവതാരക ചോദിച്ചു. ഇതോടെ സുരേന്ദ്രൻ ശരിക്കും പെട്ടു. ആരാണെന്ന് നിങ്ങൾ പറയൂവെന്നും ആടിനെ പട്ടിയാക്കരുതെന്നും സുരേന്ദ്രൻ മറുപടി പറഞ്ഞ് രക്ഷപ്പെട്ടു.\nമുംബൈ സ്ഫോടനക്കേസിലെ മുഖ്യ സൂത്രധാരന്മാരിൽ ഒരാളാണ് കോൾമാൻ ഹെഡ്‌ലി. അമേരിക്കയിലെ ജയിലിലാണ് ഇയാൾ ഇപ്പോഴുളളത്.


| തുഗ്ലക്കുമാര് ഉണ്ടാകുന്നതെങ്ങനെ? | Mangalam\nSunday, May 27, 2018 Last Updated 1 Min 10 Sec ago English Edition\nSaturday 01 Apr 2017 04.32 PM\nമുഹമ്മദ് ബിന് തുഗ്ലക്കിന് ഇന്ത്യന് ചരിത്രത്തില് ഒരു പ്രത്യേക സ്ഥാനമാണുള്ളത്. നല്ലത് എന്ന് വിചാരിച്ച് ചെയ്‌തെതല്ലാം ശുദ്ധവിഡ്ഡിത്തമായിപ്പോയ ഒരു ഭരണാധികാരി. വീണ്ടുവിചാരമില്ലാത്ത പ്രവര്‍ത്തികളിലൂടെ ചരിത്രത്തില് എന്നും പരിഹാസപാത്രമായ ഭരണനേതാവ്, ഇത്തരത്തില് ചില വിശേഷണങ്ങളാണ് എന്നും അദ്ദേഹത്തിന് ചാര്‍ത്തിക്കൊടുക്കുന്നത്. നൂറ്റാണ്ടുകള്‍ക്ക് മുമ്പ് ജീവിച്ചിരുന്ന വ്യക്തിയായിരുന്നെങ്കില്‍പ്പോലും അദ്ദേഹത്തിന്റെ ആത്മാവ് രാജ്യത്തെ ഓരോ ഭരണാധികാരിയേയും വിടാതെ പിന്തുടരുകയാണ് എന്നതാണ് സമീപകാല ചരിത്രങ്ങള് സൂചിപ്പിക്കുന്നത്.\nകേരളത്തിന്റെ സാമ്പത്തികസ്വപ്നത്തില് ചിറകുകള് വിരിച്ച് പറന്നുനടന്നിരുന്ന എസ്.ബി.ടി എന്ന ബാങ്കായാലും ശരി. കേരളത്തിലെ ലക്ഷക്കണക്കിന് വരുന്ന വിദ്യാര്‍ത്ഥികളുടെ ഭാവിതകര്‍ത്ത ചോദ്യപേപ്പര് ചോര്‍ച്ചയായാലും ശരി, എല്ലായിടത്തും തെളിഞ്ഞുനില്‍ക്കുന്നത് മുഹമ്മദ് ബിന് തുഗ്ലക്ക് എന്ന ഭരണാധികാരിയാണ്. വിഡ്ഡിത്തരത്തിന് കൈകാലുകള് വച്ച ഭരണസംവിധാനമാണ് എങ്ങും എവിടെയും കാണാന് കഴിയുന്നത്. മനുഷ്യനെക്കാളും മറ്റുപലതിനും പ്രാധാന്യം ലഭിക്കുന്ന ഭരണസംവിധാനം.\nമുനഷ്യന് കമ്പോളത്തിന്റെ അടിമയാകുകയാണ്. മനുഷ്യന് എന്ന ജൈവ പ്രതിഭാസത്തിന് പകരം ഇന്ന് ഊന്നല് കമ്പോളത്തിനാണ്. എസ്.ബി.ടി എന്ന കേരളത്തിന്റെ സ്വന്തം ബാങ്കിനെ എസ്.ബി.ഐയില് ലയിപ്പിച്ച് കേരളത്തിലെ സാധാരണക്കാരന്റെ സ്വപ്നങ്ങളില് കരിങ്കൊടി പാറിച്ച തീരുമാനത്തില് തെളിയുന്നത് അതാണ്. ആഗോളതലത്തില് മികച്ച സേവനം നല്‍കാനാണ് എസ്.ബി.ടിയെ എസ്.ബി.ഐയുമായി ലയിപ്പിക്കുന്നതെന്നാണ് കേന്ദ്രസര്‍ക്കാരിന്റെയും റിസര്‍വ് ബാങ്കിന്റെയുമൊക്കെ വിശദീകരണം. എന്നാല് ആര്‍ക്കു വേണം ഈ ആഗോളസേവനം എന്നതിനെക്കുറിച്ചാണ് ചര്‍ച്ചചെയ്യേണ്ടത്.\nരാജ്യത്തെ ജനങ്ങളില് ഭൂരിഭാഗവും ദിവസം നൂറുരൂപപോലും കാണാന് കഴിയാത്തവരാണെന്നാണ് സത്യം. അത്തരക്കാര്‍ക്കാണ് ആഗോളതലത്തിലെ മികച്ച സേവനം നല്‍കാന് പോകുന്നത് എന്ന് പറയുമ്പോള് അവരെ തുഗ്ലക്കിനോടല്ലാതെ എന്തിനോടാണ് ഉപമിക്കേണ്ടതെന്ന് മനസിലാകുന്നില്ല. ഇവിടെ ഒരു സാധാരണക്കാരന് വേണ്ടത് ഒരു പശുവാങ്ങാനോ, തന്റെ പറമ്പില് കൃഷിയിറക്കാനോ, ഒരു വാഹനം വാങ്ങാനോ, അല്ലെങ്കില് ഒരു വീട് പണിയാനോയൊക്കെ ഉള്ള വായ്പയായിരുന്നു. അതുപോലെ വിദ്യാഭ്യാസത്തിനും മറ്റുമുള്ള സഹായവും.\nഇനി അതിന്റെയൊക്കെ ഭാവി എന്തായിരിക്കുമെന്ന ആശങ്കയാണ് പലര്‍ക്കും. സംസ്ഥാനതല ബാങ്കേഴ്‌സ് സമിതിയുടെ കണക്ക് പ്രകാരം കേരളത്തില് കാര്‍ഷികമേഖലയിലും വിദ്യാഭ്യാസമേഖലയിലും ഏറ്റവും കൂടുതല് വായ്പ നല്‍കിയിരിക്കുന്നത് എസ്.ബി.ടിയായിരുന്നു. അത് ജനിച്ച മണ്ണിനോടുള്ള ബാങ്കിന്റെ കൂറായിരുന്നു. ഇനി സേവനങ്ങള്‍ക്കല്ല, അതിന്റെ നടപടിക്രമങ്ങള്‍ക്കാണ് പ്രാധാന്യം വരാന് പോകുന്നത്.\nഅതുപോലെത്തന്നെ പ്രധാനമാണ് ബാങ്കിലെ മിനിമം ബാലന്‍സ് സംബന്ധിച്ച പുതിയ തീരുമാനവും. രാജ്യത്താകമാനമുള്ള ജനങ്ങളെ ബാങ്കിംഗ് ശൃംഖലയില്‍പെടുത്താനും ഇടപെടലുകളെല്ലാം തന്നെ ഡിജിറ്റലാക്കാനും കൊണ്ടുപിടച്ച ശ്രമം നടത്തുയാണ് തങ്ങളെന്നാണ് കേന്ദ്രസര്‍ക്കാര് നാഴികയ്ക്ക് നാന്നൂറുവട്ടം പ്രസംഗിക്കുന്നത്. എന്നിട്ടാണ് എസ്.ബി.ഐയുടെ മിനിമം ബാലന്‍സ് ക്രമാതീതമായ വര്‍ദ്ധിപ്പിക്കുകയും ഇടപാടുകള്‍ക്ക് സാധാരണക്കാരന് താങ്ങാന് പോലും കഴിയാത്ത ഫീസുകള് ഏര്‍പ്പെടുത്തുകയും ചെയ്യുന്ന തീരുമാനം തുഗ്ലക്കിന്റേതല്ലാതെ ആരുടേതെന്ന് പറയാന് ചരിത്രം മാത്രമല്ല, മറ്റുപലതും ചികയേണ്ടിവരും.\nനേരത്തെ പറഞ്ഞതുപോലെ നട്ടെല്ലുപൊട്ടെ പണിയെടുത്താല്‍പോലും ഒരുദിവസം നൂറുരൂപ തികച്ചുകാണാത്തവരാണ് ഇന്ത്യയിലെ ജനസംഖ്യയില് ബഹുഭൂരിപക്ഷവും. അവര്‍ക്കാണ് അവരുടെ ഒരുമാസത്തെ വരുമാനം ബാങ്കിന്റെ മിനിമംബാലന്‍സായി സൂക്ഷിക്കണമെന്ന് നിര്‍ദ്ദേശം നല്‍കിയിരിക്കുന്നത്. ഇതില് നിന്നുതന്നെ കേന്ദ്രസര്‍ക്കാരിന്റെ ആത്മാര്‍ത്ഥത നമുക്ക് വ്യക്തമാകും. പ്രചരണം മാത്രമാണ് എല്ലാവരുടെയും ലക്ഷ്യം.\nവന്‍കിടക്കാര്‍ക്ക് വേണ്ടി ബാങ്കുകളെ മാറ്റിയെടുക്കുന്നതിനുള്ള നീക്കമാണ് നടക്കുന്നത്. ഇതിലൂടെ ഇന്ത്യയില് പ്രത്യേകിച്ച് കേരളം പോലുള്ള സംസ്ഥാനങ്ങളില് നിലനില്‍ക്കുന്ന ഇടത്തരം വര്‍ഗ്ഗങ്ങളെ ഇല്ലായ്മചെയ്യുകയും കാപ്പിറ്റലിസ്റ്റ് രാജ്യങ്ങളിലേതുപോലെ എല്ലാ അവകാശങ്ങളും അധികാരങ്ങളുമുള്ള സമ്പന്നന്നും അവയൊന്നുമില്ലാത്ത ദരിദ്രനും എന്ന നില സൃഷ്ടിക്കാനാണ് ശ്രമം എന്ന് ആരെങ്കിലും സംശയിച്ചാല് അതില് അതിശയിക്കപ്പെടേണ്ടതില്ല.\nഇത്തരത്തില് ഒരു നൂറു തീരുമാനങ്ങളിലൂടെ തുഗ്ലക്ക് കേന്ദ്രസര്‍ക്കാരിനെ നിയന്ത്രിക്കുമ്പോള്, ഇവിടെ എല്ലാം ശരിയാക്കാന് വന്ന പിണറായി സര്‍ക്കാരിന്റെയും മുഖ മുദ്ര തുഗ്ലക്കിന്റെ നടപടികള് സ്വീകരിക്കുന്നത് തന്നെയാണ്. ഇന്നു ശരിയാകും നാളെ ശരിയാകും എന്ന് വോട്ട് ചെയ്ത ജനങ്ങള് കഴിഞ്ഞ പത്തുമാസമായി കാത്തിരുന്നിട്ടും വോട്ടുകൊടുത്തവരെ ശരിയാക്കുകയല്ലാതെ ഈ സര്‍ക്കാരിന് മറ്റൊന്നും കഴിഞ്ഞിട്ടില്ലെന്നത് ദുഃഖസത്യം. രണ്ടുവയസായ പിഞ്ചുകുഞ്ഞിന് പോലും രക്ഷയില്ലാത്ത സാമൂഹികാവസ്ഥ. അദ്ധ്വാനിക്കുന്ന പണം കൊണ്ട് ഒരുനേരത്തെ ഭക്ഷണം പോലും വാങ്ങിത്തിന്നാന് കഴിയാത്ത സ്ഥിതി.\nഅങ്ങനെ അനവധി നിരവധി പ്രശ്‌നങ്ങള്.ഇവയെല്ലാം സഹിച്ചാലും കേരളത്തിലെ വിദ്യാര്‍ത്ഥിസമൂഹത്തിന് ഈ സര്‍ക്കാരിനോട് ക്ഷമിക്കാന് കഴിയില്ല. ഒന്നാം ക്ലാസുമുതല് പന്ത്രണ്ടാം ക്ലാസ്‌വരെയുളള ചോദ്യപേപ്പറുകളിലെ പ്രശ്‌നങ്ങളാണ് ഇതിന് കാരണം. ഏകദേശം 13 ലക്ഷത്തോളം വിദ്യാര്‍ത്ഥികളുടെ ഭാവിയെ തുലാസിലാക്കിയാണ് സര്‍ക്കാര് എല്ലാം ശരിയാക്കിയത്.\nമറ്റുള്ളവരെ അടച്ചാക്ഷേപിച്ച് അവരില് എല്ലാ പാപഭാരവും കയറ്റിവച്ചിരുന്നവര്‍ക്ക് സ്വന്തം കഴിവുകേട് സംബന്ധിച്ച് ഒരു വിശദീകരണവുമില്ല. ചരിത്രത്തിലാദ്യമാണ് അവസാനിച്ചതിന് ശേഷം എസ്.എസ്.എല്.സിയുടെ ഒരു വിഷയത്തില് പരീക്ഷനടത്തിയത്. അതിന് തെരഞ്ഞെടുത്തതാണെങ്കില് വാഹനപണിമുടക്ക് നിശ്ചയിച്ചിരുന്ന ദിവസവും. പണിമുടക്കിന് ആഹ്വാനം ചെയ്തവര് കാരുണ്യം കാണിച്ചതുകൊണ്ടുമാത്രമാണ് പരീക്ഷനടത്താന് കഴിഞ്ഞത്. ആ തീരുമാനം സര്‍ക്കാരിനെ കൊണ്ട് എടുപ്പി\nച്ചതും തുഗ്ലക്കിന്റെ പേതമായിരിക്കും.\nഎല്ലാം കുളമായിട്ട്, അടുത്ത ആറുമാസത്തിനുള്ളില് എല്ലാം വീണ്ടും ശരിയാക്കി തരാമെന്നാണ് വിദ്യാഭ്യാസമന്ത്രിയുടെ പ്രസ്താവനയും. ഭരണത്തിന്റെ സുഖശീതളിമയില് എത്തപ്പെടുമ്പോള് തൊഴിലാളിവര്‍ഗ്ഗത്തിന്റെ വക്താക്കള് എന്ന് അവകാശപ്പെടുന്നവര്‍ക്കുപോലും ജനങ്ങളുടെ പ്രശ്‌നം കൈകാര്യം ചെയ്യാന് താല്‍പര്യമില്ലെന്നതാണ് ഇപ്പോള് വ്യക്തമാകുന്നത്. വല്യേട്ടനും ചെറിയേട്ടനും തമ്മിലുള്ള തര്‍ക്കത്തിനല്ലാതെ അവര്‍ക്ക് മറ്റ് ഒരുകാര്യത്തിനും സമയമില്ല.\nഎന്തായാലും മംഗളം ചാനലില് വന്ന ഒരു വാര്‍ത്തയുടെ പേരില് പാര്‍ട്ടിയുടെ സൈബര് സഖാക്കള് ബുദ്ധിപൂര്‍വ്വം ഇടപെട്ട്, സര്‍ക്കാരിന്റെ പിടിപ്പുകേടും ജനവിരുദ്ധനയങ്ങളും ചര്‍ച്ചയാക്കുന്നതില് നിന്ന് തടഞ്ഞ് ഒരു പുതുജീവന് അവര്‍ക്ക് നല്‍കിയിട്ടുണ്ട്. ചോദ്യപേപ്പര് ചോര്‍ച്ചയുള്‍പ്പെടെയുള്ള സുപ്രധാനകാര്യങ്ങള് ചര്‍ച്ചചെയ്യുന്നതില് നിന്ന് പൊതുസമൂഹത്തിന്റെ ശ്രദ്ധ മാറ്റിക്കൊണ്ടുപോകാനും അവര്‍ക്ക് കഴിഞ്ഞു. കൂട്ടിന് മറ്റ് നാവ് കൂലിക്ക് കൊടുക്കുന്നവര്‍കൂടി എത്തിയതോടെ ദൗത്യം വിജയിച്ചു.\nഎന്നാല് സ്ത്രീകളെ കണ്ടാല് ദഹിപ്പിച്ച് കളയുന്ന ലോമപാദരായ മന്ത്രിയുടെ മഹനീയതയെക്കുറിച്ച് ആരും ചിന്തിക്കുന്നില്ല. സ്‌കൂളില്‍പോയിട്ടില്ലാത്ത സമൂഹത്തിലെ ഏറ്റവും താഴേക്കിടയിലുള്ള ഒരു വ്യക്തിയുടെ രീതിയിലാണ് പൊതുസമൂഹത്തിന്റെ സ്വത്തായ ഒരു മന്ത്രി സംസാരിച്ചത്. അത് മഹദ്‌വചനങ്ങളായിരുന്നുവെന്നാണ് ഇപ്പോഴത്തെ വിലയിരുത്തല്. ഇത് ഭാവിയില് മറ്റ് മന്ത്രിമാര്‍ക്ക് പിന്തുടരാവുന്ന പാതയുമാണ്. എന്തായാലും മന്ത്രിക്കും സ്വകാര്യതയുണ്ടെന്നും അദ്ദേഹവും ഒന്നു വ്യഭിചരിച്ചാല് പ്രശ്‌നമില്ലെന്നുമുളള ഒരു തീര്‍പ്പില് കേരളം സമൂഹം എത്തിയത് എന്തായാലും നന്നായി.\nഇത്തരത്തില് നമ്മുടെ സമൂഹത്തിലെ വിടാശാപമായി തുഗ്ലക്കുകള് മദിക്കുകയാണ്. ജനങ്ങള് ഇവിടെ വിഡ്ഡികളാക്കപ്പെടുകയും മറ്റുപലരും വിജയികളാകുകയും ചെയ്യുന്ന സാഹചര്യമാണ് നിലനില്‍ക്കുന്നത്. സാധാരണക്കാരന്റെ സ്വപ്നങ്ങളുംജീവിതവും ചവിട്ടുമെതിച്ച് മുന്നോട്ടുപോകുന്ന ഭരണവര്‍ഗ്ഗങ്ങള്‍ക്കെതിരെ കേരളത്തിന്റെ പൊതുസമൂഹം ജാഗരൂകരാകേണ്ട കാലം സജീവമായി.


അദ്ദേഹത്തെ ആദ്യമായും അവസാനമായും കണ്ട ദിവസം; അനിലിനെ ഓർത്ത് അഹാന\nAhaana Krishna Remembering Anil Nedumangadu\nഅന്യായമാണിത്, നിരവധി വർഷത്തെ പോരാട്ടത്തിന് ശേഷം, ആളുകൾക്ക് അർഹമായ അവസരങ്ങൾ ലഭിക്കാൻ തുടങ്ങുമ്പോൾ, മരണം അവരെ കൊണ്ടുപോവുന്നു\nDecember 27, 2020 11:21:39 am\nനടൻ അനിൽ നെടുമങ്ങാടിന്റെ അപ്രതീക്ഷിത വിയോഗത്തിന്റെ നടുക്കത്തിലാണ് സുഹൃത്തുക്കളും സഹപ്രവർത്തകരും. ‘ഞാൻ സ്റ്റീവ് ലോപസ്’ എന്ന ചിത്രത്തിൽ അനിലിനൊപ്പം സ്ക്രീൻ പങ്കിട്ട ഓർമകൾ ഓർത്തെടുക്കുകയാണ് നടി അഹാന കൃഷ്ണ.\n“ഞാൻ അദ്ദേഹത്തെ കണ്ട ആദ്യത്തേതും ഒരുപക്ഷേ അവസാനത്തെയും സീൻ ഇതാവുമെന്ന് കരുതുന്നു. ശ്രദ്ധിച്ചാൽ മനസ്സിലാവും, ആ ഷോട്ടിൽ ചിരിക്കാതിരിക്കാൻ ഞാൻ വളരെ ബുദ്ധിമുട്ടുന്നുണ്ട്. അദ്ദേഹം സ്വതസിദ്ധമായി അഭിനയിക്കുന്ന ബ്രില്ല്യന്റ് ആക്റ്ററായിരുന്നു. ഓരോ ടേക്കിലും അദ്ദേഹം രസകരമായ കൗണ്ടറുകളുമായി എത്തി. ഈ രംഗത്തിൽ എനിക്ക് ശരിക്കും ഗൗരവമുള്ളൊരു മുഖഭാവമാണ് വേണ്ടത്. എന്നാൽ ആദ്യമായാണ്, പരിചയസമ്പന്നനായ നടൻ, അദ്ദേഹം എത്രമാത്രം വിസ്മയിപ്പിക്കുകയും ചിരിപ്പിക്കുകയും ചെയ്യുന്ന പ്രതിഭയാണെന്ന് ഞാൻ അതിശയിച്ചുപോയി. ഈ ഷോട്ടിൽ ഞാൻ ചിരിച്ചുകൊണ്ടിരുന്നു. അദ്ദേഹം പെർഫോം ചെയ്യുന്നത് ആ ഒരു ദിവസമേ ഞാൻ കണ്ടുള്ളൂ. പക്ഷേ ആറു വർഷത്തിനുശേഷവും ഞാനതെല്ലാം നന്നായി ഓർക്കുന്നു. നിങ്ങൾ പോയെന്നത് അവിശ്വസനീയമാണ്. ശരിക്കും അന്യായമാണിത്, നിരവധി വർഷത്തെ പോരാട്ടത്തിന് ശേഷം, ആളുകൾക്ക് അർഹമായ അവസരങ്ങൾ ലഭിക്കാൻ തുടങ്ങുമ്പോൾ, മരണം അവരെ കൊണ്ടുപോവുന്നത്. നേരത്തെ ആയി പോയി. അനിൽ ചേട്ടന് നിത്യശാന്തി; എന്നും ഓർക്കും…,” അഹാന കുറിക്കുന്നു.\n2005ൽ പുറത്തിറങ്ങിയ ‘തസ്കരവീര’നിലൂടെ ആണ് അനിൽ നെടുമങ്ങാട് ആദ്യമായി ബിഗ് സ്ക്രീനിലെത്തിയത്. ആദ്യഘട്ടങ്ങളിൽ ചെറിയ വേഷങ്ങൾ ചെയ്ത അദ്ദേഹത്തിന്റെ 2014ൽ ഇറങ്ങിയ ‘ഞാൻ സ്റ്റീവ് ലോപ്പസ്’ എന്ന ചിത്രത്തിലാണ് ആദ്യമായി പ്രാധാന്യമുള്ള ഒരു വേഷം ചെയ്തത്. 2016ൽ ഇറങ്ങിയ ‘കമ്മട്ടിപ്പാട’ത്തിലെ വില്ലൻ വേഷം ഏറെ ശ്രദ്ധിക്കപ്പെട്ടു’പൊറിഞ്ചു മറിയം ജോസ്,’ ‘കിസ്മത്ത്,’ ‘പാവാട’, അയ്യപ്പനും കോശിയും തുടങ്ങിയ സിനിമകളിലും അനില് ശ്രദ്ധേയമായ വേഷങ്ങൾ ചെയ്തിട്ടുണ്ട്.\nTags: Actor, Ahaana Krishna, Death


will have repercussion in bangladesh cpm warns govt | ബംഗ്ലാദേശ് ഹിന്ദുക്കളുടെ മൂന്നാം വലിയ രാജ്യം... അവര് ഇങ്ങോട്ട് വന്നാല്, ചോദ്യമുയര്‍ത്തി സിപിഎം - Malayalam Oneindia\nPublished: December 11 2019, 15:15 [IST]\nദില്ലി: പൗരത്വ ബില് രാജ്യസഭയില് വോട്ടിനായി ഒരുങ്ങുമ്പോള് നിര്‍ണായക ചോദ്യങ്ങള് ഉയര്‍ത്തി സിപിഎം. ലോകത്ത് ഏറ്റവുമധികം ഹിന്ദുക്കളുള്ള രാജ്യം ബംഗ്ലാദേശാണ്. ബില് പാസായാല് അതിന്റെ പരിണിത ഫലം ഭീകരമായിരിക്കും. ബംഗ്ലാദേശില് വലിയൊരു വിഭാഗത്തെ ഇത് സ്വാധീനിക്കും. അവര് ഇങ്ങോട്ട് വന്നാല് എന്ത് ചെയ്യും. ആരായിരിക്കും അതിന് ഉത്തരവാദിയെന്നും സിപിഎം എംപി ടികെ രംഗരാജന് ചോദിച്ചു.\nമതത്തിന്റെ പേരില് വിവേചനം അനുഭവിക്കുന്ന മുസ്ലീം വിഭാഗങ്ങള് പാകിസ്താനിലുമുണ്ട്. അമിത് ഷാ കാര്യങ്ങള് തെറ്റായിട്ടാണ് പഠിച്ചത്. അവരെ എന്തുകൊണ്ട് അമിത് ഷാ പരിഗണിച്ചില്ല. തമിഴരായ ഹിന്ദുക്കള് ശ്രീലങ്കയില് വംശീയമായി പ്രശ്‌നങ്ങള് നേരിടുന്നുണ്ട്. എല്ലാ വിഭാഗങ്ങള്‍ക്കും സംരക്ഷണം നല്‍കണമെന്നാണ് ഞങ്ങളുടെ നിലപാട്. അത് മതത്തിന്റെ പേരിലാവരുത്. ഈ ബില് ഭരണഘടനാവിരുദ്ധമാണെന്നും രംഗരാജന് പറഞ്ഞു.\nഅതേസമയം തെലങ്കാന രാഷ്ട്ര സമിതിയും ബില്ലിനെ രൂക്ഷമായി എതിര്‍ത്തിട്ടുണ്ട്. അസമില് ഇന്നുള്ള ഭയത്തിന് കാരണമെന്താണ്. ബില് വന്ന് കഴിയുമ്പോള് ചിലര് ഇന്ത്യന് പൗരന്‍മാരല്ലാതാവും. മതത്തിന്റെ പേരില് പ്രശ്‌നങ്ങള് നേരിടുന്ന ന്യൂനപക്ഷങ്ങള് സംരക്ഷിക്കപ്പെടണം. എന്നാല് ഒരുവിഭാഗത്തെയും തഴയാന് പാടില്ല. ഇക്കാര്യത്തില് രണ്ടാമതൊരു ചിന്ത ആവശ്യമില്ല. ബില് പിന്‍വലിക്കേണ്ടതാണെന്നും ടിആര്‍എസ് പറഞ്ഞു.\nകോണ്‍ഗ്രസ് എംപി പി ചിദംബരവും ബില്ലിനെ ചോദ്യം ചെയ്തു. എങ്ങനെയാണ് നിങ്ങള് മൂന്ന് രാജ്യങ്ങളെ മാത്രം ബില്ലില് ഉള്‍പ്പെടുത്തുക. മറ്റ് രാജ്യങ്ങളെ എന്തുകൊണ്ട് തഴഞ്ഞു. ആറ് വിശ്വാസ സമൂഹത്തെ മാത്രമമെന്തിനാണ് നിങ്ങള് ഉള്‍പ്പെടുത്തിയത്. ഹസാരാസ്, അഹമ്മദിയാസ് എന്നീ വിഭാങ്ങളെ ഒഴിവാക്കി. അബ്രഹാമിക്ക് വിഭാഗങ്ങള് മൂന്നെണ്ണം ഉണ്ട്. അതില് ഒരു ക്രിസ്ത്യന് വിഭാഗത്തെ മാത്രം ഉള്‍പ്പെടുത്തുകയും മറ്റ് രണ്ട് വിഭാഗത്തെ എന്തിനാണ് ഒഴിവാക്കിയതെന്നും ചിദംബരം ചോദിച്ചു.\ncpm amit shah citizenship bill rajya sabha അമിത് ഷാ പൗരത്വം ബില് രാജ്യസഭ\nwill have repercussion in bangladesh cpm warns govt


"ആരാധകർക്ക് കൂവാം, താൻ എവേ ഗ്രൗണ്ട് ആണെന്ന് കരുതി കളിച്ചോളാം" - നെയ്മർ | Fanport | Ligue 1 News Malayalam\nFriday, Apr 16, 2021 01:29 PM\nHome Football Ligue 1 “ആരാധകർക്ക് കൂവാം, താൻ എവേ ഗ്രൗണ്ട് ആണെന്ന് കരുതി കളിച്ചോളാം” – നെയ്മർ\n“ആരാധകർക്ക് കൂവാം, താൻ എവേ ഗ്രൗണ്ട് ആണെന്ന് കരുതി കളിച്ചോളാം” – നെയ്മർ\nSeptember 15, 2019 - 12:15 PM\nപി എസ് ജിയുടെ സ്റ്റാർടിംഗ് ഇലവനിലേക്ക് തിരിച്ചെത്തിയ നെയ്മർ ഇന്നലെ ആരാധകരിൽ നിന്ന് വലിയ എതിർപ്പായിരുന്നു നേരിട്ടത്. നെയ്മർ പന്ത് തൊടുമ്പോ ഒക്കെ കൂവി വിളിക്കുകയായിരുന്നു പി എസ് ജി ആരാധർ. നെയ്മറിന്റെ ക്ലബ് വിട്ട് പോകാനുള്ള ശ്രമങ്ങളിലെ പ്രതിഷേധമായിരുന്നു ഈ കൂവലുകൾ. എന്നാൽ ഇന്നലെ വിജയ ഗോൾ നേടിക്കൊണ്ട് തൽക്കാലം ആ കൂവലുകൾ നിർത്താം നെയ്മറിനായി. പി എസ് ജി ആരാധകരുടെ വിഷമം താൻ മനസ്സിലാക്കുന്നു എന്ന് നെയ്മർ മത്സര ശേഷം പറഞ്ഞു.\nആരാധകർക്ക് കൂവൽ തുടരാം. തന്റെ കരിയറിൽ ഉടനീലം കൂവലുകൾ താൻ കേട്ടിട്ടുണ്ട്. ആരാധകർ ഇങ്ങനെ ആണെങ്കിൽ താൻ ഒഇ എസ് ജിയുടെ എല്ലാ മത്സരങ്ങളും എവേ മത്സരങ്ങൾ ആണ് എന്ന് കണക്കാക്കി കൊണ്ട് കളിച്ചു കൊള്ളാം. നെയ്മർ പറഞ്ഞു. ആരാധകരോട് തനിക്ക് യാതൊരു വിരോധവുമില്ല. ക്ലബ് വിടണമെന്ന് തന്നെ ആയിരുന്നു എന്റെ ആഗ്രഹം. അത് നടന്നില്ല. ഇപ്പോൾ താൻ പി എസ് ജിയിൽ ആണ്. പി എസ് ജിയിൽ ആയിരിക്കുന്ന കാലത്തോളം താൻ ഈ ക്ലബിനായി തന്റെ 100 ശതമാനം നൽകുക തന്നെ ചെയ്യും. നെയ്മർ പറഞ്ഞു.\nPrevious articleസാഞ്ചേസിന് അരങ്ങേറ്റം, ഇന്റർ മിലാൻ മൂന്നാം ജയത്തോടെ ലീഗ് തലപ്പത്ത്\nNext articleധോണിയുടെ ഫോട്ടോ പോസ്റ്റ് ചെയ്തതിന് വിശദീകരണവുമായി വിരാട് കോഹ്‌ലി


കാസര്‍കോട് ആദ്യ കോവിഡ് മരണം\nകാസര്‍കോട് : കോവിഡ് ബാധിച്ച് കാസര്‍കോട് ജില്ലയില് ആദ്യത്തെ മരണം. ഉപ്പള ഹിദായത്ത് നഗര് സ്വദേശിനിയായ നഫീസ(74)യാണ് മരണപ്പെട്ടത്. വെള്ളിയാഴ്ച്ച രാത്രി 11 മണിയോടെ പരിയാരം മെഡിക്കല് കോളേജില് വേച്ഛയിരുന്നു മരിച്ചത്. പ്രമേഹമടക്കമുള്ള മറ്റു രോഗങ്ങള് നഫീസക്കുണ്ടായിരുന്നു നഫീസക്ക് ജൂലൈ 11 ആണ് രോഗം സ്ഥിരീകരിച്ചത്. നഫീസയുടെ മരുമകള്‍ക്കും കോവിഡ് സ്ഥിരീകരിച്ചിരുന്നു. ഇവരുടെ രോഗ ഉറവിടം ഇത് വരെ വ്യക്തമായിട്ടില്ല. ഇവരെ കൂടാതെ കുടുംബത്തിലെ മറ്റ്7പേര്‍ക്കും കൂടി വ്യാഴാഴ്ച്ച രോഗം സ്ഥിരീകരിക്കപ്പെട്ടിരുന്നു. ഇവരുടെ4മക്കള്‍ക്കും2പേരക്കുട്ടികള്‍ക്കും ബന്ധുവായ അയല്‍വാസിക്കും ആണ് രോഗം സ്ഥിരീകരിച്ചത്.\nകര്‍ണാടക ഹുബ്ലിയില് വ്യാപാരിയായിരുന്നു മൊഗ്രാല്‍പുത്തൂര് കോട്ടക്കുന്നിലെ ബി.എം അബ്ദുല്‍റഹ്മാന് (48) കാറില് നാട്ടിലേക്ക് വരുന്നതിനിടെ ജൂലൈ7ന് കാസര്‍കോട്ട് വെച്ച് മരിച്ചിരുന്നു. പിന്നീട് നടത്തിയ പരിശോധനയില് അബ്ദുല്‍റഹ്മാന് കോവിഡ് സ്ഥിരീകരിച്ചിരുന്നുവെങ്കിലും കാസര്‍കോട്ട് ചികിത്സയിലില്ലാതിരുന്നതിനാല് കേരളത്തിന്റെ കോവിഡ് മരണ പട്ടികയില് ആ മരണം രേഖപ്പെടുത്തിയിരുന്നില്ല.


നിയന്ത്രണങ്ങളോടെ ഹൗസ് ബോട്ടുകള് പ്രവര്‍ത്തനം ആരംഭിക്കുന്നു - newkeralavoice\nby dcmidhila1993 October 16, 2020 October 16, 2020 0187\nആലപ്പുഴ: കോവിഡ് മാനദണ്ഡങ്ങള് പാലിച്ച് നിയന്ത്രണങ്ങളോടെ ഹൗസ് ബോട്ടുകള് പ്രവര്‍ത്തിക്കാന് ധാരണയായി. ജില്ല കളക്ടര് എ. അലക്‌സാണ്ടറുടെ അധ്യക്ഷതയില് ചേര്‍ന്ന യോഗത്തിലാണ് ഇത് സംബന്ധിച്ച് തീരുമാനമായത്. ഒക്ടോബര് 18 മുതല് ഹൗസ് ബോട്ടുകള് പ്രവര്‍ത്തനമാരംഭിക്കും. കോവിഡ് ജാഗ്രത പോര്‍ട്ടലില് രജ്‌സറ്റര് ചെയ്ത ശേഷം മാത്രമേ വിനോദസഞ്ചാരികള് ബോട്ടിലേക്കെത്താന് പാടുള്ളൂ.\nപുന്നമട ഫിനിഷിംഗ് പോയിന്റ്, പള്ളാത്തുരുത്തി എന്നീ രണ്ട് സ്ഥലങ്ങള് കേന്ദ്രീകരിച്ചാവും ഹൗസ് ബോട്ടുകളുടെ പ്രവര്‍ത്തനം. ഒരു ബോട്ടില് പരമാവധി പത്ത് പേര്‍ക്ക് മാത്രമാണ് യാത്ര ചെയ്യാന് അനുമതി. ഒരു മുറിയില് രണ്ട് പേര്‍ക്ക് താമസിക്കാം. രാവിലെ ഒന്‍പതിനും വൈകിട്ട് അഞ്ചിനുമിടക്ക് ബോട്ടികളിലെ ചെക്കിന്- ചെക്കൗട്ട് എന്നിവ നടത്തണം. ഒരോ യാത്രക്ക് ശേഷവും ബോട്ടുകള് അണുവിമുക്തമാക്കണം. വിനോദസഞ്ചാരികളുടെ ശരീര താപനില പരിശോധിച്ച് ലഗേജ് ഉള്‍പ്പടെ അണുവിമുക്തമാക്കിയ ശേഷം മാത്രമേ ബോട്ടിലേക്ക് പ്രവേശനം നല്‍കൂ. ബോട്ടുകളില് കോവിഡ് ജാഗ്രത ക്യൂ ആര് കോഡ് പ്രദര്‍ശിപ്പിക്കാനും നിര്‍ദ്ദേശം നല്‍കി.ബോട്ടിലെ ജീവനക്കാര് വിനോദസഞ്ചാരികളുമായി സമ്പര്‍ക്കത്തിലേര്‍പ്പെടുന്നില്ലെന്ന് ഉറപ്പാക്കണം. യാത്രക്കാര് ഡ്രൈവറുടെ സമീപത്തേക്ക് എത്താതിരിക്കാന് പ്രത്യേകം വേര്‍ത്തിരിക്കാനും നിര്‍ദ്ദേശം നല്‍കി. വിനോദസഞ്ചാരികള്‍ക്കുള്ള വില്ലേജ് വാക്ക് ഉള്‍പ്പടെയുള്ളവ പാടില്ല. ഹൗസ് ബോട്ടുകളില് കരുതാം ആലപ്പുഴയെ എന്ന പദ്ധതിയുടേയും ബ്രേക്ക് ദി ചെയിന് ബാനറുകളും സ്ഥാപിക്കണം.\nഹൗസ് ബോട്ടുകളുടെ പ്രവര്‍ത്തനം സംബന്ധിച്ച മാര്‍ഗ്ഗരേഖ തയ്യാറാക്കാന് ടൂറിസം ഉപഡയറക്ടറെ കളക്ടര് ചുമതലപ്പെടുത്തി. യോഗത്തില് പറഞ്ഞ നിര്‍ദ്ദേശങ്ങള് ഹൗസ് ബോട്ടുകള് കൃത്യമായി പാലിക്കുന്നുണ്ടെന്ന് ടൂറിസം വകുപ്പ് അധകൃതര് ഉറപ്പാക്കണം. ഈ പ്രവര്‍ത്തനം വിലയിരുത്താന് പ്രത്യേക സക്വാഡിനെയും ജില്ല കളക്ടര് നിയോഗിക്കും. യോഗത്തില് ടൂറിസം വകുപ്പ് ഉപഡയറക്ടര് അഭിലാഷ്, ഹൗസ് ബോട്ട് ഓണേഴ്‌സ് അസോസിയേഷന് പ്രതിനിധികള്, ഉദ്യോഗസ്ഥര് എന്നിവര് പങ്കെടുത്തു.\nസംസ്ഥാനത്ത് ഇന്ന് 1103 പേര്‍ക്ക് കോവിഡ്-19 സ്ഥിരീകരിച്ചു.\nവെഞ്ഞാറമൂട് ഇരട്ട കൊലപാതകത്തിൻ്റെ പശ്ചാത്തലത്തിൽ തീരമേഖലയിൽ ജാഗ്രതാ നിർദ്ദേശം\ndcmidhila1993 September 2, 2020 September 2, 2020\ndcmidhila1993 July 23, 2020 July 23, 2020


Renumeration of little stars - Malayalam Filmibeat\nപ്രകടനത്തില് മാത്രമല്ല പ്രതിഫലത്തിന്റെ കാര്യത്തിലും സൂപ്പര് താരങ്ങളെ വെല്ലുന്ന ബാലതാരങ്ങള്\n| Published: Tuesday, June 20, 2017, 12:43 [IST]\nസ്‌ക്രീനില് മിന്നുന്ന പ്രകടനം കാഴ്ച വെക്കുന്ന ബാലതാരങ്ങളെ പ്രേക്ഷകര്‍ക്ക് ഏറെ ഇഷ്ടമാണ്. സൂപ്പര് താരങ്ങളുടെ മക്കളായി വേഷമിടാന് വളരെ ചെറുപ്പത്തിലേ ഭാഗ്യം ലഭിച്ച ഇവരില് പലരും ഭാവിയിലും സിനിമയിലേക്ക് തന്നെ എത്തുമെന്നുള്ള പ്രതീക്ഷയിലാണ് പ്രേക്ഷകര്. പ്രേക്ഷകര് ഇന്നും ഓര്‍ത്തിരിക്കുന്ന നിരവധി ബാലതാരങ്ങളുണ്ട്. വര്‍ഷങ്ങള്‍ക്കു ശേഷം അവരെ കാണുമ്പോഴും പ്രേക്ഷകമനസ്സിലെ ഇമേജ് ബാലതാരത്തിന്റെതാവും. അത്രമേല് ജനപ്രീതിയാണ് കുഞ്ഞു താരങ്ങള്‍ക്കും ലഭിക്കുന്നത്.\nഇനി 'ഗ്ലാമർ' രാഷ്ട്രീയത്തിലേക്ക്; നയന്‍താരയുടെ പുതു ചുവടുവെപ്പിന് കാതോര്‍ത്ത് ആരാധകർ!!\nആദ്യ ചിത്രത്തിലൂടെ തന്നെ പ്രേക്ഷക മനസ്സില് ഇടം നേടിയ കുഞ്ഞു താരങ്ങള് വളര്‍ന്നു വലുതായി നായികയായും നായകനായുമൊക്കെ എത്താനായി കാത്തിരിക്കുകയാണ് പ്രേക്ഷകര്. അഭിനയത്തിന്റെ കാര്യത്തില് മാത്രമല്ല പ്രതിഫലത്തിന്റെ കാര്യത്തിലും സൂപ്പര് താരങ്ങളെ കടത്തിവെട്ടുകയാണ് ബാലതാരങ്ങള്.\nസൂപ്പര് താരങ്ങളെ കടത്തിവെട്ടുന്ന പ്രകടനം\nസൂപ്പര് താരങ്ങളുള്ള സിനിമയാണെങ്കില്‍ക്കൂടി പലപ്പോഴും പ്രേക്ഷക ഹൃദയം കീഴടക്കുന്നത് കുഞ്ഞു താരങ്ങളായിരിക്കും. ആന്‍മരിയ കലിപ്പിലാണ്, ദി ഗ്രേറ്റ് ഫാദര്, ഒപ്പം , തെരി തുടങ്ങിയ ചിത്രങ്ങളിലെ ബാലതാരങ്ങളുടെ പ്രകടനം പ്രേക്ഷകര് ഇപ്പോഴും ഓര്‍ത്തിരിക്കുന്നുണ്ട്.\nപെര്‍ഫോമന്‍സ് മാത്രമല്ല പ്രതിഫലത്തിന്റെ കാര്യത്തിലും ഒന്നാമതാണ്\nകാര്യത്തില് മാത്രമല്ല പ്രതിഫലത്തിന്റെ കാര്യത്തിലും സൂപ്പര് താരങ്ങള്‍ക്കൊപ്പമാണ് ഈ ബാലതാരങ്ങളുടെ സ്ഥാനം. മലയാളത്തിലും തമിഴിലും ബോളിവുഡിലും തിളങ്ങി നില്‍ക്കുന്ന ബാലതാരങ്ങളുടെ പ്രതിഫലത്തെക്കുറിച്ച് കൂടുതല് അറിയാന് വായിക്കൂ.\nമുന്നില് ആന്‍മരിയ തന്നെ\nദൈവത്തിരുമകള് എന്ന ചിത്രത്തിലൂടെ അഭിനയ രംഗത്തേക്ക് എത്തിയതാണ് ബേബി സാറ.പ്രതിഫലത്തിന്റെ കാര്യത്തിലും ആരാധകരുടെ കാര്യത്തിലും ഏറെ മുന്നിലാണ് ഈ താരം.\nസൂപ്പര് താരങ്ങള്‍ക്കൊപ്പം വേഷമിട്ടു\nവിക്രം , മമ്മൂട്ടി തുടങ്ങിയ താരങ്ങള്‍ക്കൊപ്പം വേഷമിട്ട ബേബി സാറ. ഇര്‍ഫാന് ഖാന്റെ ഇംഗ്ലീഷ് സിനിമയിലാണ് അടുത്തതായി അഭിനയിക്കുന്നത്. പ്രതിഫലത്തിന്റെ കാര്യത്തില് ഒന്നാം സ്ഥാനത്ത് നില്‍ക്കുകയാണ് ഈ പതിനൊന്നു വയസ്സുകാരി.\nഒരൊറ്റ ചിത്രത്തിലൂടെ പ്രേക്ഷക ഹൃദയം കീഴടക്കി\nബജ്രംഗി ബൈജാന് എന്ന സിനിമ കണ്ടവരാരും ചിത്രത്തിലെ ഷാഹിദയെ മറക്കാനിടയില്ല. ഷാഹിദയായി മികച്ച പ്രകടനം കാഴ്ച വെച്ച ഹര്‍ഷാലി മല്‍ഹോത്രയാണ് പ്രതിഫലത്തിന്റെ കാര്യത്തില് രണ്ടാമതായി നില്‍ക്കുന്നത്.\nതെരിയില് വിജയ് യ്ക്കൊപ്പം വേഷമിട്ട നൈനിക മീനയുടെ മകളാണ്. പ്രതിഫലത്തിന്‍റെ കാര്യത്തില് അധിം പിന്നിലല്ലാത്ത സ്ഥാനമാണ് നൈനികയ്ക്കുമുള്ളത്.\nRead more about: mammootty vijay vikram theri the great father മലയാളം തമിഴ് ബോളിവുഡ് ബാലതാരം പ്രതിഫലം മമ്മൂട്ടി വിജയ് വിക്രം ദൈവത്തിരുമകള് ആന്‍മരിയ കലിപ്പിലാണ്\nRenumeration of little stars.\nStory first published: Tuesday, June 20, 2017, 12:43 [IST]


Congress, Muslim League, SDPI workers joined CPM in Kannur, Says P Jayarajan | മുസ്ലീം ജനവിഭാഗം മാറി ചിന്തിക്കുന്നു, ലീഗിനോടും കോൺഗ്രസിനോടും അമർഷം, രാഷ്ട്രീയ മാറ്റമെന്ന് പി ജയരാജൻ - Malayalam Oneindia\nകണ്ണൂർ: സിപിഎം ശക്തികേന്ദ്രമായ കണ്ണൂർ ജില്ലയിലെ വേങ്ങാട് പഞ്ചായത്തിൽ കോണ്‍ഗ്രസ്സ്, മുസ്ലീം ലീഗ്, എസ്ഡിപിഐ പ്രവർത്തകർ സിപിഎമ്മിൽ ചേർന്നതായി പി ജയരാജൻ. മുസ്ലീം ഭൂരിപക്ഷ പ്രദേശമായ പറമ്പായിയിലെ ഈ മാറ്റം മുസ്ലീം ബഹു ജനങ്ങളിലാകെ വന്നു കൊണ്ടിരിക്കുന്ന ഒന്നാണെന്ന് ജയരാജൻ വ്യക്തമാക്കി.\nമുസ്ലീം ലീഗ് നേതൃത്വത്തിന്റെ അമിതമായ കോൺഗ്രസ് വിധേയത്വവും, കുറ്റാരോപിതരായ നേതാക്കളെ ലീഗ് സംരക്ഷിക്കുന്നതും ബാബറി കേസുമായി ബന്ധപ്പെട്ട് കോൺഗ്രസ് നേതാക്കളുടെ പ്രതികരണങ്ങളും അടക്കം അണികളെ ഇരുത്തി ചിന്തിപ്പിക്കുന്നുണ്ടെന്ന് പി ജയരാജൻ ചൂണ്ടിക്കാട്ടി. തദ്ദേശ തിരഞ്ഞെടുപ്പിൽ പലയിടത്തും യുഡിഎഫ്-ബിജെപി-എസ്ഡിപിഐ അന്തർധാര സജീവമാണെന്നും പി ജയരാജൻ ആരോപിച്ചു.\nമാറ്റം മുസ്ലീം ബഹു ജനങ്ങളിലാകെ\nപി ജയരാജന്റെ ഫേസ്ബുക്ക് പോസ്റ്റ്: '' ഇന്നലെ വേങ്ങാട് പഞ്ചായത്തിലെ പറമ്പായി പ്രദേശത്ത് 15 യുവാക്കള് കോണ്‍ഗ്രസ്സ്, ലീഗ്, എസ്.ഡി.പി.ഐ എന്നീ പാര്‍ട്ടികളുമായുളള ബന്ധം വിഛേദിച്ച് സിപിഐഎംന്‍റെ ഭാഗമായി മാറി.അതില് ചിലര് പ്രത്യക്ഷ രാഷ്ട്രീയം ഇല്ലാത്തവരുമാണ്. പറമ്പായി മുസ്ലീം ജന വിഭാഗം കൂടുതലായുളള പ്രദേശമാണ്. അവിടെയാണ് ഈ രാഷ്ട്രീയ മാറ്റം ഉണ്ടായത്. ഈ മാറ്റം മുസ്ലീം ബഹു ജനങ്ങളിലാകെ വന്നു കൊണ്ടിരിക്കുന്ന ഒന്നാണ്. മുസ്ലീം ബഹു ജനങ്ങള്‍ക്കിടയില് സ്വാധീനമുളള പാര്‍ട്ടിയാണ് ഇന്ത്യന് യൂണിയന് മുസ്ലീം ലീഗ്.\nഅമിതമായ കോണ്‍ഗ്രസ്സ് വിധേയത്വം\nലീഗ് നേതൃത്വം കൈക്കൊളളുന്ന അമിതമായ കോണ്‍ഗ്രസ്സ് വിധേയത്വം അണികള്‍ക്കിടയില് വലിയ പ്രതിഷേധത്തിന് ഇടയാക്കിയിട്ടുണ്ട്. ബാബരി മസ്ജിദ് തകര്‍ത്ത സ്ഥലത്ത്, പ്രധാനമന്ത്രി മോദി തന്നെ രാമ ക്ഷേത്രത്തിന് ശില ഇട്ടപ്പോള് കോണ്‍ഗ്രസ്സിന്‍റെ സമുന്നത നേതാക്കള് നടത്തിയ പ്രതികരണം ലീഗിന്‍റെ അണികളെ രോഷത്തിലാക്കി. കോണ്‍ഗ്രസ്സ് നേതാക്കളെക്കൂടി ശിലാ സ്ഥാപന ചടങ്ങില് എന്ത് കൊണ്ട് പങ്കെടുപ്പിച്ചില്ലെന്ന പരിഭവം പറച്ചിലാണ് കോണ്‍ഗ്രസ്സ് നേതാക്കളില് നിന്ന് ഉണ്ടായത്.\nമാത്രമല്ല നേതാക്കളുടെ അഴിമതിയും തട്ടിപ്പുകളും തങ്ങളുടെ മുമ്പില് പരാതിയായി വന്നിട്ടും കുറ്റാരോപിതരായ നേതാക്കളെ സംരക്ഷിക്കുന്ന ലീഗ് നേതൃത്വത്തിന്‍റെ സമീപനവും അണികള്‍ക്കിടയില് ചോദ്യങ്ങളായി ഉയരുന്നുണ്ട്. പാലാരിവട്ടം പാലം അഴിമതിയിലെ പണം. ചന്ദ്രികയുടെ അക്കൗണ്ടില് എത്തിയതും അണികള് തിരിച്ചറിയുന്നുണ്ട്. ഫേഷന് ജ്വല്ലറി തട്ടിപ്പിന് ഇരയായതും ലീഗ് അണികളില്‍പ്പെട്ടവരാണ്. അഴീക്കോട്ടെ ലീഗ് എം.എല്.എക്കെതിരെ 25 ലക്ഷം രൂപയുടെ ആക്ഷേപം ഉന്നയിച്ച് വിജിലന്‍സിന് മൊഴി കൊടുത്തതും നൗഷാദ് പൂതപ്പാറയെന്ന ലീഗ് കാരനായിരുന്നു.\nഅപ്പടി വിഴുങ്ങാന് അണികള് തയ്യാറല്ല\nഇബ്രാഹിം കുഞ്ഞും, കമറുദ്ദീനും ജയിലില് അടയ്ക്കപ്പെട്ടു. ഇതെല്ലാം രാഷ്ട്രീയ പ്രേരിതമെന്നും പറഞ്ഞ് കൈ കഴുകിയ ലീഗ് നേതൃത്വത്തിന്‍റെ പ്രസ്താവന അപ്പടി വിഴുങ്ങാന് അണികള് തയ്യാറല്ല. മാത്രവുമല്ല സംഘപരിവാര് അജണ്ടയിക്കെതിരെ ഉറച്ച കാല്‍വെപ്പുകളോടെ മുന്നോട്ട് പോകുന്ന എല്.ഡി.എഫ് സര്‍ക്കാരിനെതിരെ ബി.ജെ.പിയുമായി ഒത്ത് ചേര്‍ന്ന് യു.ഡി.എഫ് നേതൃത്വം നടത്തിയ സമരാഭസങ്ങളും അണികളെ ഇരുത്തി ചിന്തിപ്പിക്കുന്നുണ്ട്. രാജി വെച്ച് വന്നവരില് എസ്.ഡി.പി.ഐക്കാരുമുണ്ട്.\nതൊട്ടടുത്ത കോട്ടയം പഞ്ചായത്തില് എസ്.ഡി.പി.ഐ, ബി.ജെ.പിയും യു.ഡി.എഫുമായി യോജിച്ചാണ് തെരഞ്ഞെടുപ്പില് മത്സരിക്കുന്നത് എന്ന കാര്യം അവരെയും അമ്പരിപ്പിച്ചിട്ടുണ്ട്. കോട്ടയം പഞ്ചായത്തിലെ 13-ാം വാര്‍ഡില് കഴിഞ്ഞ തെരഞ്ഞെടുപ്പിലെ കോണ്‍ഗ്രസ്സിനും, ബി.ജെ.പിക്കും സ്ഥാനാര്‍ത്ഥികള് ഉണ്ടായിരുന്നു. ഇത്തവണ ജനകീയ സ്വതന്ത്ര എന്ന് വിശേഷിപ്പിച്ച് എസ്.ഡി.പി.ഐ സ്ഥാനാര്‍ത്ഥിയാണ് അവിടെ മത്സരിക്കുന്നത്.\nഎസ്ഡിപിഐക്കും ബിജെപിക്കും സ്ഥാനാര്‍ത്ഥിയില്ല\n14-ാം വാര്‍ഡില് യു.ഡി.എഫ് ബാനറില് ലീഗ് മത്സരിക്കുന്നു. അവിടെ ഇത്തവണ എസ്.ഡി.പി.ഐക്കും ബി.ജെ.പിക്കും സ്ഥാനാര്‍ത്ഥിയില്ല ഇങ്ങനെയാണ് യു.ഡി.എഫ്, ബി.ജെ.പി. എസ്.ഡി.പി.ഐ അന്തര്‍ധാര പ്രയോഗത്തില് വരുത്തുന്നത്. ഇതെല്ലാം എസ്.ഡി.പി.ഐക്കാരിലും അമര്‍ഷം സൃഷ്ടിച്ചിട്ടുണ്ട്.കോട്ടയം ഗ്രാമപഞ്ചായത്തിൽ മൂന്നാം വാർഡിൽ എൽഡിഎഫ് സ്ഥാനാർത്ഥി സ:കെ സഞ്ജയൻ നേരത്തെ എതിരില്ലതെ തെരഞ്ഞെടുക്കപ്പെട്ടിരുന്നു.\nഒഴുക്ക് ഇനിയും ശക്തിപ്പെടും\nമുസ്ലീം സമുദായത്തില് വന്നു കൊണ്ടിരിക്കുന്ന പുരോഗമന ആശയങ്ങളുടെ സ്വാധീന വര്‍ദ്ധനവ് കേരളത്തില് എല്ലായിടത്തും കാണാം. അതിന്‍റെ ഭാഗമാണ് പറമ്പായിലെ രാഷ്ട്രീയ മാറ്റവും. സി.പി.ഐ.എംലേക്കുളള നാനാ വിശ്വാസികളുടെ ഒഴുക്ക് ഇനിയും ശക്തിപ്പെടാനാണ് പോകുന്നത്. അത് തദ്ദേശഭരണ തെരഞ്ഞെടുപ്പില് നല്ല തോതില് പ്രതിഫലിക്കും''.\ncongress bjp rss cpm കോൺഗ്രസ് സിപിഎം ബിജെപി ആർഎസ്എസ് മുസ്ലീം മുസ്ലീം ലീഗ് muslim muslim league politics\nCongress, Muslim League, SDPI workers joined CPM in Kannur, Says P Jayarajan


കോൺഗ്രസിന് തുണയായി ഉമ്മൻചാണ്ടി മാജിക്: പാലക്കാടിന് പിന്നാലെ പത്തനംതിട്ടയിലും പാർട്ടിയിലെ പൊട്ടിത്തെറി അവസാനിപ്പിച്ചത് ഉമ്മൻചാണ്ടിയുടെ ഇടപെടൽ. | Kerala Speaks\nസ്ഥാനാർഥിപ്പട്ടിക പ്രഖ്യാപിച്ചതിന് പിന്നാലെ ഉണ്ടായ പൊട്ടിത്തെറികൾ പരിഹരിക്കുവാൻ ഉമ്മൻചാണ്ടി മാജിക്. പാലക്കാട് കോൺഗ്രസിൽ ഉണ്ടായ പ്രശ്നം പരിഹരിക്കുവാൻ കാരണമായത് ഉമ്മൻചാണ്ടിയുടെ ഇടപെടലാണ്. അതിൻറെ തനിയാവർത്തനമാണ് ഇന്ന് പത്തനംതിട്ടയിലും കണ്ടത്. കോന്നിയിൽ റോബിൻ പീറ്ററിനെ സ്ഥാനാർത്ഥിയായി പ്രഖ്യാപിച്ചതിന് പിന്നാലെ കഴിഞ്ഞ ഉപതിരഞ്ഞെടുപ്പിൽ കോന്നിയിൽ നിന്നും മത്സരിച്ച മുൻ ഡിസിസി അധ്യക്ഷൻ കൂടിയായ മോഹൻരാജ് കോൺഗ്രസിൽ നിന്ന് രാജി വയ്ക്കുന്നതായി പ്രഖ്യാപിച്ചിരുന്നു.\nപാർട്ടി തന്നെ അവഗണിക്കുന്നതായും അവഗണന സഹിച്ചുകൊണ്ട് ഇനി കോൺഗ്രസിൽ തുടരില്ല എന്നും പരസ്യപ്രഖ്യാപനം നടത്തുകയായിരുന്നു മോഹൻരാജ്. ഇതിനുപിന്നാലെ അദ്ദേഹത്തെ കൂടെ നിർത്തുവാൻ സിപിഎമ്മും, ബിജെപിയും ശക്തമായ നീക്കങ്ങൾ നടത്തിയിരുന്നു. സിപിഎമ്മിനു വേണ്ടി സംസ്ഥാന സമിതി അംഗം അനന്തഗോപൻ മോഹൻ രാജുമായി ചർച്ച നടത്തി. ബിജെപിയുമായി ചർച്ച നടത്തുവാൻ സംസ്ഥാന അധ്യക്ഷൻ കെ സുരേന്ദ്രൻ അദ്ദേഹത്തെ നേരിട്ട് ക്ഷണിച്ചു. ഈ പൊട്ടിത്തെറിയുടെ സാഹചര്യത്തിലാണ് ഉമ്മൻചാണ്ടി നേരിട്ടെത്തി മോഹൻ രാജുമായി സംസാരിച്ചത്.\nപത്തനംതിട്ട ഡിസിസി യിൽ വച്ച് ഉമ്മൻചാണ്ടിയും മോഹൻരാജും തമ്മിൽ ചർച്ച നടത്തി. ഇതോടുകൂടി അദ്ദേഹം തീരുമാനം മാറ്റുകയായിരുന്നു. മോഹൻരാജ് സ്ഥാനാർത്ഥിത്വം അർഹിക്കുന്ന നേതാവാണ് എന്ന് ഉമ്മൻ ചാണ്ടി ചർച്ചയ്ക്ക് ശേഷം മാധ്യമങ്ങളോട് വ്യക്തമാക്കി. ഉമ്മൻചാണ്ടിയുടെ ഇടപെടൽ തൻറെ തീരുമാനത്തിൽ മാറ്റം വരുത്തി എന്ന് മോഹൻരാജ് മാധ്യമങ്ങളോട് പറഞ്ഞു. നാളെ മുതൽ കോൺഗ്രസിന് വേണ്ടി സജീവമായി പ്രചാരണരംഗത്ത് ഉണ്ടാകുമെന്ന് അറിയിച്ച് മോഹൻരാജ്, കോൺഗ്രസ് വിജയിക്കുക എന്നതായിരിക്കും തന്നെ ആത്യന്തിക ലക്ഷ്യമെന്നും പ്രഖ്യാപിച്ചു.\nകണ്ണൂർ ജില്ലയിലെ ഇരിക്കൂർ സീറ്റിനെ ചൊല്ലി ആണ് ഇപ്പോഴും കോൺഗ്രസിൽ പ്രശ്നം നിലനിൽക്കുന്നത്. ഇവിടെ പ്രശ്നപരിഹാരത്തിനായി നാളെ ഉമ്മൻചാണ്ടി നേരിട്ട് എത്തുകയാണ്. മുൻ അനുഭവങ്ങൾ വച്ചു നോക്കുകയാണെങ്കിൽ നാളെ കൊണ്ട് കണ്ണൂരിലെ പ്രശ്നങ്ങൾക്കും പരിഹാരമാകും. ഉമ്മൻചാണ്ടി എന്ന സർവ്വ സ്വീകാര്യനായ നേതാവ് കോൺഗ്രസിൻറെ രക്ഷകൻ ആകുന്ന കാഴ്ചയാണ് ഇപ്പോൾ സംസ്ഥാന രാഷ്ട്രീയത്തിൽ കാണാനാകുന്നത്. പ്രിൻസ് ലൂക്കോസിനെ സംരക്ഷിക്കുവാനും, ഏറ്റുമാനൂർ ഉള്ള കോൺഗ്രസ് സംവിധാനം പൂർണമായും ഒറ്റക്കെട്ടായി അദ്ദേഹത്തിനു പിന്നിൽ പ്രവർത്തിക്കുവാനുള്ള ഇടപെടൽ നടത്തിയതും ഉമ്മൻചാണ്ടിയാണ്.\nPrevious articleകോവിഡ് കേസുകൾ വർധിക്കുന്നു; മഹാരാഷ്ട്രയിൽ വീണ്ടും ലോക്‌ഡൗൺ..?\nNext articleവിജയരാഘവനെ തള്ളി യെച്ചൂരി: മുസ്ലിം ലീഗുമായി സഹകരിച്ചിട്ടുണ്ട് എന്ന് സിപിഎം ദേശീയ ജനറൽ സെക്രട്ടറി; രാഷ്ട്രീയത്തിൽ മതം കലർത്തരുത് എന്ന് വിജയരാഘവന് പരോക്ഷ വിമർശനം.\nപത്തനംതിട്ട ജനറൽ ആശുപത്രിയിൽ വീണ്ടും പീഡനം: താൽക്കാലിക ജീവനക്കാരി പീഡനത്തിനിരയായത് രാത്രി 11:00 മണിക്ക്.